CPI(M) national conference begins in Vizag | ആർ.എസ്‌പി മുന്നണി വിട്ടത് തിരിച്ചടിയായി; പാവങ്ങളുടെ പ്രശ്‌നങ്ങൾ ഏറ്റെടുക്കാൻ നേതാക്കൾക്ക് താൽപ്പര്യമില്ല; പാർട്ടി കോൺഗ്രസിന് വിശാഖപട്ടണത്ത് തുടക്കം; കോർപ്പറേറ്റുകളും ഹിന്ദുത്വ ശക്തികളും ഒന്നിച്ചെന്ന് പ്രകാശ് കാരാട്ട് - MarunadanMalayali.com\nApril 14, 2015 | 01:16 PM IST | Permalink\nവിശാഖപട്ടണം: സിപിഐ(എം) കനത്ത വെല്ലുവിളി നേരിടുന്ന കാലത്തെ ആകുലതകൾ പങ്കുവച്ച് സിപിഐ(എം) 21ാം പാർട്ടി കോൺഗ്രസിന് വിശാഖ പട്ടണത്ത് തുടക്കമായി. പോയ കാലങ്ങളിൽ പാർട്ടിക്ക് നേരിടേണ്ടി വന്ന തിരിച്ചടികളെ കുറിച്ച് ഓർമ്മപ്പെടുത്തിക്കൊണ്ടാണ് പാർട്ടി കോൺഗ്രസിന് കൊടിയേറിയകത്. കേരളത്തിൽ ആർഎസ്‌പി മുന്നണി വിട്ടത് തിരിച്ചടിയായെന്ന് സിപിഐ(എം) രാഷ്ട്രീയ സംഘടനാ റിപ്പോർട്ടിൽ പരാമർശമുണ്ട്. മതേതര പാർട്ടികളുമായി സഖ്യത്തിന് ശ്രമിക്കുന്നത് പാർട്ടിയുടെ സ്വതന്ത്ര വളർച്ചയ്ക്ക് അനുകൂലമല്ല. പാർട്ടി ദുർബലമായ സംസ്ഥാനങ്ങളിൽ ശക്തരായ പ്രാദേശിക പാർട്ടികളുമായുള്ള സഖ്യം ദോഷമാകും. പാർട്ടിക്ക് വളർച്ചയുള്ള സ്ഥലങ്ങളിൽ ഇവരുമായി സഖ്യമാകാമെന്നും രാഷ്ട്രീയ സംഘടനാ റിപ്പോർട്ടിന്റെ കരടിൽ പറയുന്നു.\nശക്തമായ ബൂർഷ്വാ രാഷ്ട്രീയ പാർട്ടികളോട് സഖ്യമുണ്ടാക്കിയത് ദോഷം ചെയ്തു. 2004ലെ തെറ്റ് തിരുത്തൽ രേഖ ചൂണ്ടിക്കാട്ടിയ പോരായ്മകൾ തുടരുന്നുവെന്നും റിപ്പോർട്ടിൽ പറയുന്നു. കേരളത്തിൽ പാർട്ടിയിലെ വിഭാഗീയ പ്രശ്‌നങ്ങൾ പഠിക്കാൻ നിയോഗിക്കപ്പെട്ട പൊളിറ്റ് ബ്യൂറോ കമ്മിഷനു ജോലി പൂർത്തിയാക്കാൻ സാധിച്ചില്ലെന്ന് റിപ്പോർട്ടിൽ നേതൃത്വം സ്വയം വിമർശനമുന്നയിച്ചിട്ടുണ്ട്. പാർട്ടിയുടെ ജനകീയ അടിത്തറ ശോഷിച്ചു. സമരങ്ങൾ പലതും പരാജയപ്പെട്ടു. അധഃസ്ഥിത വിഭാഗങ്ങളുടെ പ്രശ്‌നങ്ങൾ ഏറ്റെടുക്കാൻ പല നേതാക്കൾക്കും താൽപര്യമില്ലെന്നും റിപ്പോർട്ടിൽ പറയുന്നു.\nഅന്തരിച്ച മുതിർന്ന നേതാവ് സമർ മുഖർജിയുടെ പേരിലുള്ള പ്രതിനിധിസമ്മേളന നഗറിൽ (പോർട്ട് കലാവാണി ഓഡിറ്റോറിയം) രാവിലെ പത്തിന് മുൻ പൊളിറ്റ്ബ്യൂറോ അംഗം മുഹമ്മദ് അമീൻ സമ്മേളനത്തിന് തുടക്കം കുറിച്ച് രക്ത പതാക ഉയർത്തി. ഇതോടെയാണ് ആറ് ദിവസം നീണ്ടു നിൽക്കുന്ന പാർട്ടി കോൺഗ്രസിന് തുടക്കമായത്. പതാക ഉയർത്തിലിന് ശേഷം പൊളിറ്റ്ബ്യൂറോ അംഗം എസ് രാമചന്ദ്രൻപിള്ളയുടെ അധ്യക്ഷതയിൽ ഉദ്ഘാടനസമ്മേളനം ചേർന്നു. പ്രതിനിധിസമ്മേളനം ജനറൽ സെക്രട്ടറി പ്രകാശ് കാരാട്ട് ഉദ്ഘാടനം ചെയ്തു.\nവലതുപക്ഷ ആക്രമണം ശക്തിപ്പെടുന്ന സാഹചര്യത്തിൽ ഇടതുപക്ഷ ഐക്യം വിപുലീകരിക്കേണ്ടത് അടിയന്തരാവശ്യമാണെന്ന് പ്രകാശ് കാരാട്ട് ഉദ്ഘാടന പ്രസംഗത്തിൽ പറഞ്ഞു. ഇടത് ഐക്യം ശക്തമാക്കാൻ എല്ലാ ഇടതുപക്ഷ പാർട്ടികളെയും ഗ്രൂപ്പുകളെയും വ്യക്തികളെയും വിശാലമായ ഒരു ഇടതുപക്ഷവേദിയിലേക്ക് നയിക്കണം. ഇടതുപക്ഷ നേതൃത്വത്തിലുള്ള ബഹുജനസംഘടനകളുടെ ഏകോപനത്തിനായി നടപടികൾ ഉണ്ടാകണമെന്നും കാരാട്ട് പറഞ്ഞു.\nകഴിഞ്ഞ ലോക്‌സഭ തെരഞ്ഞെടുപ്പിൽ ഭൂരിപക്ഷം നേടിയ ബിജെപിയാണ് രാജ്യം ഭരിക്കുന്നത്. ആർഎസ്എസിന്റെ രാഷ്ട്രീയ അനുബന്ധമാണ് ബിജെപി. ആർഎസ്എസിന്റെയും ബിജെപിയുടെയും ഒരു സംയുക്തസംരഭമാണ് മോദി സർക്കാർ. ഇതിൽ ആർഎസ്എസിനാണ് കൂടുതൽ പങ്കാളിത്തം. ബൂർഷ്വാ കോർപ്പറേറ്റുകളുടെയും ഹിന്ദുത്വ ശക്തികളുടെയും ഒന്നിച്ചുള്ള തള്ളലിലാണ് ബിജെപി സർക്കാർ അധികാരത്തിലെത്തിയിരിക്കുന്നത്. ഹിന്ദുത്വശക്തികൾക്ക് അവരുടെ വർഗ്ഗീയ അജണ്ട തുറക്കാൻ ബിജെപി സർക്കാർ വഴിതുറക്കുകയും ചെയ്തു.\nമോദിസർക്കാരിന്റെ വിദേശനയം അമേരിക്കയുടെ ഏഷ്യൻ ലക്ഷ്യങ്ങളുമായി ഇന്ത്യയെ തന്ത്രപരമായി കൂട്ടിയോജിപ്പിക്കുന്നതാണ്. അമേരിക്കൻ സമ്മർദത്തിനുവഴങ്ങി മോദിസർക്കാർ ഇന്ത്യൻ സമ്പദ്വ്യവസ്ഥയെ വിദേശമൂലധനശക്തികൾക്കുമുമ്പിൽ തുറന്നിടുകയും പേറ്റന്റ് നിയമത്തിലും ബൗദ്ധിക സ്വത്തവകാശനിയമത്തിലും വെള്ളംചേർക്കുകയുമാണ് ചെയ്യുന്നത്.\nഭരണഘടന ശിൽപ്പിയായ ഡോ ഡോ. ബി ആർ അംബേദ്കറുടെ ജന്മദിനമാണ് ഇന്ന്. അദ്ദേഹത്തിന്റെ സ്മരണയ്ക്ക് മുന്നിലാണ് നാം . എന്നാൽ അദ്ദേഹം തയ്യറാക്കിയ ഭരണഘടന പോലും ഇഷ്ടാനുസരണം മാറ്റാൻ ശ്രമിക്കുന്ന ബിജെപി ആർഎസ്എസ് ശക്തികളാണ് രാജ്യം ഭരിക്കുന്നത്. ഗാന്ധിജിയുടെ ഘാതകനായ നാഥുറാം ഗോഡ്‌സെയെ മഹത്വവത്ക്കരിക്കുകയാണ് ബിജെപി നേതാക്കൾ ചെയ്യുന്നതെന്നും പ്രകാശ് കാരാട്ട് പറഞ്ഞു. ബിജെപി നേതൃത്വത്തിലുള്ള കേന്ദ്രസർക്കാർ രാജ്യത്തെ പ്രകൃതിവിഭവങ്ങൾ കോർപറേറ്റുകൾക്കും വിദേശമൂലധനശക്തികൾക്കും തിരക്കിട്ട് നൽകുന്ന കാഴ്ചയാണ് കഴിഞ്ഞ പത്തുമാസത്തിനകം നാം കണ്ടത്.\nഎല്ലായിടത്തുമുള്ള കൃഷിക്കാർ അവരുടെ ഉൽപ്പന്നങ്ങൾക്ക് ന്യായമായ വില ലഭിക്കാത്തതിന്റെയും കാർഷികച്ചെലവ് ക്രമാതീതമായി വർധിച്ചതിന്റെയും കാർഷികമേഖലയിൽ പ്രത്യേകിച്ചും ജലസേചനരംഗത്തും മറ്റും പൊതുനിക്ഷേപം കുറഞ്ഞതിന്റെയും ഫലമായി ദുരിതത്തിലാണ്. കർഷകത്തൊഴിലാളികൾക്കും ഗ്രാമീണ ദരിദ്രർക്കും തൊഴിലവസരങ്ങൾ കുറയുകയുമാണ്. തൊഴിൽനിയമങ്ങളിൽ മാറ്റംവരുത്താനുള്ള സർക്കാർ നിർദ്ദേശം അധ്വാനിക്കുന്ന ജനവിഭാഗങ്ങളുടെ അവകാശങ്ങൾക്കുനേരെയുള്ള കടന്നാക്രമണമാണ്.\nമോദിസർക്കാർ അധികാരമേറി ചെറിയ സമയത്തിനകംതന്നെ ജനകീയപ്രതിഷേധം ശക്തമാകുകയാണ്. വിവിധ മേഖലകളിലുള്ള അധ്വാനിക്കുന്ന ജനവിഭാഗങ്ങൾ ജീവിതം നിലനിർത്താനും അവരുടെ അവകാശങ്ങൾ സംരക്ഷിക്കാനുമായി പോരാട്ടത്തിന്റെ പാതയിലാണ് ഇന്ന്. ഭൂമി ഏറ്റെടുക്കൽ ഓർഡിനൻസിനെതിരായി വിശാലമായ പ്രസ്ഥാനംതന്നെ രൂപപ്പെടുകയാണ്. തൊഴിൽനിയമങ്ങൾക്കെതിരെ എല്ലാ കേന്ദ്ര ട്രേഡ്യൂണിയനുകളും യോജിച്ച് പോരാടുന്നു. സ്വകാര്യവൽക്കരണത്തിലേക്ക് നയിക്കുന്ന കൽക്കരി ബില്ലിനെതിരെ കൽക്കരിത്തൊഴിലാളികൾ രണ്ടുദിവസം പണിമുടക്ക് നടത്തി.\nവിദേശനിക്ഷേപം വർധിപ്പിച്ച നടപടിക്കെതിരെ ഇൻഷുറൻസ് ജീവനക്കാരും പണിമുടക്കി. കേരളത്തിൽ കയർത്തൊഴിലാളികളും മത്സ്യത്തൊഴിലാളികളും കൃഷിക്കാരും മറ്റും അവരുടെ ആവശ്യമുയർത്തി സമരത്തിലാണ്. ഇടതുപക്ഷത്തിനും സിപിഐ എമ്മിനും കഴിഞ്ഞ ലോക്‌സഭാ തെരഞ്ഞെടുപ്പിൽ തിരിച്ചടി ലഭിച്ചു. പശ്ചിമബംഗാളിലുണ്ടായ തിരിച്ചടിയാണ് ഇടതുപക്ഷം ദുർബലമാകാൻ കാരണം. പാർട്ടിയും ഇടതുപക്ഷവും പശ്ചിമബംഗാളിൽ കടുത്ത ആക്രമണത്തെയാണ് നേരിടുന്നത്. അതുകൊണ്ടുതന്നെ ഇപ്പോഴത്തെ പ്രധാന കടമ പാർട്ടിയുടെ സ്വന്തമായ ശക്തിവളർത്തുകയാണ്. പാർട്ടികോൺഗ്രസിൽ അവതരിപ്പിക്കുന്ന കരട് രാഷ്ട്രീയപ്രമേയത്തിന്റെ കാതലാണ് ഇത്. പശ്ചിമബംഗാളിൽ തൃണമൂൽ അക്രമത്തിൽ ജീവൻ നഷ്ടപെട്ട ഇടതുപക്ഷ പ്രവർത്തകരുടെ രക്തസാക്ഷിത്വത്തിന് അർധമുണ്ടാകുമെന്നും കാരാട്ട് പറഞ്ഞു.


'അവൾക്ക് ആഹാരം വാരിക്കൊടുക്കുന്നതിലെ സന്തോഷം'; നയൻതാരയ്‌ക്കൊപ്പമുള്ള വീഡിയോയുമായി വിഘ്നേഷ് | 'The joy of feeding her'; Vignesh with video with Nayanthara\n'അവൾക്ക് ആഹാരം വാരിക്കൊടുക്കുന്നതിലെ സന്തോഷം'; നയൻതാരയ്‌ക്കൊപ്പമുള്ള വീഡിയോയുമായി വിഘ്നേഷ്\nഭക്ഷണം വാരി തരട്ടെ എന്ന ചോദിക്കുമ്പോൾ നയൻതാര ചിരിക്കുന്നതും വീഡിയോയിൽ കാണാം.\n24 May 2022 11:51 AM GMT\nതെന്നിന്ത്യൻ സിനിമാപ്രേമികൾക്ക് ഏറെ പ്രിയപ്പെട്ട താരജോഡിയാണ് നയൻതാരയും വിഘ്നേഷ് ശിവനും. ഇരുവരും ഒന്നിച്ചുള്ള ചിത്രങ്ങൾ ഇപ്പോഴും സോഷ്യൽ മീഡിയയിൽ ഹിറ്റാകാറുണ്ട്. ഇപ്പോഴിതാ വിഘ്നേഷ് നയൻതാരയ്ക്ക് ഭക്ഷണം വാരിക്കൊടുക്കുന്ന വീഡിയോ ആണ് വൈറലായിരിക്കുന്നത്.\nമഹാബലിപുരത്തെ സീഫുഡ് റെസ്റ്റോറന്റില് ഭക്ഷണം കഴിക്കുന്നതാണ് വീഡിയോ. ഭക്ഷണം വാരി തരട്ടെ എന്ന ചോദിക്കുമ്പോൾ നയൻതാര ചിരിക്കുന്നതും വീഡിയോയിൽ കാണാം.വിഘ്നേഷ് തന്നെയാണ് വീഡിയോ ഇൻസ്റ്റാഗ്രാമിലൂടെ പങ്കുവെച്ചത്.\n'മികച്ച നാടൻ ആഹാരം അവൾക്ക് വാരിക്കൊടുക്കുന്നതിലെ സന്തോഷം' എന്ന കുറിപ്പോടെയാണ് വിഘ്നേഷ് ശിവൻ വീഡിയോ പങ്കുവെച്ചിരിക്കുന്നത്. രുചിയേറിയ ഭക്ഷണം ലഭിക്കുന്ന ഇത്തരം ചെറിയ സ്ഥലങ്ങളാണ് തങ്ങൾക്കേറെ പ്രിയപ്പെട്ടത് എന്നും വിഘ്നേഷ് പറയുന്നു.\nഅതേസമയം നയൻതാരയും വിഘ്നേഷ് ശിവനും തമ്മിലുള്ള വിവാഹം ജൂണിൽ നടക്കുമെന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത്. ഇരുവരുടെയും വിവാഹ വാര്‍ത്തകള് നേരത്തെ പുറത്ത് വന്നെങ്കിലും ഇത് സംബന്ധിച്ച സ്ഥിരീകരണം താരങ്ങളില് നിന്നും ഉണ്ടായിട്ടില്ല. അജിത്ത്- വിഘ്‌നേഷ് ചിത്രത്തിന്റെ ഷൂട്ടിങിന് മുന്‍പ് വിവാഹം നടത്താനാണ് ആലോചിക്കുന്നതാണെന്നാണ് വിവരം. കഴിഞ്ഞ ആറ് വര്‍ഷങ്ങളായി പ്രണയത്തിലാണ് ഇരുവരും. കഴിഞ്ഞ വര്‍ഷം വിവാഹ നിശ്ചയവും നടന്നിരുന്നു.\n'കാതുവാക്കുള്ള രണ്ട് കാതല്' ആണ് ഇരുവരും അവസാനമായി ഒന്നിച്ച ചിത്രം. വിജയ് സേതുപതി റാംബോ എന്ന കഥാപാത്രമായും നയന്‍താര കണ്‍മണി എന്ന റോളിലും സാമന്ത ഖദീജ എന്ന റോളിലുമെത്തുന്ന ചിത്രം ട്രയാങ്കിള് ലൗ സ്റ്റോറിയാണ്. സെവന് സ്‌ക്രീന് സ്റ്റുഡിയോസിന്റെ ബാനറില് ലളിത് കുമാര് എസ്.എസും റൗഡി പിക്‌ചേഴ്‌സിന്റെ ബാനറില് നയന്‍താരയും വിഘ്‌നേഷ് ശിവനും ചേര്‍ന്നാണ് ചിത്രത്തിന്റെ നിര്‍മാണം.\nstory highlights: vighnesh sharesavideo of feeding food to nayanthara


shinod – shinod edakkad - Page 2\nPosted on April 12, 2019 by shinod\nഒരിക്കലും മടുക്കാത്ത നഗരമാണ് ബെംഗലൂരു. പത്തു വര്‍ഷത്തോളം താങ്ങും തണലുമായ നഗരം. വിട്ടുപോരുക അത്ര എളുപ്പമായിരുന്നില്ല. പക്ഷേ, അങ്ങനെ ചെയ്യുന്നത് പുതിയ വാതായനങ്ങള് തുറക്കുമെന്ന തിരിച്ചറിവിനെ അവഗണിക്കാനും പറ്റില്ലായിരുന്നു. 24 വര്‍ഷത്തോളം നീണ്ട കരിയറിന്റെ പകുതിയോളം കാലഘട്ടം ഡിജിറ്റല് മീഡിയയിലായിരുന്നു. തുടര്‍ച്ചയായി ഒരേ രീതിയില് ജോലി ചെയ്യുന്നത് ബോറടിപ്പിക്കുമെന്ന ചിന്തയില് നിന്നാണ് ഒന്നു മാറ്റിപിടിയ്ക്കാമെന്നു കരുതിയത്.… Continue Reading →\nPosted on December 31, 2018 by shinod\nജനുവരി ഒന്നിന് സ്വിച്ചിട്ടതുപോലെ നന്നാവുകയെന്നത് പ്രായോഗികമല്ല. താഴെ പറയുന്ന പല കാര്യങ്ങളും നേരത്തെ തന്നെ നടപ്പാക്കി തുടങ്ങിയതാണ്. പക്ഷേ, ഒരു പുതുവര്‍ഷമൊക്കെ വരികയല്ലേ.. ഒരു നാട്ടുനടപ്പിന്റെ ഭാഗമായി അടുത്ത വര്‍ഷത്തേക്കുള്ള ചിന്തകള് സമര്‍പ്പിക്കുന്നു. 1 ബിസിനസ്, സ്‌പോര്‍ട്‌സ്, സിനിമ എന്നിവ പ്രിയപ്പെട്ട മൂന്നു മേഖലകളാണ്. കൂടുതല് ശ്രദ്ധ ഇവിടേയ്ക്ക് തിരിയ്ക്കാന് പുതുവര്‍ഷം വഴിയൊരുക്കുമെന്ന് കരുതുന്നു. 23… Continue Reading →\npersonal\tHappy New Year, New Year Resolution, Welcome 2019, Year End 2018\nPosted on December 9, 2018 by shinod\nനാലാം ക്ളാസ്സിൽ പഠിയ്ക്കുമ്പോൾ നിർമല ടീച്ചറാണ് അതു കണ്ടു പിടിച്ചത്. ബോർഡിലേക്ക് നോക്കുമ്പോൾ എന്റെ കണ്ണിൽ നിന്നും കണ്ണീർ ഒലിച്ചിറങ്ങുന്നു. ” ഇവന്റെ കണ്ണൊന്ന് പരിശോധിപ്പിക്കണം” ടീച്ചർ അമ്മയോട് നിർദ്ദേശിച്ചു.. അന്ന് മൂന്നച്ഛൻ(അച്ഛന്റെ ഏട്ടൻ) ജോലി ചെയ്യുന്നത് ബീച്ച് ആശുപത്രിയിലാണ്. പരിശോധന അവിടെ വെച്ചായിരുന്നു. സംഗതി ശരിയാണ്. രണ്ടു കണ്ണിനും ഇത്തിരി കാഴ്ച കുറവുണ്ട്. … Continue Reading →\npersonal\tkishan, kishan edakkad shinod, കിഷൻ, കിഷൻ എടക്കാട് ഷിനോദ്\nജോലിയും ജീവിതവും ബാലൻസാക്കേണ്ടതിന്റെ ആവശ്യകത\nPosted on November 16, 2018 by shinod\nനമ്മൾ ഏത് കമ്പനിക്കു വേണ്ടിയാണോ ജോലി ചെയ്യുന്നത് ആ കമ്പനിക്കു വേണ്ടി ഒാരോ ദിവസവും ഏറ്റവും മികച്ച രീതിയിൽ ജോലി ചെയ്യാൻ ശ്രമിക്കണം. അതേ സമയം, നിങ്ങളുടെ വ്യക്തി ജീവിതം, ആരോഗ്യം, മൂല്യങ്ങൾ എന്നിവ ഒരിക്കലും ആ കമ്പനിയുടെ മാനേജ്മെന്റിന് അടിയറവ് വെയ്ക്കരുത്. പലപ്പോഴും പലരും പറഞ്ഞു കേൾക്കുന്ന ഒരു കാര്യമാണ്. അവന് ജോലിയാണ് എല്ലാം.… Continue Reading →\nNews\tlife, value work-life balance, work, work and life\nPosted on October 7, 2018 by shinod\n”സെറ്റിലാകണം”, ഞാന് അധികസമയവും കേള്‍ക്കുന്ന വാക്കാണിത്. ”എന്ത് അങ്ങനെ ജീവിച്ചു പോയാല് മതി. ഇങ്ങനെ ജീവിക്കാന് കഴിയുന്നതില് ആഹ്ലാദിക്കാം”. എന്ന നിലപാടിലായിരുന്നു ഞാന് മുന്നോട്ടു പോയിരുന്നത്. പക്ഷേ, പിള്ളേരുടെ ചോദ്യങ്ങള്‍ക്കു മുന്നില് ചിലപ്പോഴൊക്കെ നമ്മള് വട്ടം കറങ്ങി പോകുന്നു. 1രണ്ടു പേര്‍ക്കും ഒരു നായ്ക്കുട്ടിയെ വേണം. പറയുമ്പോഴെല്ലാം ഞാന് പറയും. അച്ഛന്റെ ജോലി ഇങ്ങനെ മാറി… Continue Reading →\nശബരിമല: കയറുന്നവര് കയറട്ടേന്ന്..നിങ്ങള്‍ക്കെന്താ?\nPosted on September 30, 2018 by shinod\nസ്ത്രീകള് അന്പലത്തില് പോകണം. സ്ത്രീകള് അന്പലത്തില് പോകുന്നില്ലേ? സ്ത്രീകള് അയ്യപ്പാ ക്ഷേത്രത്തില് പോകണം സ്ത്രീകള് അയ്യപ്പാ ക്ഷേത്രത്തില് പോകുന്നില്ലേ? വിധിയെ സ്വാഗതം ചെയ്യുന്നു. അതില് പുതുതായി ഒന്നുമില്ല. ശബരിമലയിലെ നിലവിലുള്ള ചിട്ടവട്ടങ്ങളില് വിശ്വസിക്കുന്നവര് ഇനിയും മലചവിട്ടില്ല. സമയമെടുക്കും. അതേ സമയം, ഇത് ലിംഗവിവേചനമാണെന്ന് ചിന്തിക്കുന്നവര് തീര്‍ച്ചയായും മലകയറാന് ശ്രമിക്കും. അവരെ തടയേണ്ട കാര്യമൊന്നും ഇല്ല. അധികപേര്… Continue Reading →\nNews\tsabarimala, ശബരിമല\nPosted on September 24, 2018 by shinod\nപത്തുവര്‍ഷങ്ങള് മുമ്പ് ഒരു പത്രത്തിന്റെ വെബ് എഡിറ്റര് ജോലി ചെയ്യുന്ന കാലം. (ഡോട്ട് കോം ബൂമിന്റെ കാലത്ത് തലയില് കയറി പോയ ഒരു പാഷനായിരുന്നു വെബ് ) കോര്‍ഡിനേറ്റിങ് എഡിറ്ററുടെ ജോലി വേണ്ടെന്ന് വെച്ച് എഡിറ്ററോട് ചോദിച്ചുവാങ്ങിയതായിരുന്നു ഈ പോസ്റ്റ്. പകലും രാത്രിയും ഓണ്‍ലൈനില് വേണം. പലപ്പോഴും വീട്ടില് നിന്നായിരുന്നു വര്‍ക്ക്. പതുക്കെ ഓരോരുത്തരായി വരാന്… Continue Reading →\npersonal\tmalayali, work from home


ബെനീറ്റസ് എവർട്ടൺ പരിശീലകനാകും | Fanport | Premier League News Malayalam\nHome Football Premier League ബെനീറ്റസ് എവർട്ടൺ പരിശീലകനാകും\nബെനീറ്റസ് എവർട്ടൺ പരിശീലകനാകും\nമുൻ ലിവർപൂൾ പരിശീലകൻ റാഫേൽ ബെനീറ്റസ് എവർട്ടൺ പരിശീലകനാവും. ബെനീറ്റസിനെ പരിശീലകനായി നിയമിച്ചുകൊണ്ടുള്ള എവർട്ടന്റെ ഔദ്യോഗിക പ്രഖ്യാപനം ഇന്ന് ഉണ്ടാവുമെന്നാണ് കരുതപ്പെടുന്നത്. മൂന്ന് വർഷത്തെ കരാറിലാണ് ബെനീറ്റസ് എവർട്ടൺ പരിശീലകനാവുന്നത്. നേരത്തെ എവർട്ടൺ പരിശീലകനായിരുന്ന കാർലോ അഞ്ചലോട്ടി റയൽ മാഡ്രിഡിന്റെ പരിശീലക സ്ഥാനം ഏറ്റെടുത്തതോടെയാണ് എവർട്ടൺ പുതിയ പരിശീലകനായി രംഗത്തെത്തിയത്.\nഎവർട്ടന്റെ ചിരവൈരികളായ ലിവർപൂൾ പരിശീലകനായി പ്രവർത്തിച്ചതുകൊണ്ടുതന്നെ എവർട്ടൺ ആരാധകർക്ക് ബെനീറ്റസിന്റെ നിയമനത്തിൽ അമർഷമുണ്ട്. മേഴ്സിസൈഡിലെ ബെനീറ്റസിന്റെ വീടിന്റെ മുൻപിൽ ബെനീറ്റസിനെ ഭീഷണി പെടുത്തുന്ന താരത്തിലുള്ള ബാനറുകളും കഴിഞ്ഞ ദിവസം പ്രത്യക്ഷപ്പെട്ടിരുന്നു. ലിവർപൂളിൽ6വർഷം പരിശീലകനായി നിന്നതിന് ശേഷമാണ് 11 വർഷം മുൻപ് ബെനീറ്റസ് ലിവർപൂൾ വിട്ടത്.\nലിവർപൂളിന്റെ കൂടെ ചാമ്പ്യൻസ് ലീഗ് കിരീടവും എഫ്.എ കപ്പ് കിരീടവും ബെനീറ്റസ് നേടിയിട്ടുണ്ട്. ലിവർപൂൾ വിട്ടതിന് ശേഷം ഇന്റർ മിലാൻ, ചെൽസി, നാപോളി, റയൽ മാഡ്രിഡ്, ന്യൂ കാസിൽ തുടങ്ങിയ ടീമുകളെയും ബെനീറ്റസ് പരിശീലിപ്പിച്ചിട്ടുണ്ട്.\nPrevious articleബ്രിസ്ബെയിന് ഹീറ്റിന്റെ ക്യാപ്റ്റന്‍സി സ്ഥാനം ഒഴിഞ്ഞ് ക്രിസ് ലിന്\nNext articleബാഴ്‌സലോണയിൽ മെസ്സിയുടെ കരാർ ഇന്ന് അവസാനിക്കും


Malayalam News (മലയാളം വാർത്ത): Latest Malayalam News, Breaking News | Thekeralapost ആല്‍ബിന് മുമ്പും വീട്ടുകാരെ കൊലപ്പെടുത്താന് ശ്രമിച്ചെന്ന് പൊലീസ്; കോഴിക്കറിയില് വിഷം കലര്‍ത്തിയത് പരാജയപ്പെട്ടു | The Kerala Post Malayalam News (മലയാളം വാർത്ത): Latest Malayalam News, Breaking News\nകാസര്‍കോട്: കാസര്‍കോട്ട് സഹോദരിയെ ഐസ്‌ക്രീമില് വിഷം കലര്‍ത്തി കൊലപ്പെടുത്തിയ കേസിലെ പ്രതി ആല്‍ബിന് നേരത്തെയും കുടുംബത്തെ കൊലപ്പെടുത്താന് ശ്രമിച്ചിരുന്നുവെന്ന് പൊലീസ്. സ്വത്ത് തട്ടിയെടുക്കുകയായിരുന്നു ആല്‍ബിന്റെ ലക്ഷ്യം. ആല്‍ബിന്റെ അറസ്റ്റ് പൊലീസ് രേഖപ്പെടുത്തി.\nരണ്ടാഴ്ച മുമ്പാണ് കുടുംബാംഗങ്ങളെ കൊല്ലാന് ആല്‍ബിന് പദ്ധതിയിട്ടത്. അന്ന് കോഴിക്കറിയില് വിഷം കലര്‍ത്തി നല്‍കിയിരുന്നു. എന്നാല് വിഷത്തിന്റെ അളവ് കുറവായിരുന്നതിനാല് കുടുംബാംഗങ്ങള് രക്ഷപ്പെടുകയായിരുന്നു. തുടര്‍ന്ന് ജൂലൈ 29ന് തൊട്ടടുത്ത കടയില് നിന്നും ആല്ബിന് എലിവിഷം വാങ്ങി. പിറ്റേദിവസം വീട്ടില് ഉണ്ടാക്കിയ ഐസ്‌ക്രീമില് ആല്‍ബിന് ഈ വിഷം കലര്‍ത്തി കുടുംബാംഗങ്ങള്‍ക്ക് നല്‍കുകയായിരുന്നു. തുടര്‍ന്ന് ആല്‍ബിന്റെ സഹോദരി ആന്‍മരിയയെ വയറിളക്കവും ഛര്‍ദ്ദിയും ഉണ്ടായതിനെത്തുടര്‍ന്ന് ആശുപത്രിയില് പ്രവേശിപ്പിച്ചു. ആല്‍ബിന്റെ പിതാവിനും ഭക്ഷ്യവിഷബാധയേറ്റു.\nആല്‍ബിന്റെ ശരീരത്തില് മാത്രം വിഷാംശം കണ്ടെത്തിയിട്ടില്ലായെന്ന ഡോക്ടര്‍മാരുടെ വെളിപ്പെടുത്തലാണ് കേസില് നിര്‍ണായകമായത്. സഹോദരിയുടെ മരണാനന്തര ചടങ്ങിലും ഗുരുതരാവസ്ഥയിലായ പിതാവിനെ സന്ദര്‍ശിക്കാനുമൊക്കെ യാതൊരു കൂസലുമില്ലാതെയാണ് ആല്‍ബിന് പോയിരുന്നതെന്നതും സംശയത്തിനിടയാക്കി. തുടര്‍ന്ന് നടത്തിയ അന്വോഷണത്തിലാണ് ആല്‍ബിന് ഐസ്‌ക്രീമില് വിഷം കലര്‍ത്തി കുടുംബാംഗങ്ങളെ കൊലപ്പെടുത്താന് ശ്രമിക്കുകയായിരുന്നുവെന്ന് പൊലീസ് കണ്ടെത്തിയത്. സുഖലോലുപതയ്ക്കും തന്റെ രഹസ്യ ബന്ധങ്ങള് തുടരുന്നതിന് കുടുംബം തടസ്സമായതിനാലുമാണ് ഇത്തരമൊരു കൊലപാതകം ആല്‍ബിന് നടത്തിയത്.\nപയ്യന്നൂരിലെ സ്വകാര്യ ആശുപത്രിയില് അതീവ ഗുരുതരാവസ്ഥയിലാണ് ആല്‍ബിന്റെ പിതാവ്. ആല്‍ബിനെ ഇന്ന് കാഞ്ഞങ്ങാട് കോടതിയില് ഹാജരാക്കും. ബുധനാഴ്ച രാത്രിയാണ് ആല്‍ബിനെ പൊലീസ് കസ്റ്റഡിയിലെടുത്തത്. ഒരു ദിവസം മുഴുവന് ചോദ്യം ചെയ്തിരുന്നു.


ദൃശ്യങ്ങള് പകര്‍ത്തി ആളുകള്; ബൈക്ക് യാത്രികന് നടുറോഡില് വെന്തു മരിച്ചു - MALABAR FLASH ദൃശ്യങ്ങള് പകര്‍ത്തി ആളുകള്; ബൈക്ക് യാത്രികന് നടുറോഡില് വെന്തു മരിച്ചു - MALABAR FLASH\nHome > ദേശീയം > ദൃശ്യങ്ങള് പകര്‍ത്തി ആളുകള്; ബൈക്ക് യാത്രികന് നടുറോഡില് വെന്തു മരിച്ചു\nAccident Fire National News ദേശീയം\nദൃശ്യങ്ങള് പകര്‍ത്തി ആളുകള്; ബൈക്ക് യാത്രികന് നടുറോഡില് വെന്തു മരിച്ചു\nമഹാരാഷ്ട്ര: അപകടത്തില്‍പ്പെടുന്നവരെ രക്ഷിക്കാതെ രംഗങ്ങള് ക്യാമറക്കണ്ണുകളില് പകര്‍ത്താന് ശ്രമിക്കുന്നവരാണ് ഭൂരിപക്ഷം ആളുകളും. എന്നാല് മഹാരാഷ്ട്രയില് ബൈക്ക് യാത്രികന് കത്തിയെരിയുമ്പോഴും സഹായം നല്‍കാതെ നിസ്സംഗരായി നോക്കി നില്‍ക്കുകയും മൊബൈലില് ചിത്രങ്ങള് പകര്‍ത്തുകയുമാണ് ആളുകള് ചെയ്യുന്നത്.[www.malabarflash.com]\nമറ്റുചിലരാകട്ടെ ഒരു മനുഷ്യന് കണ്‍മുന്നില് കത്തിയെരിയുമ്പോഴും ഒന്നും സംഭവിക്കാത്തതുപോലെ കടന്നു പോകുന്നതും കാണാന് സാധിക്കും. ആ സമയത്ത് ഹൈവേയിലൂടെ കടന്നുപോയ വാഹനങ്ങളില് ഒന്നുപോലും നിര്‍ത്തുകയോ സഹായവുമായി മൂന്നോട്ട് വരുകയോ ചെയ്തില്ല.\nതടിച്ചുകൂടിയവരാകട്ടെ ചിത്രങ്ങള് ക്യാമറകളില് പകര്‍ത്തുക മാത്രമാണ് ചെയ്തത്. ഇത്തരത്തില് ആരോ പകര്‍ത്തിയ ചിത്രങ്ങളാണ് സോഷ്യല് മീഡിയായിലൂടെ പുറത്തുവന്നിരിക്കുന്നത്. രണ്ട് ബൈക്കുകള് തമ്മില് കൂട്ടിയിച്ചാണ് അപകടമുണ്ടായത്. ബൈക്കിനിടയില്‍പ്പെട്ട യാത്രികരനാണ് തീയില് കത്തിയമര്‍ന്നത്. അപകടത്തില്‍പ്പെട്ട രണ്ടാമത്തെയാളെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nപോലീസ് എത്തി തീ കെടുത്തിയപ്പോഴേക്കും തിരിച്ചറിയാനാവത്തവിധം കത്തിക്കരിഞ്ഞിരുന്നു. ബൈക്കിന്റെ നമ്പര്‍പ്ലേറ്റ് അടക്കം കത്തിപ്പോയതിനാല് മരണപ്പെയാളെക്കുറിച്ചുള്ള വിവരങ്ങള് ലഭ്യമായിട്ടില്ല.\nItem Reviewed: ദൃശ്യങ്ങള് പകര്‍ത്തി ആളുകള്; ബൈക്ക് യാത്രികന് നടുറോഡില് വെന്തു മരിച്ചു Rating:5Reviewed By: editordesk Malabarflash


How To Archives - Boolokam News\nമനുഷ്യ വികാരങ്ങളിൽ ഏറ്റവും അധമമാണ് രോഷം. ലോകത്തിൽ ഏറ്റവും കൂടുതൽ കുറ്റകൃത്യങ്ങൾ പ്രത്യേകിച്ച് കൊലപാതകങ്ങൾ നടക്കുന്നത് നിയന്ത്രിക്കാൻ\nമറ്റുള്ളവരെ സംസാരിച്ചു വീഴ്ത്താന് ആറു ടെക്‌നിക്കുകള്..!!!\nഈ പരിപാടി അത്ര എളുപ്പമല്ല എന്നു തോന്നുനുണ്ടോ???എന്നാല് അങ്ങനെയല്ല !!! നിങ്ങള് വിചാരിക്കുന്നതിനേക്കാള് എളുപ്പത്തില് നിങ്ങള്‍ക്ക് മറ്റുള്ളവരെ സംസാരിച്ചു കയ്യിലെടുക്കാന് സാധിക്കും. അതിനുള്ള ടെക്‌നിക്കുകള് ഇതാ… 1. അവര് അവരെ കുറിച്ച് സംസാരിക്കട്ടെ… നിങ്ങള് ഒരാളുമായി...\nസാധാരണഗതിയില് നാം കമ്പ്യൂട്ടറില് ഒരു ഫയല് ഡിലീറ്റ് ചെയ്യുമ്പോള് അത് ഹാര്‍ഡ് ഡിസ്കില് നിന്ന് പൂര്‍ണമായും നീക്കം ചെയ്യപ്പെടുന്നില്ല.\nCollege & University3 years ago\nപരീക്ഷയെ വിജയകരമായി നേരിടാന് ഇതാ 25 മുന്‍കരുതലുകള് 1. ജനുവരിയുടെ തുടക്കത്തില് തന്നെ വാര്‍ഷിക പരീക്ഷയ്ക്കു വേണ്ടിയുള്ളതയ്യാറെടുപ്പുകള് തുടങ്ങാവുന്നതാണ്. തുടര്‍ന്നുള്ള പ്ലാനിങ് പരീക്ഷയെലക്ഷ്യം വെച്ചുകൊണ്ടായിരിക്കണം. അവസാനനിമിഷം ധൃതിപ്പെട്ടിട്ടുള്ളതയ്യാറെടുപ്പുകള് കതിരിലെ വളം വയ്പ്പുപോലെ നിഷ്ഫലമായിരിക്കും. 2. പരീക്ഷയ്ക്ക്...


'ലോകത്തിലെ ഏറ്റവും ഏകാന്തമായ വീട്'!; ഇതാരുടേതെന്നറിയാമോ? | know the story behind worlds loneliest house\n'ലോകത്തിലെ ഏറ്റവും ഏകാന്തമായ വീട്'!; ഇതാരുടേതെന്നറിയാമോ?\nIceland, First Published Dec 18, 2020, 8:54 PM IST\nവീടിന്റെ ഉടമസ്ഥാവകാശം ചൊല്ലിയാണ് തര്‍ക്കങ്ങളേറെയും നടന്നത്. വിചിത്രമായ വ്യക്തിത്വമുള്ള ഒരു കോടീശ്വരന്റെ വീടാണിതെന്ന് വാദിച്ചുകൊണ്ട് ഒരു വിഭാഗം രംഗത്തെത്തി. അദ്ദേഹം അദ്ദേഹത്തിന്റെ സ്വകാര്യ ആവശ്യങ്ങള്‍ക്കായി ഉപയോഗിക്കുന്ന വീടാണ് ഇതെന്നായിരുന്നു ഇവരുടെ വാദം\nപച്ച പിടിച്ചുകിടക്കുന്ന ഒരു കുഞ്ഞ് ദ്വീപ്. ചുറ്റോടുചുറ്റും നീലക്കടല്. ആ ദ്വീപില് ആകെ കാണാനുള്ളത് ഒരേയൊരു വീട് മാത്രം. വെളുത്ത പെയിന്റടിച്ച്, ദൂരക്കാഴ്ചയില് പഴമയുടെ സൗന്ദര്യവും പേറിനില്‍ക്കുന്നൊരു വീട്. 'ലോകത്തിലെ ഏറ്റവും ഏകാന്തമായ വീട്' എന്ന പേരില് സമൂഹമാധ്യമങ്ങളില് ഇതിന്റെ ചിത്രങ്ങള് വ്യാപകമായി പ്രചരിക്കുന്നുണ്ട്.\nകാണുമ്പോള് ആരെയും ഒന്ന് മോഹിപ്പിക്കുന്നതാണ് ഈ വീട്. തിരക്കുകളില് നിന്നെല്ലാം മാറി, ഏതാനും ദിവസങ്ങളെങ്കിലും അവിടെ ചിലവിടാന് സാധിച്ചിരുന്നെങ്കില് എന്ന് തോന്നിപ്പിക്കുന്ന വശ്യത. എന്നാല് ഈ വീടിനെച്ചൊല്ലി സമൂഹമാധ്യമങ്ങളില് ഏറെ തര്‍ക്കങ്ങളുണ്ടായി.\nവീടിന്റെ ഉടമസ്ഥാവകാശം ചൊല്ലിയാണ് തര്‍ക്കങ്ങളേറെയും നടന്നത്. വിചിത്രമായ വ്യക്തിത്വമുള്ള ഒരു കോടീശ്വരന്റെ വീടാണിതെന്ന് വാദിച്ചുകൊണ്ട് ഒരു വിഭാഗം രംഗത്തെത്തി. അദ്ദേഹം അദ്ദേഹത്തിന്റെ സ്വകാര്യ ആവശ്യങ്ങള്‍ക്കായി ഉപയോഗിക്കുന്ന വീടാണ് ഇതെന്നായിരുന്നു ഇവരുടെ വാദം.\nഎന്നാല് ഇത് ഐസ്ലാന്‍ഡിലുള്ള ഒരു ഗായകന്റെ വീടാണെന്ന പക്ഷവുമായി വേറൊരു വിഭാഗവും സജീവമായി. ഇതിനെല്ലാം പുറമെ പല പല വാദങ്ങളും വീടിനെച്ചൊല്ലി ഉയര്‍ന്നു. എന്തിനധികം ഇങ്ങനെയൊരു വീട് യഥാര്‍ത്ഥത്തില് ഇല്ലെന്നും ഇത് ഫോട്ടോഷോപ്പ് ആണെന്നും വരെ അഭിപ്രായമുയര്‍ന്നു.\nസംഗതി, ഇത് യഥാര്‍ത്ഥത്തില് ഉള്ള വീട് തന്നെയാണെന്നാണ് മാധ്യമങ്ങള് റിപ്പോര്‍ട്ട് ചെയ്യുന്നത്. ഐസ്ലാന്‍ഡിലെ എലിഡേയ് ദ്വീപിലാണത്രേ ഈ വീടുള്ളത്. 'എലിഡേയ് ഹണ്ടിംഗ് അസോസിയേഷന്' വകയാണ് വീടെന്നും റിപ്പോര്‍ട്ടുകള് ചൂണ്ടിക്കാട്ടുന്നു.\n1950കളില് പണി കഴിപ്പിച്ച വീട് 'ഹണ്ടിംഗ് ക്യാബിന്' ആയി അസോസിയേഷന് ഉപയോഗിച്ചുവരികയാണത്രേ. ഇതിലെ അംഗങ്ങള്‍ക്ക് മാത്രമാണ് അങ്ങോട്ട് പ്രവേശനമുള്ളൂവെന്നും റിപ്പോര്‍ട്ടുകള് സൂചിപ്പിക്കുന്നു. ഏതായാലും മോഹിപ്പിക്കുന്ന ഈ ഭവനം ഒരിക്കെലങ്കിലും സന്ദര്‍ശിക്കാന് കഴിഞ്ഞിരുന്നെങ്കിലെന്ന അഭിപ്രായമാണ് ഏറ്റവും ഒടുവില് മിക്കവരും പങ്കുവയ്ക്കുന്നത്. വീടിന്റെ ചിത്രങ്ങള് വീണ്ടും വീണ്ടും കാണുമ്പോള് അതേ അഭിപ്രായം തന്നെ നമ്മളും ശരിവച്ചേക്കാം.\nAlso Read:- ക്രിസ്തു കുട്ടിക്കാലം ചിലവഴിച്ചെന്ന് കരുതപ്പെടുന്ന വീട് കണ്ടെത്തി...\nLast Updated Dec 18, 2020, 8:54 PM IST


പ്രതിവാര നഷ്ടത്തിലാഴ്ന്ന് സൂചികകൾ : Deepika.com Business News\nകൊറിയയുടെ ആണവ പരീക്ഷണങ്ങൾ ധനകാര്യസ്ഥാപനങ്ങളുടെ നിക്ഷേപ മനോഭാവത്തിൽ കാതലായ മാറ്റം വരുത്തിയത് ഇന്ത്യൻ ഓഹരിസൂചികയിൽ സമ്മർദം സൃഷ്ടിച്ചു. മുൻനിര ഓഹരികൾ വിറ്റുമാറാൻ ഫണ്ടുകൾ നീക്കം നടത്തിയത് ബോംബെ സെൻസെക്സിനെയും നിഫ്റ്റിയെയും തളർത്തി. സെൻസെക്സ് 204 പോയിന്‍റും നിഫ്റ്റി 40 പോയിന്‍റും പ്രതിവാര നഷ്ടത്തിലാണ്. ജപ്പാൻ, ദക്ഷിണകൊറിയ, ഓസ്ട്രലിയൻ വിപണികളും പോയ വാരം തളർന്നു. ചൈന, ഹോങ്കോംഗ് ഇൻഡെക്സുകൾ നേരിയ റേഞ്ചിൽ നീങ്ങി.\nവിദേശ പോർട്ട്‌ഫോളിയോ നിക്ഷേപകർ ഈ മാസം ഇതിനകം 46.20 കോടി ഡോളറിന്‍റെ ഓഹരികൾ വിറ്റുമാറി. അവരുടെ വില്പനനീക്കങ്ങൾ കണക്കിലെടുത്താൽ ഈ വാരവും സൂചികയിൽ ചാഞ്ചാട്ടം നിലനിൽക്കാം.\nആഭ്യന്തര മ്യൂച്വൽ ഫണ്ടുകൾ പിന്നിട്ടവാരം ഏകദേശം 1210.12 കോടി രൂപ നിക്ഷേപിച്ചു. അതേസമയം വിദേശഫണ്ടുകൾ 3,426.51 കോടി രൂപയുടെ ഓഹരികൾ വിറ്റു. വിദേശ ഓപ്പറേറ്റർമാരുടെ നിക്ഷേപ മനോഭാവത്തിലുണ്ടായ ചെറിയ മാറ്റം മൂലം ഒരു മാസത്തിനിടെ ഇന്ത്യൻ മാർക്കറ്റ് രണ്ടു ശതമാനം തളർന്നു.\nയൂറോപ്യൻ കേന്ദ്ര ബാങ്ക് ഉത്തേജക പരിപാടികൾക്ക് തുടക്കംകുറിക്കാനുള്ള നീക്കത്തിലാണ്. ഇത് ശരത്കാല വിപണിയുടെ ആത്മവിശ്വാസം ഉയർത്തുമെന്ന പ്രതീക്ഷയിലാണ് യൂറോപ്യൻ ഓഹരി നിക്ഷേപകർ. യൂറോപ്യൻ കേന്ദ്ര ബാങ്ക് പുതിയ പ്രഖ്യാപനങ്ങൾക്കു മുതിർന്നാൽ ഫണ്ടുകളുടെ ശ്രദ്ധ ആ മേഖലയിലേക്കു തിരിയാം. അതിന്‍റെ മുന്നോടിയായുള്ള വില്പന ഏഷ്യൻ മാർക്കറ്റുകളിൽ ആശങ്ക പരത്തുന്നുണ്ട്.\nഇതിനിടെ, അമേരിക്കൻ പ്രസിഡന്‍റ് ഡോണൾഡ് ട്രംപിന്‍റെ പിന്തുണയിൽ ചെറിയ പാക്കേജിന്‍റെ വായ്പാപരിധി സംബന്ധിച്ച് അനുകൂല സൂചനകളും പുറത്തുവരുന്നുണ്ട്. വിദേശഫണ്ടുകൾ ഇന്ത്യയിൽ വില്പനക്കാരാണെങ്കിലും ഫോറെക്സ് മാർക്കറ്റിൽ യുഎസ് ഡോളറിനു മുന്നിൽ രൂപയുടെ വിനിമയനിരക്കു കരുത്തു നേടി. 64.03ൽ വിനിമയമാരംഭിച്ച രൂപയുടെ മൂല്യം വാരാവസാനം 63.79ലേക്കു മെച്ചപ്പെട്ടു. ഈ വർഷം ഇതിനകം രൂപയുടെ വിനിമയനിരക്ക് 6.5 ശതമാനം നേട്ടത്തിലാണ്.\nമുൻനിരയിലെ പത്തു കന്പനികളിൽ നാലെണ്ണത്തിന്‍റെ വിപണിമൂല്യത്തിൽ 30,339 കോടി രൂപയുടെ ഇടിവ്. ഐടിസി, എച്ച്‌യുഎൽ, എസ്ബിഐ, ഐഒസി എന്നിവയ്ക്കാണു തിരിച്ചടി നേരിട്ടത്. ഐടിസിയുടെ വിപണിമൂല്യത്തിൽ 13,581 കോടി രൂപയുടെ ഇടിവുണ്ടായി.\nബോംബെ സെൻസെക്സ് 31,849ൽനിന്നുള്ള തകർച്ചയിൽ 31,607 വരെ ഇടിഞ്ഞ ശേഷം വാരാന്ത്യം 31,687 പോയിന്‍റിലാണ്. ഈ വാരം സൂചികയുടെ ആദ്യ പ്രതിരോധം 31,821ലാണ്. ഇതു മറികടക്കാനായാൽ 31,956-32,063 പോയിന്‍റ് ലക്ഷ്യമാക്കി സൂചിക സഞ്ചരിക്കാം. എന്നാൽ, ആദ്യ പ്രതിരോധത്തിൽ കാലിടറിയാൽ 31,579-31,474ലേക്കും തുടർന്ന് 31,337 പോയിന്‍റിലേക്കും സാങ്കേതിക പരീക്ഷണങ്ങൾ നടത്താം. വിപണിയുടെ മറ്റു സാങ്കേതികവശങ്ങൾ വിലയിരുത്തിയാൽ ഡെയ്‌ലി ചാർട്ടിൽ സ്റ്റോക്കാസ്റ്റിക് ആർഎസ്ഐ, പാരാബോളിക് എസ്എആർ എന്നിവ ബുള്ളിഷാണ്. എന്നാൽ, ഫാസ്റ്റ് സ്റ്റോക്കാസ്റ്റിക്, സ്ലോ സ്റ്റോക്കാസ്റ്റിക് എന്നിവ സെല്ലിംഗ് മൂഡിലാണ്.\nവാരത്തിന്‍റെ തുടക്കത്തിൽ നിഫ്റ്റി 9,961 വരെ കയറിയെങ്കിലും പിന്നീട് അനുഭവപ്പെട്ട തളർച്ചയിൽ 9,875ലേക്കു താഴ്ന്ന ശേഷം ക്ലോസിംഗിൽ 9,935ലാണ്. ഈ വാരം നിഫ്റ്റിക്ക് 9,886ൽ ആദ്യ താങ്ങുണ്ട്. ഇത് നിലനിർത്തിയാൽ 9,972-10,009ലേക്ക് ഉയരാനുള്ള കരുത്ത് കൈവരിക്കാനാവും. എന്നാൽ, ആദ്യ സപ്പോർട്ടായ 9,886ൽ പിടിച്ചുനിൽക്കാനായില്ലെങ്കിൽ സൂചിക 9,837-9,800റേഞ്ചിലേക്കു തിരിയാം.\nചുഴലിക്കാറ്റ് ഭീഷണിയിലാണ് അമേരിക്കൻ നിക്ഷേപലോകം. വാരാന്ത്യം ബാധ്യതകളിൽ കുറവു വരുത്താൻ ഫണ്ടുകൾ നടത്തിയ നീക്കം എസ് ആൻഡ് പി 500, നാസ്ഡാക് സൂചികകളെ തളർത്തി. എന്നാൽ, ഡൗ ജോണ്‍സ് സൂചിക മികവിലാണ്. യൂറോപ്യൻ മാർക്കറ്റുകളെയും തളർച്ച ബാധിച്ചു. ക്രൂഡ് ഓയിൽ ബാരലിന് 47.48 ഡോളറിലാണ്. പ്രതികൂല കാലാവസ്ഥ എണ്ണശുദ്ധീകരണശാലകളുടെ പ്രവർത്തനങ്ങളെ ബാധിച്ചാൽ ക്രൂഡ് ഓയിൽ വില പെട്ടെന്നു മുന്നേറാം. അതേസമയം, പലിശനിരക്കിൽ വർധന വരുത്തുമെന്ന സൂചനകൾ നിക്ഷേപകരെ സ്വർണത്തിലേക്ക് അടുപ്പിച്ചു. ന്യൂയോർക്കിൽ ട്രോയ് ഒൗണ്‍സിന് 1358 ഡോളർ വരെ മഞ്ഞലോഹം മുന്നേറി. 2016 ഓഗസ്റ്റിനു ശേഷം സ്വർണവില ഈ റേഞ്ചിലേക്കു മുന്നേറുന്നത് ആദ്യമാണ്.


Prithviraj about his next film - Malayalam Filmibeat\nകരിയറില് താന് അഭിനയിച്ച ചിത്രങ്ങളേക്കാള് കൂടുതല് ഉപേക്ഷിച്ച ചിത്രങ്ങളാണ്\n| Updated: Tuesday, February 16, 2016, 19:04 [IST]\nപൃഥ്വിരാജ് ഇപ്പോള് മലയാള സിനിമയില് ഏറ്റവും കൂടുതല് തിരക്കുള്ള നടനായി മാറി കഴിഞ്ഞു. അടുത്തിടെയുണ്ടായ തുടര്‍ച്ചയായ വിജയവും പൃഥ്വിയുടെ തിരക്കുകള് കൂട്ടി എന്ന് തന്നെ പറയാലോ. പ്രശസ്ത ഛായാഗ്രാഹകന് സുജിത്ത് വാസുദേവ് സംവിധാനം ചെയ്യുന്ന ജെയിംസ് ആന്റ് ആലീസ് എന്ന ചിത്രത്തിലാണ് പൃഥ്വി ഇപ്പോള് അഭിനയിച്ചുകൊണ്ടിരിക്കുന്നത്.\nഅതിനെല്ലാം പുറമേ എട്ടോളം പുതിയ ചിത്രങ്ങള്‍ക്കാണ് പൃഥ്വി ഡേറ്റ് കൊടുത്തിരിക്കുന്നത്. കൂടാതെ ജീത്തു ജോസഫിനൊപ്പം ഊഴം എന്ന ചിത്രത്തിലും പൃഥ്വിരാജാണ് നായകനായി എത്തുന്നത്. ചിത്രം ഒരു ആക്ഷന് മൂഡിലുള്ള പ്രതികാരത്തിന്റെ കഥ പറയുന്ന ചിത്രമാണ്.\nഎന്നാല് ഇപ്പോഴും തന്നെ തേടി ഒട്ടേറെ ചിത്രങ്ങള് എത്തുന്നുണ്ട്. എന്നാല് പുതിയ ചിത്രങ്ങള് ഏറ്റെടുക്കാതിരിക്കുകയാണ്. ഇതുവരെ താന് തൊണ്ണൂറോളം ചിത്രങ്ങളില് അഭിനയിച്ചിട്ടുണ്ട്. എന്നാല് അതിലേറെ ഓഫറുകളാണ് താന് തള്ളി കളയുന്നതെന്ന് പൃഥ്വിരാജ് പറയുന്നു.\nമാര്‍ത്താണ്ഡന് സംവിധാനം ചെയ്ത പാവാടയാണ് പൃഥ്വിരാജ് ഒടുവില് അഭിനയിച്ച ചിത്രം. മണിയന്‍പിള്ള രാജുവിന്റെ നിര്‍മ്മാണത്തില് ഒരുങ്ങിയ ചിത്രത്തില് അനൂപ് മേനോനും ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. മിയയാണ് ചിത്രത്തില് നായിക വേഷം അവതരിപ്പിക്കുന്നത്.\nRead more about: malayalam film news malayalam cinema malayalam movie news actor prithviraj മലയാളം സിനിമ നടന് പൃഥ്വിരാജ്\nPrithviraj about his next film.


'തഗ്‌സ് ഓഫ് ഹിന്ദുസ്ഥാന്' അടുത്ത മാസം തീയറ്ററുകളിലേക്ക് -\n‘തഗ്‌സ് ഓഫ് ഹിന്ദുസ്ഥാന്’ അടുത്ത മാസം തീയറ്ററുകളിലേക്ക്\nLemi Thomas\tOctober 14, 2018\nഇന്ത്യന് സിനിമാ പ്രേമികള് ഏറെ ആകാംഷയോടെ കാത്തിരിക്കുന്ന ‘തഗ്‌സ് ഓഫ് ഹിന്ദുസ്ഥാന്’ എന്ന ചിത്രം നവംബറില് തീയറ്ററുകളിലെത്തും. നവംബര് എട്ടിനാണ് ചിത്രം തീയറ്ററുകളിലെത്തുക എന്നതാണ് അണിയറപ്രവര്‍ത്തകരുടെ പ്രഖ്യാപനം. അമിതാഭ് ബച്ചനും അമീര്‍ഖാനുമെല്ലാം ചിത്രത്തിലെത്തുന്നുണ്ട്. നേരത്തെ പുറത്തിറങ്ങിയ ചിത്രത്തിന്റെ ട്രെയിലറിനും കാരക്ടര് പോസ്റ്ററിനും മികച്ച പ്രേക്ഷക പര്തികരണം ലഭിച്ചിരുന്നു.\nചിത്രത്തില് ഖുദാബക്ഷ് എന്ന കഥാപാത്രത്തെയാണ് അമിതാഭ് ബച്ചന് അവതരിപ്പിക്കുന്നത്. തലപ്പാവും പടച്ചട്ടയും കൈയില് വാളുമായി നില്‍ക്കുന്ന ബിഗ്ബിയുടെ ചിത്രം കടല്‍ക്കൊള്ളക്കാരെ ഓര്‍മ്മിക്കുന്ന വിധത്തിലുള്ളതാണ്. കടലിന്റെ പശ്ചാത്തലത്തില് ഒരുക്കുന്ന ബിഗ്ബി ചിത്രം ഏറെ പ്രതീക്ഷയോടെയാണ് ആരാധകര് കാത്തിരിക്കുന്നത്. കുതിരപ്പുറത്തേറി വരുന്ന അമീര്‍ഖാന്റെ ചിത്രവും നവമാധ്യമങ്ങളില് ശ്രദ്ധ നേടി. ഫിരംഗി എന്നാണ് അമീര്‍ഖാന് അവതരിപ്പിക്കുന്ന കഥാപാത്രത്തിന്റെ പേര്.\nഅമിതാഭ് ബച്ചന് മുഖ്യ കഥാപാത്രമായി എത്തുന്ന ചിത്രം തുടക്കംമുതല് രഹസ്യ സ്വഭാവം കാത്തുസൂക്ഷിച്ചിരുന്നു. നിറയെ സസ്‌പെന്‍സുകള് കാത്തുസൂക്ഷിക്കുന്ന ചിത്രത്തിന്റെ മെയ്ക്കിംഗ് വീഡിയോയ്ക്ക് മികച്ച പ്രേക്ഷക പ്രതികരണമാണ് ലഭിക്കുന്നത്.\nലോകമെങ്ങുമുള്ള ബിഗ്ബി ആരാധകര് വാനോളം പ്രതീക്ഷയുമായി കാത്തിരിക്കുന്ന ബ്രഹ്മാണ്ഡ ചിത്രം ഈ വര്‍ഷം ബോളിവുഡില് ഏറ്റവും വലിയ മുതല് മുടക്കില് നിര്‍മ്മിക്കുന്ന ചിത്രം കൂടിയാണ്. വിജയ് കൃഷ്ണ ആചാര്യയാണ് ‘തഗ്‌സ് ഓഫ് ഹിന്ദോസ്ഥാന്’ എന്ന ചിത്രത്തിന്റെ സംവിധാനം.\nദംഗല്’ എന്ന ചിത്രത്തില് ഗാത ഫോഗട്ട് എന്ന കഥാപാത്രത്തെ അവതരിപ്പിച്ച് പ്രേക്ഷക ഹൃദയങ്ങളില് ഇടം പിടിച്ച ഫാത്തിമ സനയും ‘തഗ്‌സ് ഓഫ് ഹിന്ദുസ്ഥാനില് എത്തുന്നുണ്ട്. ചിത്രത്തിലെ ഫാത്തിമ സനയുടെ കാരക്ടര് പോസ്റ്ററിനും പ്രേക്ഷകരില് നിന്നും മികച്ച പ്രതികരണമാണ് ലഭിച്ചത്. കണ്ണില് തീ പാറുന്ന നോട്ടവുമായാണ് ഫാത്തിമ പോസ്റ്ററില് പ്രത്യക്ഷപ്പെട്ടത്. കൈയില് വില്ലുമേന്തിയിട്ടുണ്ട്. കാരക്റ്റര് പോസ്റ്ററില് നിന്നു തന്നെ ചിത്രത്തില് ശക്തമായ കഥാപാത്രത്തെയാണ് ഫാത്തിമ സന അവതരിപ്പിക്കുന്നതെന്ന് വ്യക്തം. ബിഗ് ബജറ്റ് ചിത്രമായ ‘തഗ്‌സ് ഓഫ് ഹിന്ദോസ്ഥാന്’ പീരിയഡ് ഡ്രാമയാണ്. ചിത്രത്തിനു വേണ്ടി ഫാത്തിമ സന ആയുധ പരിശീലനവും നടത്തിയിരുന്നു.\nRead more on: Bollywood Movie | thugs of hindosthan


ഗർഭകാലത്ത് Regulipid-ന് എങ്ങനെയുള്ള ഫലം ഉണ്ടായിരിക്കുമെന്ന് അറിവില്ല. കാരണം അതേക്കുറിച്ച് ഇതുവരെ ഒരു ഗവേഷണവും നടന്നിട്ടില്ല.\nമുലയൂട്ടുന്ന സ്ത്രീകളിൽ Regulipid-നുള്ള ഫലത്തെ കുറിച്ച് ഇതുവരെയും ഗവേഷണമൊന്നും നടന്നിട്ടില്ല. അതിനാൽ, Regulipid കഴിക്കുന്നതു മൂലം പാർശ്വഫലങ്ങൾ കാണുമോ ഇല്ലയോ എന്ന കാര്യം അറിവില്ല.\nRegulipid കഴിച്ചശേഷം വൃക്ക-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nRegulipid കഴിച്ചശേഷം കരൾ-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nRegulipid-ന്റെ പാർശ്വഫലങ്ങൾ ഹൃദയം-ത്തെ അപൂർവമായേ ബാധിക്കാറുള്ളൂ.\nഇല്ല, Regulipid ആസക്തി ഉളവാക്കുന്നതല്ല.\nRegulipid തലകറക്കമോ ഉറക്കമോ ഉണ്ടാക്കുന്നില്ല. അതുകൊണ്ട് നിങ്ങൾക്ക് വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും.\nഅതെ, ഡോക്ടറുടെ നിർദേശപ്രകാരം മാത്രം Regulipid കഴിക്കുക.\nഇല്ല, Regulipid മാനസികരോഗങ്ങൾക്ക് ഫലപ്രദമല്ല.\nRegulipid-നോടൊപ്പം ചില ഭക്ഷണസാധനങ്ങൾ കഴിക്കുന്നെങ്കിൽ മരുന്ന് പ്രവർത്തിച്ചുതുടങ്ങാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുടെ നിർദേശം പാലിക്കുക.\nഒരേസമയം മദ്യപിക്കുന്നതും Regulipid കഴിക്കുന്നതും കൊണ്ടുള്ള പാർശ്വഫലങ്ങൾ വിരളവും നിസ്സാരവുമാണ്. എന്നാൽ എന്തെങ്കിലും പാർശ്വഫലങ്ങൾ ഉണ്ടാകുന്നെങ്കിൽ സത്വരം ഡോക്ടറുമായി സംസാരിക്കുക.\nRegulipid ന് പകരമുള്ള മറ്റു മരുന്നുകൾ എല്ലാം കാണുക - Substitutes for Regulipid in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Regulipid കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Regulipid കഴിച്ചുവോ ?\nനിങ്ങൾ എത്രമാത്രം Regulipid ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Regulipid കഴിച്ചത്?\nനിങ്ങൾ എപ്പോഴാണ് Regulipid ഉപയോഗിക്കുന്നത് ?


നമ്മൾ എല്ലാവരും സൂര്യനെ കണ്ടിട്ടുണ്ട്. അതേ സമയം സൂര്യനെ ശരിക്കും കണ്ടവർ അധികം ഉണ്ടാവില്ല. കാരണം സൂര്യനെ നേരിട്ടു നോക്കാനാവില്ല. അതിന്റെ ശോഭയാൽ കണ്ണ് മഞ്ഞളിക്കുന്നു. സാധാരണ നിലയിൽ സൂര്യബിംബം കാണാൻ സാധിക്കുന്നതല്ല. എന്നാൽ പണ്ടുള്ളവർ ഗ്രഹണം നേരിട്ട് നിരീക്ഷിക്കുന്നതിനു ചാണക വെള്ളം കലക്കി അതിൽ സൂര്യന്റെ പ്രതിബിംബം നിരീക്ഷിക്കാറുണ്ട്. കറുത്ത കണ്ണടയിൽ കൂടിയോ ഇരുണ്ട മേഘത്തിൽ കൂടിയോ നോക്കിയാലും ചന്ദ്രബിംബത്തോളം വലിപ്പമുള്ള സൂര്യബിംബം കാണാം.ചന്ദ്രനിൽ കാണുന്ന അടയാളങ്ങൾ സൂര്യനിൽ കാണില്ല. ബിംബത്തിന്റെ മധ്യ ഭാഗത്തു ശോഭ കൂടുതലും പുറത്തേക്ക് പോകുന്തോറും കുറവും ആയി കാണാം. അത്രമാത്രം.\n1611 മാർച്ചിൽ, ഗലീലിയോ ആകാശത്തേക്ക് ദൂരദർശിനി തിരിച്ച് ഒരു കൊല്ലത്തിനുള്ളിൽ, ജർമനിയിലെ, ഇൻഗൾസ്താത്തിലെ ഗണിത ശാസ്‌ത്ര പ്രൊഫസർ ക്രിസ്തോഫ് ഷൈനർ, തനിക്ക് കിട്ടിയ പുതിയ ടെലെസ്കോപ്പ ഉപയോഗിച്ച് സൂര്യനെ നിരീക്ഷിക്കുകയായിരുന്നു. ടെലിസ്കോപ്പിൽ കൂടിയോ ബൈനോക്കുലേഴ്സിൽ കൂടെയോ നേരിട്ട് നോക്കുന്നത് അപകടകരമാണ്. കാഴ്ച്ച ശക്തി പോയെന്നു വരാം. പ്രകാശത്തോടൊപ്പം താപ രശ്മിയേയും അത് കേന്ദ്രീകരിക്കുന്നു. ലെൻസുപയോഗിച്ചു തീ ഉണ്ടാക്കാമല്ലോ. ഇരുണ്ട ഗ്ലാസ് കൊണ്ട് ടെലിസ്കോപ്പിന്റെ മുഖം അടച്ചിട്ടും കാര്യമില്ല. പ്രതിബിംബത്തെ ഒരു യവനികയിൽ പ്രക്ഷേപിച്ചുകൊണ്ട് മാത്രമേ സൂര്യനെ നോക്കാവു. ഗലീലിയോവിൻറെ വിദ്യാർഥി ആയിരുന്ന ബെനെദത്തോ കാസ്‌തല്ലിയാണ് ഈ രീതി ആവിഷ്‌കരിച്ചത്. ഷൈനറും അതേ രീതിയിൽ ആണ് സൂര്യനെ നോക്കിയത്. പക്ഷേ കണ്ട കാഴ്ച അദ്ധേഹത്തെ അദ്‌ഭുതപെടുത്തി. സൂര്യബിംബത്തിന്മേൽ അവിടവിടെയായി ഇരുണ്ട പാടുകൾ. അദ്ദേഹം തന്റെ മതമേധാവിയായ ബുസേ യസ്സിനോട് ഇത് പറഞ്ഞു. അദ്ദേഹം ഷൈനറെ കളിയാക്കികൊണ്ട് മറുപടി പറഞ്ഞു "ഞാൻ അരിസ്റ്റോട്ടിലിന്റെ എല്ലാ കൃതികളും വായിച്ചിട്ടുണ്ട്. നീ പറയുന്ന മാതിരി ഒന്നും ഞാൻ അതിൽ കണ്ടിട്ടില്ല. അതുകൊണ്ട്, നീ സമാധാനമായി പോവുക. നിനക്ക് സൂര്യനിൽ ഇരുണ്ട പാടുകളായി തോന്നുന്നത് യഥാർത്ഥത്തിൽ അതിലുള്ളതല്ല. നിന്റെ ഗ്ലാസിലെ തകരാറു കൊണ്ടോ കണ്ണിലെ കേട് കൊണ്ടോ തോന്നുന്നതാണ് " .\nപക്ഷേ ഈ മറുപടി ഷൈനറെ തൃപ്തിപ്പെടുത്തിയില്ല. ഗലീലിയോ 1610 നവംബറിൽ ഈ പാടുകൾ കണ്ടിരുന്നു. പക്ഷെ ഇവർ രണ്ടുപേർക്കും മുമ്പ് 1611ൽ ഹോളണ്ടിലെ യൊ ഹന്നാസ് ഫബ്രീ ഷിയൂസ് 'സൂര്യകളങ്ക' ങ്ങളെപ്പറ്റിയുള്ള തന്റെ പുസ്തകം പ്രസിദ്ധീകരിച്ചു. ചിത്രസമേതം 1612 ൽ ഗലീലിയോ എഴുതി:"നിരവധി തവണ നിരീക്ഷണങ്ങൾ നടത്തിയതിനു ശേഷം ഈ പാടുകൾ സൂര്യന്റെ ഉപരിതലത്തിൽ തന്നെയുള്ള വസ്തുക്കളാണെന്നും അവ തുടര്ച്ചയായി പ്രത്യക്ഷപ്പെടുകയും അപ്രത്യക്ഷമാകുകയും ചെയ്യുന്നുവെന്നും, ഈ പ്രക്രിയ ചിലപ്പോൾ അതിവേഗത്തിലും ചിലപ്പോൾ സാവധാനത്തിലും നടക്കുന്നെന്നും, സൂര്യന്റെ കറക്കത്തോടൊപ്പം അവയും കറങ്ങുന്നുണ്ടെന്നും, ഈ കറക്കം ഏതാണ്ട് ഒരു ചന്ദ്രമാസത്ത്തിൽ ഒരിക്കൽ എന്ന നിരക്കിലാണ് നടക്കുന്നതെന്നും എനിക്ക് ബോധ്യപ്പെട്ടിരിക്കുന്നു. പ്രത്യക്ഷമായി തന്നെ ഇത് പ്രധാനപെട്ട ഒരു സംഗതിയാണ്. എന്നാൽ അതിലും പ്രധാനമാണ് ഇതിന്റെ പരോക്ഷ സൂചനകൾ ".\nഇന്ന് ഈ പാടുകളെയും സൂര്യനെയും പറ്റി കൂടുതൽ അറിയാം. ഈ പാടുകളുടെ മധ്യഭാഗം നല്ലപോലെ കറുത്തിരിക്കും.ഇവിടം പ്രച്ഛായ (umbra) എന്ന പേരിൽ അറിയപ്പെടുന്നു. അതിനു ചുറ്റും അത്ര തന്നെ ഇരുണ്ടതല്ലാത്ത ഉപച്ഛായ കിടക്കുന്നു. അത്യന്തം പ്രോജ്വലമായ പശ്ചാത്തലത്തിൽ കാണുന്നത് കൊണ്ടാണ് ഇവ ഇരുണ്ടതായി തോന്നുന്നത്. വാസ്തവത്തിൽ ഈ പ്രദേശങ്ങളും ചുട്ടുപഴുതാണിരിക്കുന്നത്.\nmoonchandra 8 July 2017 at 07:30\n14 നമ്പര് വെല്ടിംഗ് ഗ്ലാസ് സുരസ്ക്ഷിതമായി ഉപയോഗിച്ച് സൂര്യനെ നോക്കാം.\nAmrutha 12 July 2017 at 04:35


Byju Kottarakkara slams FEFKA over their helpline | 'നടിയെ ബലമായി കടന്ന് പിടിച്ച നടനെതിരെ നടപടിയെടുത്തോ?.. കാസ്റ്റിംഗ് കൗച്ചിനെ വെള്ളപൂശാനുള്ള തന്ത്രം' - Malayalam Oneindia\n'നെഗറ്റീവ് മൈന്റ് എടുത്ത് കളയൂ ഉണ്ണികൃഷ്ണൻ, നിങ്ങളെന്തിനാണ് കള്ളത്തരം പുലമ്പുന്നത്'; വിനയൻ\nഅന്ന് വാലും ചുരുട്ടി മടയിൽ തന്നെ ചുരുണ്ടു കൂടി! ബി ഉണ്ണിക്കൃഷ്ണനെ 'റോസ്റ്റ്' ചെയ്ത് ഷമ്മി തിലകൻ!\n2 min ago റിമാന്‍ഡിലായ ടിവി രാജേഷിനും റിയാസിനും ജാമ്യം\n2 min ago ഒടുവില് ജോസഫ് അയഞ്ഞു; കോണ്‍ഗ്രസിന് രണ്ടില് ഒന്ന്... ബിജെഎസിനെ അനുനയിപ്പിക്കാന് മുസ്ലിം ലീഗ്\n34 min ago 'എടീ, പോടീ' വിളിയുമായി റംസാൻ... സജ്നയോട് ചെയ്തതെന്ത്? ഭർത്താവ് ഫിറോസ് റംസാനെ എന്ത് ചെയ്തു?\n'നടിയെ ബലമായി കടന്ന് പിടിച്ച നടനെതിരെ നടപടിയെടുത്തോ?.. കാസ്റ്റിംഗ് കൗച്ചിനെ വെള്ളപൂശാനുള്ള തന്ത്രം'\nPublished: July62020, 17:23 [IST]\nകൊച്ചി; വ്യാജ കാസ്റ്റിംഗ് കോളുകൾ നടത്തി തട്ടിപ്പും ലൈംഗിക ചൂഷണവും നടത്തുന്നതിനെതിരെ ഫെഫ്ക ആരംഭിച്ച ഹെല്‍പ്പ് ലൈനിനെതിരെ 'മാക്ട്' ഫെഡറേഷന് ജനറല് സെക്രട്ടറി ബൈജു കൊട്ടാരക്കര. കാസ്റ്റിംഗ് കൗച്ചിനെ വെള്ളപൂശി ലക്ഷങ്ങൾ തട്ടാനുള്ള തന്ത്രമാണ് ഫെഫ്ക നടത്തുന്നതെന്ന് ബൈജു കൊട്ടാക്കര ആരോപിച്ചു.\nപ്രമുഖ നടി ആക്രമിക്കപ്പെട്ട സംഭവത്തിൽ ജയിലിൽ കഴിയുന്നവരും പുറത്തുള്ളവരും ആയ രണ്ടുമൂന്നു പേർ ഫെഫ്കയുടെ അംഗങ്ങളാണ്. ചാലക്കുടിയിൽ ഒരു സ്ത്രീയെ പട്ടാപ്പകൽ മണ്ണെണ്ണയൊഴിച്ച് കത്തിച്ച കേസിലെ ഒന്നാംപ്രതി ഫെഫ്ക്ക ഡ്രൈവേഴ്സ് യൂണിയൻ വൈസ് പ്രസിഡണ്ട് ആണ്, ബൈജു ഫേസ്ബുക്കിൽ കുറിച്ചു. പോസ്റ്റ് വായിക്കാം\nലക്ഷങ്ങൾ വാങ്ങാനുള്ള തന്ത്രം\nകാസ്റ്റിംഗ് കൗച് രജിസ്ട്രേഷൻ എന്ന പേരിൽ തട്ടിപ്പ്.മലയാള സിനിമാലോകത്ത് ഏറ്റവും കൂടുതൽ അനിഷ്ടസംഭവങ്ങൾ നടന്നിട്ടുള്ളതും അക്രമസംഭവങ്ങൾ നടന്നിട്ടുള്ളതും കാസ്റ്റിംഗ് കൗച്ച് പേരിലാണ്. എന്തിന്റെ പേരിലായാലും അവരെ വെള്ളപൂശാനുള്ള ഒരു മറയായി ഫെഫ്ക്കഎന്ന സംഘടനയ്ക്ക് ലക്ഷങ്ങൾ രജിസ്ട്രേഷൻ ഫീസായി വാങ്ങാനുള്ള ഒരു തന്ത്രമാണ് ഇത്. കാസ്റ്റിംഗ് കൗച്ച് നെ ലൊക്കേഷനിൽ എവിടെ കണ്ടാലും കൈകാര്യം ചെയ്യുമെന്ന് പറഞ്ഞത് മാക്ട ഫെഡറേഷൻ ആണ്. അത് ഇനിയും തുടരും.\nപ്രമുഖ നടി ആക്രമിക്കപ്പെട്ട സംഭവത്തിൽ ജയിലിൽ കഴിയുന്നവരും പുറത്തുള്ളവരും ആയ രണ്ടുമൂന്നു പേർ ഫെഫ്കയുടെ അംഗങ്ങളാണ്. ചാലക്കുടിയിൽ ഒരു സ്ത്രീയെ പട്ടാപ്പകൽ മണ്ണെണ്ണയൊഴിച്ച് കത്തിച്ച കേസിലെ ഒന്നാംപ്രതി ഫെഫ്ക്ക ഡ്രൈവേഴ്സ് യൂണിയൻ വൈസ് പ്രസിഡണ്ട് ആണ്. സിനീഷ് എന്ന മുത്തു ആണ് അതിലെ പ്രതി. വാഗമണ്ണിൽ സിനിമ ചിത്രീകരണത്തിനിടെ ഒരു മേക്കപ്പ് ലേഡി യേ മുറിയിലിട്ട് പൂട്ടിയത് ഫെഫ്ക്ക എന്ന യൂണിയനിലെ പ്രമുഖ പ്രൊഡക്ഷൻ കൺട്രോളർ ആണ്. ഒരു നടിയെ ബലമായി കടന്നുപിടിച്ച് അപമാനിക്കാൻ ശ്രമിച്ച നടനെതിരെ fefkaക്ക് പരാതി കൊടുത്തു എന്നറിയുന്നു. ഇത്രയും നാളായിട്ട് എന്തെങ്കിലും നടപടി ഉണ്ടായോ?\nകുട്ടനാടൻ മാർപാപ്പ എന്ന സിനിമയുടെ ലൊക്കേഷനിൽ ഒരു ജൂനിയർ ആർട്ടിസ്റ്റിനെ അപമാനിക്കാൻ ശ്രമിച്ചു. ഫെഫ്ക എക്സിക്യൂട്ടീവ് യൂണിയനിലെ ഒരു പ്രൊഡക്ഷൻ എക്സിക്യൂട്ടീവ്. എന്നിട്ട് എന്താണ് നടപടി ഉണ്ടായത്. സ്ത്രീകൾക്ക് അപമാനം നേരിടുന്നു എന്ന് തോന്നിയാൽ അറിയിക്കേണ്ടത് പോലീസിനെയാണ്. അല്ലാതെ പെരും കള്ളന്മാരെ അല്ല. മാക്ട ഫെഡറേഷൻ കാസ്റ്റിംഗ് കൗച്ച് എന്നപേരിൽ പറയപ്പെടുന്ന മൂന്നാംകിട മാമാ പണി ചെയ്യുന്നവരെ അംഗീകരിക്കുന്ന പ്രശ്നമേയില്ല. ഞങ്ങളുമായി ബന്ധപ്പെടുന്ന ലൊക്കേഷനുകളിൽ ഇവർ അതിക്രമം കാട്ടിയാൽ കൈകാര്യം ചെയ്യുമെന്ന് ഉറപ്പാണ്. നിർമാതാക്കളും, ഫിലിം ചേംബറും, amma അംഗങ്ങളും ഇതിനെ ശക്തമായി എതിർക്കണം.\nനിർമ്മാതാക്കൾക്ക് വീണ്ടും അധിക ബാധ്യതയാകുന്ന ഈ കൊള്ളക്കെതിരെ പ്രതികരിക്കണം. സാമൂഹ്യവിരുദ്ധരെ ഒരു സംഘടനയിലും വച്ച് പൊറുപ്പിക്കരുത് 5.7.2020 ൽ മാക് ഓഫീസിൽ ചേർന്ന അവൈലബിൾ എക്സിക്യൂട്ടീവ് കമ്മിറ്റിയാണ് ഈ തീരുമാനങ്ങൾ കൈക്കൊണ്ടത്. അതോടൊപ്പം നിർമ്മാതാക്കളുടെയും ഫിലിം ചേംബർ ന്റെയും സിനിമയിൽ ശമ്പളം കുറയ്ക്കുന്നത് ഉൾപ്പെടെയുള്ള തീരുമാനങ്ങളെ മാക്ട ഫെഡറേഷൻ സ്വാഗതം ചെയ്തു.\nകൂടുതൽ fefka വാർത്തകൾ\nഫെഫ്കയുടെ 'കരുതൽ നിധി '; സഹായുവമായി നടൻ സന്തോഷ് കീഴാറ്റൂരും!! നന്ദി അറിയിച്ച് ഫെഫ്ക\nആരും പട്ടിണി കിടക്കരുത്: കരുതല് നിധിയിലേക്ക് 10 ലക്ഷം രൂപ സംഭാവന നല്‍കി മോഹന്‍ലാല്\nപൃഥ്വിരാജിനും സംഘത്തിനും രക്ഷയ്‌ക്കെത്തി സുരേഷ് ഗോപി, നിലവിലെ സ്ഥിതി വെളിപ്പെടുത്തി ഫെഫ്ക!\nfefka macta ബൈജു കൊട്ടാരക്കര ഫെഫ്ക മാക്ട\nByju Kottarakkara slams FEFKA over their helpline\nStory first published: Monday, July 6, 2020, 17:23 [IST]


രജിത്തിനോട് രേഷ്മ 'നോ' പറഞ്ഞതിന് ഏഴു കാരണങ്ങള്; രേഷ്മയുടെ അമ്മ പറയുന്നു | reshma rajan mother open about rajith exit from bigg boss malayalam season 2\nരജിത്തിനോട് രേഷ്മ 'നോ' പറഞ്ഞതിന് ഏഴു കാരണങ്ങള്; രേഷ്മയുടെ അമ്മ പറയുന്നു\nThiruvananthapuram, First Published 15, Mar 2020, 10:11 AM IST\nഅവൾ എന്ത് തീരുമാനം എടുത്താലും അതിനൊപ്പം നിൽക്കുമായിരുന്നു. ഇപ്പോൾ അവൾ എടുത്ത തീരുമാനത്തിനോട് പൂർണ യോജിപ്പും അതിൽ അഭിമാനവുമുണ്ട്. രേഷ്മ ഉറച്ച നിലപടുകൾ ഉള്ള ഒരു പെൺകുട്ടിയാണ്. ചിലപ്പോഴൊക്കെ അവൾ തീരുമാനങ്ങളിൽ ഉറച്ചു നിൽക്കുന്നത് കണ്ടിട്ട് ഇവൾ അഹങ്കാരിയും തന്നിഷ്ടക്കാരിയും ആണെന്നും ധാർഷ്ട്യം ഉണ്ടെന്നും തോന്നിയിട്ടുണ്ട്.\nബിഗ് ബോസ് വീട്ടിൽവലിയ സംഭവങ്ങൾ അരങ്ങേറിയ ദിവസമായിരുന്നു ശനിയാഴ്ച. രേഷ്മയുടെ കണ്ണിൽ മുളക് തേച്ചതിനു രജിത് കുമാർ ബിഗ് ബോസിൽ നിന്നും പുറത്തായി. രജിത് കുമാർ വീട്ടിൽ തിരിച്ചു കയറാനോ വേണ്ടയോ എന്ന് തീരുമാനമെടുക്കാൻ ബിഗ് ബോസ് ഇന്നലെ രേഷ്മക്ക് അവസരം നൽകി. ആ സമയത്തു രേഷ്മയുടെ മാതാപിതാക്കൾ ഷോയിൽ രേഷ്മയോട് സംസാരിച്ചിരുന്നു. രേഷ്മയുടെ 'അമ്മ രമയും അച്ഛൻ രാജനുമായി സംസാരിച്ചു തയ്യാറാക്കിയ അഭിമുഖം. രേഷ്മയുടെ അച്ഛൻ പോലീസിൽ സി ഐ ആയിരുന്നു. അനിയൻ ദീപക് ബി ടെക്കിനു പഠിക്കുന്നു.\nഇന്നലെ ബിഗ് ബോസിൽ 'അമ്മ സംസാരിക്കുന്നത് കേട്ടു. എന്ത് കൊണ്ടാണ് ഇത്രയും ശക്തമായി രജിത് കുമാറിനെതിരെ നിലപാട് എടുത്തത്?\nരേഷ്മയുടെ അമ്മ എന്ന നിലയിൽ അഭിമാനത്തോടെയാണ് ഞാനിന്നു നിൽക്കുന്നത്. കാരണം രേഷ്മ ഇന്ന് ബിഗ് ബോസിൽ രജിത് കുമാറിനെ പുറത്താക്കാൻ എടുത്ത തീരുമാനമാണ് ശരി. അതിന് വ്യക്തമായ കാരണങ്ങളുണ്ട്. അത് എനിക്ക് തോന്നിയത് ഇതാണ്.\n1. രജിത് കുമാർ ഇത് അറിയാതെ ചെയ്തതല്ല. അയാൾ പ്ലാൻഡ് ആയിരുന്നു. ഇന്നലെ ലാലേട്ടനോട് പറഞ്ഞത് പാഷാണം ഷാജിയുടെ അല്ലെങ്കിൽ രഘുവിന്‍റെ കണ്ണിൽ തേക്കുമായിരുന്നു എന്നാണ്. ആരുടെയെങ്കിലും കണ്ണിൽ മുളക് തേക്കുക എന്ന ലക്ഷ്യത്തോടെ രജിത് കുമാർ മുളക് കയ്യിൽ കരുതിയിരുന്നു.\n2 . എപ്പിസോഡിൽ രജിത് കുമാർ തന്നെ ഒരിക്കൽ പറയുന്നുണ്ട്, രേഷ്മാക്കിവിടെ ഒരേയൊരു ശത്രുവേയുള്ളു, അത് ഞാനാണ് എന്ന്. ഇതിൽ നിന്നും രജിത് കുമാറിന് രേഷ്മയോട് ശത്രുതയുണ്ടായിരുന്നു എന്നത് വ്യക്തം. കല്യാണത്തെക്കുറിച്ചും കൊച്ചുങ്ങളെക്കുറിച്ചും രജിത് കുമാറും രേഷ്മയും തമ്മിൽ നടന്ന സംസാരം മുതലാണ് രജിത് കുമാറിന് അവളോട് ശത്രുത തുടങ്ങിയത്. പിന്നീട് പ്രദീപിനെ ചേർത്ത് കള്ളം പറയുന്നത് വരെ അത് എത്തി. അവൾക്ക് വക തിരിവില്ലെന്നും മുൻ കോപമാണെന്നും ഒക്കെ അദ്ദേഹം നിരന്തരം പറയാറുണ്ടായിരുന്നു.\n3 . രജിത് കുമാറിന് ഇപ്പോഴും കുറ്റബോധമില്ല. അദ്ദേഹം ഇപ്പോഴും പറയുന്നത് നല്ലവനായ, സത്യസന്ധനായ ഞാൻ ഒന്നും ചെയ്തിട്ടില്ലെന്നാണ്. ആ ടാസ്ക്കിലെ വിദ്യാർത്ഥി ചെയ്തുവെന്ന്. അതെങ്ങനെ ശരിയാവും? കുട്ടികൾ കള്ളനും പോലീസും കളിച്ചാൽ പോലീസ് കള്ളനെ ശരിക്കും വേദി വെക്കുമോ? കള്ളൻ പോലീസിനെ കുത്തി കൊല്ലുമോ? ഇല്ലല്ലോ?\n4 . രജിത് കുമാർ സംസാരിക്കുന്നതും പ്രവർത്തിക്കുന്നതും തമ്മിൽ ഒരു ബന്ധവുമില്ല എന്നതാണ് സത്യം. നിരന്തരം സ്നേഹം, നന്മ, സത്യസന്ധത എന്ന് പറയുകയും കണ്ണിൽ മുളക് തേക്കുകയും ചെയ്യുന്നതും തമ്മിൽ ബന്ധമൊന്നുമില്ലല്ലോ. സഹജീവി സ്നേഹം എന്നത് തൊട്ടു തീണ്ടാത്ത മനുഷ്യർക്ക് എന്ത് പി എച്ച്ഡി ഉണ്ടായിട്ട് എന്ത് കാര്യം?\n5 . രേഷ്മയുടെ കണ്ണിൽ മുളക് തേച്ചതിനു ശേഷമുള്ള രജിത് കുമാറിന്റെ മുഖഭാവവും പെരുമാറ്റവും വളരെ ഭീകരമായിരുന്നു. എന്തോ ഒരു തകരാർ അദ്ദേഹത്തിന്റെ പെരുമാറ്റത്തിൽ ഉണ്ടായിരുന്നു. കുറ്റബോധം ഉണ്ടായിരുന്നില്ല. അദ്ദേഹത്തിന്റെ മുഖത്തുണ്ടായിരുന്നത് പക തന്നെയായിരുന്നു.\n6 . രേഷ്മക്കിത് സംഭവിച്ചതിനു ശേഷം ബിഗ് ബോസ് വീടിനകത്തുള്ളവരിൽ ഫുക്രു ഒഴികെയുള്ള ആരും രേഷ്മയോട് അനുഭവം പ്രകടിപ്പിച്ചില്ല. ഇന്നലെയും എല്ലാവരും രജിത് കുമാറിനെക്കുറിച്ചാണ് സംസാരിച്ചു കൊണ്ടിരുന്നത്. അയാൾക്ക് കിട്ടേണ്ട നീതി, അയാൾക്ക് കൊടുക്കേണ്ട മാപ്പ് എന്നിങ്ങനെ. അത്രയും പ്രതിസന്ധിയിൽ നിന്ന് രജിത് കുമാർ അകത്തേക്ക് ഇനി വരേണ്ട എന്ന് തീരുമാനമെടുത്ത രേഷ്മയോട് എനിക്ക് ബഹുമാനം തന്നെയാണ്.\n7 . രേഷ്മക്ക് ബിഗ് ബോസിനകത്തു വച്ച് വന്ന കണ്ണിന്റെ അസുഖം ചെറിയ അസുഖമായിരുന്നില്ല. അവളുടെ കോര്‍ണിയയില് ഒരു പോറൽ വീണിരുന്നു. വീട്ടിൽ നിന്നും പുറത്തിറങ്ങാനോ കണ്ണ് തുറക്കാനോ പറ്റാത്ത അവസ്ഥ ആയിരുന്നു. ബിഗ് ബോസിൽ തിരിച്ചു കയറുന്നതിനു മൂന്നു ദിവസം മുൻപാണ് അവൾക്ക് കാഴ്ച പോലും ശരിയായത്. അവളുടെ അസുഖത്തിന്റെ ഭീകരതയും കണ്ണിന്റെ ഇപ്പോഴത്തെ അവസ്ഥയും അവൾ രജിത് കുമാറിനോട് തുറന്നു പറഞ്ഞിരുന്നു. അത്തരത്തിൽ കണ്ണിനു സുഖമില്ലാത്ത അവളുടെ കണ്ണിൽ ബോധപൂർവം ഒരു ടാസ്ക്കിന്‍റെ പേരും പറഞ്ഞു മുളക് തേച്ചത് ഒരു തരത്തിലും അംഗീകരിക്കാനാവില്ല.\nരേഷ്മയുടെ കണ്ണിൽ രജിത് കുമാർ മുളക് തേക്കുന്നത് കണ്ടതിനു ശേഷം എന്തായിരുന്നു നിങ്ങളുടെ പ്രതികരണം? എന്ത് തോന്നി?\nഎപ്പിസോഡ് കണ്ടപ്പോൾ തന്നെ അത് ടാസ്ക് ഒന്നുമില്ലെന്നും അതിൽ ബിഗ് ബോസിന്റെ ഹിഡൻ അജണ്ട ഒന്നുമില്ലെന്നും മനസിലായി. ഏഷ്യനെറ്റിനെയും ലാലേട്ടനെയും അത്രക്കും വിശ്വസിച്ചിട്ടാണല്ലോ രേഷ്മയെ ഈ ഷോയിലേക്ക് വിട്ടത്. അത് കൊണ്ട് അപ്പോൾ തന്നെ ഏഷ്യാനെറ്റിൽ വിളിച്ചു ഇതിനെ കുറിച്ച് അന്വേഷിച്ചു. രേഷ്മയുടെ കണ്ണിനു കുഴപ്പമൊന്നുമില്ലെന്നും ആശുപത്രിയിൽ കാണിച്ചു മരുന്ന് വാങ്ങിയന്നും പറഞ്ഞു. അപ്പോൾ തന്നെ ഇത്തരത്തിൽ ഒരു പ്രകോപനവുമില്ലാതെ ഒരു പെൺകുട്ടിയുടെ കണ്ണിൽ മുളക് തേച്ച രജിത് കുമാറിനെ ഷോയിൽ നിന്നും മാറ്റി നിർത്തണമെന്നും ആവശ്യപ്പെട്ടു. പുറത്തുള്ള രജിത് കുമാർ ആരാധകരുടെ തെറിവിളി കണ്ടു നിങ്ങൾ രജിത് കുമാറിനെതിരെ നടപടി എടുക്കാതിരിക്കുമോ എന്നും ഞാൻ ചോദിച്ചിരുന്നു.\nഅവർ വേണ്ടത് ചെയ്യാം എന്ന് പറഞ്ഞു.\nരേഷ്മയുടെ അച്ഛൻ ഇന്നലെ രേഷ്മയോട് സംസാരിച്ചപ്പോൾ ഇത്ര സ്ട്രോങ്ങ് ആയിട്ടല്ലല്ലോ സംസാരിച്ചത്? രജിത് കുമാർ മാപ്പ് പറയുകയാണെങ്കിൽ കേസ് വേണ്ട എന്നൊക്കെ കുറച്ചു കൂടി രജിത് കുമാറിനെ സപ്പോർട്ട് ചെയ്തു സംസാരിച്ചതായി തോന്നി.\nഅദ്ദേഹം പോലീസിൽ സർക്കിൾ ഇൻസ്‌പെക്ടർ ആയിരുന്നു. അപ്പോൾ അദ്ദേഹത്തിന്റെ ഉള്ളിൽ ഒരു നീതിപീഠവും കോടതിയും ജയിലുമൊക്കെ ഉണ്ട്. കാലങ്ങളോളം പ്രതികളെയും കുറ്റവാളികളെയും കുറ്റകൃത്യങ്ങളെയുമൊക്കെ കണ്ട ആളല്ലേ? അതിന്‍റെ പക്വതയാണത്.\nഞങ്ങൾക്ക് രണ്ടു മക്കളാണ് ഉള്ളത്. രേഷ്മയും ഇളയ മകൻ ദീപക്കും. രണ്ടു പേരെയും സ്വന്തം കാലിൽ നിൽക്കാനും സ്വന്തം കാര്യങ്ങളിൽ സ്വയം തീരുമാനം എടുക്കാനുമാണ് പഠിപ്പിച്ചത്. രേഷ്മക്ക് ഇങ്ങനൊരു സംഗതി നേരിടേണ്ടി വന്നപ്പോൾ അവൾ തന്നെ ഇഷ്ടമുള്ള തീരുമാനമെടുത്തോട്ടെ എന്നതായിരുന്നു ഞങ്ങളുടെ നിലപാട്.\nഅവൾ എന്ത് തീരുമാനം എടുത്താലും അതിനൊപ്പം നിൽക്കുമായിരുന്നു. ഇപ്പോൾ അവൾ എടുത്ത തീരുമാനത്തിനോട് പൂർണ യോജിപ്പും അതിൽ അഭിമാനവുമുണ്ട്. രേഷ്മ ഉറച്ച നിലപടുകൾ ഉള്ള ഒരു പെൺകുട്ടിയാണ്. ചിലപ്പോഴൊക്കെ അവൾ തീരുമാനങ്ങളിൽ ഉറച്ചു നിൽക്കുന്നത് കണ്ടിട്ട് ഇവൾ അഹങ്കാരിയും തന്നിഷ്ടക്കാരിയും ആണെന്നും ധാർഷ്ട്യം ഉണ്ടെന്നും തോന്നിയിട്ടുണ്ട്. എന്നാൽ ആ കാര്യങ്ങളിലൊക്കെ അവൾ തന്നെയായിരുന്നു ശരി എന്ന് പിന്നീട് തോന്നിയിട്ടുണ്ട്. ഈ മുളക് തേച്ച സംഭവത്തിൽ അങ്ങനെ പുനർ വിചിന്തനത്തിന്റെ കാര്യമേയില്ല. അവൾ തന്നെയാണ് ശരി.\nരജിത് കുമാർ എപ്പോഴും ദൈവമുണ്ട് എന്നും എല്ലാം ദൈവം ചെയ്യുന്നു, ചെയ്യിക്കുന്നു എന്നൊക്കെ പറയാറില്ലേ, ഇതിപ്പോൾ ദൈവമായിട്ട് തന്നെ അദ്ദേഹത്തിന്റെ ഉള്ളിലുള്ള ഒരു ചെകുത്താനെ നമ്മൾക്ക് കാണിച്ചു തന്നു.\nരേഷ്മ ഫ്ലാറ്റ് നേടാനോ പണമുണ്ടാക്കാനോ ഒന്നും ബിഗ് ബോസിൽ പോയതല്ല. അവൾക്ക് ഇഷ്ടമുള്ളൊരു മത്സരത്തിൽ പങ്കെടുത്തു എന്നേയുള്ളു. ഇന്ന് മുതൽ എന്ന് അവൾ ഇറങ്ങിയാലും സന്തോഷമേയുള്ളൂ. കാരണം അവൾ നിലപാടിൽ നിന്ന് തന്നെ ഗെയിം കളിച്ചു. അവിടെ ഗ്രൂപ്പ് ഉണ്ടാക്കിയില്ല. ഒരു ഗ്രൂപ്പിലും അവൾ ഉണ്ടായിരുന്നുമില്ല. കൂടാതെ കണ്ണിന് അസുഖം വന്നു പുറത്തു വന്നു രേഷ്മയ്ക്കൊപ്പം തിരിച്ചു കയറിയ പലരും നിലപാടും കളി രീതിയും മാറ്റിയത് നമ്മൾ കണ്ടിരുന്നു. രേഷ്മ അതൊന്നും ചെയ്തില്ല. അതിലൊക്കെ മാതാപിതാക്കൾ എന്ന നിലയിൽ അഭിമാനമാണുള്ളത്.\nreshma rajan mother open\nrajith exit from bigg boss malayalam season 2\nബിഗ്ബോസ് സീസണ് 2\nരജിത്ത് കുമാര് പുറത്തായി


ഭയം നമ്മുടെ ദൈനംദിന ശത്രു: ഫ്രാൻസിസ് മാർപാപ്പ | Catholic Church News Malayalam\nHome News ഭയം നമ്മുടെ ദൈനംദിന ശത്രു: ഫ്രാൻസിസ് മാർപാപ്പ\nഭയം നമ്മുടെ ദൈനംദിന ശത്രു: ഫ്രാൻസിസ് മാർപാപ്പ\nഭയത്തിന്റെ ശവകുടീരങ്ങളിൽ നിന്ന് പുറത്തുവരണമെന്ന് ഫ്രാൻസിസ് പാപ്പാ. ഏപ്രിൽ 18- ന് വത്തിക്കാനിൽ നടന്ന ‘റെജീന കോലി’ പ്രാർത്ഥനയ്ക്കിടയിലാണ് പാപ്പാ ഇപ്രകാരം പറഞ്ഞത്.\n“ഉയിർത്തെഴുന്നേറ്റ ക്രിസ്തു ആദ്യം പറഞ്ഞത് ഭയപ്പെടരുത് എന്നാണ്. നിങ്ങളുടെ ഭയത്തിന്റെ ശവകുടീരങ്ങളിൽ നിന്ന് പുറത്തുവരിക. ഭയം എപ്പോഴും നമ്മുടെ ഹൃദയത്തിന്റെ വാതിലിൽ പതിയിരിക്കുന്നു”- പാപ്പാ പറഞ്ഞു. ഭയം പലപ്പോഴും നമ്മെ പല കാര്യങ്ങളിലും നിന്ന് പിന്തിരിപ്പിക്കുന്നു. ഭയത്തെ മറിക്കടക്കാൻ ക്രിസ്തു പറയുന്ന മാർഗ്ഗം ഉത്ഥിതനെക്കുറിച്ച് പ്രഘോഷിക്കുക എന്നതാണ്. സ്വയമേവ ഒന്നും ചെയ്യാൻ പ്രാപ്തിയില്ല എന്ന് ഭയപ്പെടുന്നവരോടും അതിനെ അതിജീവിക്കാൻ ക്രിസ്തു അനുശാസിക്കുന്ന മാർഗ്ഗവും ഇതു തന്നെയാണെന്ന് പാപ്പാ കൂട്ടിച്ചേർത്തു.\nധനമോഹം പലപ്പോഴും ക്രിസ്തുവിനെ പ്രഘോഷിക്കുന്നതിൽ നിന്ന് ഒരുവനെ പിന്തിരിപ്പിക്കുന്നു. ക്രിസ്തുവിനെപ്പോലെ തന്നെ ധനത്തെയും മനുഷ്യർ ആരാധിക്കുകയാണ്. എന്നാൽ ധനമോഹം ഒരുവനെ നശിപ്പിക്കുകയാണ് ചെയ്യുന്നത്. ധനത്തെ ആരാധിക്കാനുള്ള പ്രവണത വീണ്ടും നമ്മെ ശവകൂടിരത്തിലേക്ക് നയിക്കുന്നുവെന്നും പാപ്പാ കൂട്ടിച്ചേർത്തു.


അതിഥി തൊഴിലാളികള്‍ക്കായി കൂടുതല് ട്രെയിനുകള് നാളെ മുതല് ; തിരക്ക് കൂട്ടരുതെന്ന് ആഭ്യന്തര സെക്രട്ട - Samakalika Malayalam\nഅതിഥി തൊഴിലാളികള്‍ക്കായി കൂടുതല് ട്രെയിനുകള് നാളെ മുതല് ; തിരക്ക് കൂട്ടരുതെന്ന് ആഭ്യന്തര സെക്രട്ടറി\nBy സമകാലികമലയാളം ഡെസ്‌ക് | Published: 01st May 2020 01:56 PM |\nLast Updated: 01st May 2020 04:00 PM | A+A A- |\nതിരുവനന്തപുരം : ലോക്ക്ഡൗണില് കേരളത്തില് കുടുങ്ങിയ അതിഥി തൊഴിലാളികളെ സ്വദേശത്ത് എത്തിക്കുന്നതിനായി നാളെ മുതല് കൂടുതല് ട്രെയിനുകള് ഓടിക്കുമെന്ന് ആഭ്യന്തര സെക്രട്ടറി വിശ്വാസ് മേത്ത. നാളെ അഞ്ചു ട്രെയിനുകള് ഓടിക്കാനാണ് ആലോചിക്കുന്നത്. അസം, പശ്ചിമ ബംഗാള്, ജാര്‍ഖണ്ഡ് തുടങ്ങിയ സംസ്ഥാനങ്ങളിലേക്കും ട്രെയിനുകള് ഓടിക്കുമെന്ന് വിശ്വാസ് മേത്ത പറഞ്ഞു.\nഇതുമായി ബന്ധപ്പെട്ട് പ്രിന്‍സിപ്പല് സെക്രട്ടറി ബിശ്വനാഥ് സിന്‍ഹ അടക്കമുള്ളവര് ചര്‍ച്ചകള് തുടരുകയാണ്. അതത് സംസ്ഥാനങ്ങളുടെ കൂടി അനുമതിയോടെ മാത്രമേ ട്രെയിനുകള് പുറപ്പെടാനാകൂ. ആദ്യ ട്രെയിന് പുറപ്പെടുന്നതുമായി ബന്ധപ്പെട്ട് ഒഡീഷ ചീഫ് സെക്രട്ടറിയുമായി താന് നേരിട്ട് സംസാരിച്ചതായും വിശ്വാസ് മേത്ത പറഞ്ഞു. ജില്ലകളിലെ പ്രധാന സ്റ്റേഷനുകളില് നിന്നെല്ലാം ട്രെയിന് ഓടിക്കാനാണ് ആലോചിക്കുന്നത്. വിവിധ ജില്ലകളിലുള്ള തൊഴിലാളികളെ അതത് ജില്ലാ കളക്ടര്‍മാരും ലേബര് ഓഫീസര്‍മാരുമാണ് കണ്ടെത്തി സ്റ്റേഷനിലെത്തിക്കാന് നടപടി സ്വീകരിക്കേണ്ടത്.\nതൊഴിലാളികള് ട്രെയിനില് കയറാന് തിരക്കുകൂട്ടരുത്. ക്രമസമാധാന പ്രശ്‌നം ഉണ്ടാക്കരുത്. പ്രശ്‌നം ഉണ്ടാക്കിയാല് റെയില്‍വേ സര്‍വീസ് നിര്‍ത്തിയാല് തിരിച്ചടിയാകും. അതിനാല് അധികൃതരുടെ നിര്‍ദേശങ്ങളും കോവിഡ് നിയന്ത്രണങ്ങളും പാലിക്കാന് തയ്യാറാകണമെന്നും വിശ്വാസ് മേത്ത ആവശ്യപ്പെട്ടു. നാട്ടിലേക്ക് മടങ്ങാന് ആഗ്രഹിക്കുന്ന എല്ലാവരെയും തിരികെ നാട്ടിലെത്തിക്കാനാണ് സര്‍ക്കാര് തീരുമാനിച്ചിട്ടുള്ളതെന്നും ആഭ്യന്തര സെക്രട്ടറി പറഞ്ഞു.\nകേരളത്തില് കുടുങ്ങിയ അതിഥി തൊഴിലാളികളെ നാട്ടിലെത്തിക്കുന്നതിനുള്ള ആദ്യ ട്രെയിന് ഇന്ന് പുറപ്പെടും. ആലുവയില് നിന്നും വൈകീട്ട് 5.30നാണ് തീവണ്ടി പുറപ്പെടുക. ഒഡീഷയിലെ ഭുവനേശ്വറിലേക്കാണ് ട്രെയിന് പുറപ്പെടുക. 1200 തൊഴിലാളികളെയാണ് ആദ്യഘട്ടത്തില് നാട്ടിലെത്തിക്കുക. നോണ് സ്‌റ്റോപ്പ് ട്രെയിനായിരിക്കും ഓടുക.\nട്രെയിനുകള് അതിഥി തൊഴിലാളികള് വിശ്വാസ് മേത്ത


പുരുഷന്മാർക്ക് ഈ ഗ്രാമം സന്ദർശിക്കാം, താമസിക്കാൻ അനുവാദമില്ല; കാരണമിതാണ് | umoja women's village kenya\nപുരുഷന്മാർക്ക് ഈ ഗ്രാമം സന്ദർശിക്കാം, താമസിക്കാൻ അനുവാദമില്ല; കാരണമിതാണ്\nമനോരമ ലേഖകൻ January 03, 2020 09:23 AM IST\nസ്വാഹിലി ഭാഷയില് ഉമോജ എന്ന വാക്കിനര്‍ത്ഥം ഐക്യം എന്നാണ്. പേരിനെ അന്വര്‍ത്ഥമാക്കിക്കൊണ്ടാണ് കെനിയയിലെ ഉമോജ ഉവാസോ ഗ്രാമത്തിലെ ജനങ്ങളുടെ വാസം. തലസ്ഥാന നഗരമായ നയ്റോബിയില് നിന്നും 380 കിലോമീറ്റര് അകലെയായി സ്ഥിതി ചെയ്യുന്ന, സ്ത്രീകള് മാത്രമുള്ള കെനിയയിലെ ഗ്രാമമാണിത്.\n1990 ലാണ് ഈ ഗ്രാമം സ്ഥാപിക്കപ്പെട്ടത്. സ്ത്രീകൾക്കെതിരായ അതിക്രമങ്ങളിൽ നിന്ന് രക്ഷപ്പെടുന്ന ഭവനരഹിതരുടെയും നിർബന്ധിത വിവാഹങ്ങളിൽ നിന്ന് രക്ഷപെട്ട് ഓടി വരുന്ന പെൺകുട്ടികളുടെയും സങ്കേതമായി റെബേക്ക ലോലോസോളി എന്ന സാംബുരു വംശജയാണ് ഉമോജ ഗ്രാമമെന്ന ആശയത്തിന്‍റെ ശില്‍പ്പി. സ്ത്രീകള്‍ക്കെതിരെയുള്ള അക്രമവും അവരോടുള്ള സമൂഹത്തിന്‍റെ ദുഷിച്ച മനോഭാവങ്ങളുമായി യോജിച്ചു പോകാന് കഴിയാത്ത സ്ത്രീകളാണ് ഇവിടുത്തെ നിവാസികള്. അതായത് സാംബുരു വംശത്തിലെ ഫെമിനിസ്റ്റുകള് എന്ന് പറയാം.\nഇവിടെ ഒരു പ്രൈമറി സ്കൂളും സാംസ്കാരിക കേന്ദ്രവും കൂടാതെ തൊട്ടടുത്തുള്ള സാംബു നാഷണൽ റിസർവ് സന്ദർശിക്കുന്ന സഞ്ചാരികൾക്കായി ക്യാമ്പിംഗ് സൈറ്റ് എന്നിവയും ഈ സ്ത്രീകള് നടത്തുന്നു. ആഭരണ നിര്‍മാണമാണ് മറ്റൊരു പ്രധാന വരുമാന മാര്‍ഗ്ഗം.\nപുരുഷന്മാർക്ക് ഈ ഗ്രാമം സന്ദർശിക്കാൻ അനുമതിയുണ്ടെങ്കിലും ഉമോജയിൽ താമസിക്കാൻ അനുവാദമില്ല. ഇവിടെയുള്ള സ്ത്രീകളുടെ കുഞ്ഞുങ്ങള് മാത്രമാണ് പുരുഷപ്രജകളായി ഇവിടെ താമസിക്കുന്നത്. ഇപ്പോഴിവിടെ ഏകദേശം അമ്പതോളം സ്ത്രീകളും ഇരുനൂറോളം കുഞ്ഞുങ്ങളുമാണ് ഉള്ളത്.\nഎങ്ങനെയാണ് സ്ത്രീകളുടെ മാത്രം ഗ്രാമം ഉണ്ടായത്?\nസ്ത്രീകള് പുരുഷന്മാരുടെ സ്വത്തായി കണ്ടുവരുന്ന പാരമ്പര്യമാണ് സാംബുരു ഗോത്ര വര്‍ഗ്ഗക്കാരുടേത്. സമൂഹത്തില് അവര് എപ്പോഴും മൂന്നാം കിടക്കാരായി തഴയപ്പെട്ടു. ഭൂമിയോ മറ്റു വസ്തുവകകള്‍ക്കോ ഉടമകളാവാന് അവര്‍ക്ക് അവകാശമില്ല. നിര്‍ബന്ധിത വിവാഹം, ബലാത്സംഗം, ഗാര്‍ഹിക പീഡനം മുതല് ജനനേന്ദ്രിയ ഛേദം വരെ അവര് അനുഭവിക്കുന്നു. തൊണ്ണൂറുകളില് നിരവധി സംബുരു സ്ത്രീകളെ ബ്രിട്ടീഷ് പട്ടാളക്കാര് ബലാത്സംഗം ചെയ്ത റിപ്പോര്‍ട്ടുകള് വന്നു. ലൈംഗിക രോഗങ്ങള് വരുമോ എന്നുള്ള ഭയം മൂലം ഇവരെ ഭര്‍ത്താക്കന്മാര് ഉപേക്ഷിച്ചു. നിരവധി സ്ത്രീകള് ഇങ്ങനെ നിരാലംബരായി മാറി. അങ്ങനെയാണ് റെബേക്ക ഇങ്ങനെയൊരു ആശയവുമായി മുന്നോട്ട് വരുന്നതും മറ്റു സ്ത്രീകളുടെ സഹായത്തോടെ ഇത് സ്ഥാപിച്ചതും.\nഎന്നാല് സ്ത്രീകള് ഇങ്ങനെയൊരു സംരംഭവുമായി മുന്നോട്ടു വന്നപ്പോള് പുരുഷന്മാരും അടങ്ങിയിരുന്നില്ല. ഉമോജയിലേക്ക് വരുന്ന ടൂറിസ്റ്റുകളെ തടയാനും മറ്റും അവര് ശ്രമിച്ചെങ്കിലും സ്ത്രീകളുടെ ഉരുക്കുശക്തിക്ക് മുന്നില് അവര്‍ക്ക് മുട്ടു മടക്കേണ്ടി വന്നു.\nആദ്യകാലത്ത് പച്ചക്കറികള് വിറ്റായിരുന്നു ഇവരുടെ ഉപജീവനം. എന്നാല് പിന്നീട് പരമ്പരാഗതമായ ഉല്‍പ്പന്നങ്ങള് നിര്‍മ്മിച്ചു ടൂറിസ്റ്റുകള്‍ക്ക് വില്‍ക്കുന്നതിലേക്ക് തിരിഞ്ഞതോടെ ഇവര് സ്വന്തം കാലില് നില്‍ക്കാവുന്ന പരുവത്തിലായി. പിന്നീട് സര്‍ക്കാര് സഹായവും കൂടി ലഭിച്ചതോടെ ഇവരുടെ സ്ഥിതി അല്‍പ്പം മെച്ചപ്പെട്ടു. ഇപ്പോള് ഇവിടെയുള്ള ഭൂമി ഈ സ്ത്രീകളുടെ ഉടമസ്ഥതയിലാണ്.\nഇവിടെയെത്തുന്ന സഞ്ചാരികള്‍ക്കായി ഉമോജയിൽ മൂന്നു താമസ സൗകര്യങ്ങളാണ് ഉള്ളത്. ഇതിനായി ആദ്യമേ ബുക്ക് ചെയ്യണം. ഗ്രാമത്തിലെ ഏതെങ്കിലും പരമ്പരാഗത കുടിലിൽ താമസിക്കാനും അവരോടൊപ്പം സമയം ചെലവഴിക്കാനും സൗകര്യമുണ്ട്. സഫാരി ക്യാമ്പിൽ താമസിക്കുക എന്നതാണ് അടുത്ത വഴി. സാഹസികരായ അതിഥികൾക്കാവട്ടെ, നദിക്കടുത്തുള്ള ക്യാമ്പ് സൈറ്റിൽ താമസിക്കാനും ജലത്തിലെ വന്യജീവികളെ കാണാനും അവസരമുണ്ട്.


ഫാത്തിമയുടെ മരണം: മദ്രാസ് ഐ ഐ ടിയിലെ വിദ്യാർത്ഥി സമരം അവസാനിപ്പിച്ചു | Kerala News Today\nPosted By: news_reporter November 19, 2019\nഫാത്തിമ ലത്തീഫിന്റെ മരണവുമായി ബന്ധപ്പെട്ട് മദ്രാസ് ഐ ഐ ടിയില് വിദ്യാർത്ഥികള് നടത്തിവന്നിരുന്ന നിരാഹാര സമരം അവസാനിപ്പിച്ചു. ഫാത്തിമയുടെ ദുരൂഹ മരണം വിശദമായി പരിശോധിക്കാമെന്ന് ഐ ഐ ടിഡീന് ഉറപ്പ് നല്‍കിയ സാഹചര്യത്തിലാണ് മലയാളികളായ രണ്ട് വിദ്യാർത്ഥികളും സമരം അവസാനിപ്പിച്ചത്.\nമൂന്ന് ആവശ്യങ്ങളായിരുന്നു വിദ്യാര്‍ഥികള് മുന്നോട്ടുവെച്ചത്. എല്ലാ വകുപ്പുകളിലും പരാതി പരിഹാര സെല് രൂപവത്ക്കരിക്കുക, മാനസിക സംഘര്‍ഷം കുറക്കാന് വിദ്യാര്‍ഥികള് വിദഗ്ദ സേവനം ഉറപ്പുവരുത്തുക, ഫാത്വിമയുടെ മരണം അടക്കം ഐ ഐ ടിയിലുണ്ടായ മുഴുവന് മരണങ്ങള്‍ക്ക് സംബന്ധിച്ചും ആഭ്യന്തര അന്വേഷണം നടത്തുക. ഇതില് ആദ്യ രണ്ട് ആവശള്യങ്ങളും ഡീന് അംഗീകരിച്ചു.\nആഭ്യന്തര അന്വേഷണം എന്നത് തന്റെ പരിധിയില് വരുന്നതല്ലെന്നും എന്നാല് ഡയറക്ടര് ഡല്‍ഹിയില് നിന്ന് തിരിച്ചെത്തിയ ഇക്കാര്യത്തില് നിലപാട് അറിയിക്കാമെന്നും ഡീന് അറിയിച്ചു. എന്നാല് ഫാത്വിമയുടെ മരണത്തില് വിശദമായി ചര്‍ച്ച നടത്താമെന്ന് ഡീന് ഉറപ്പ് നല്‍കുകയായിരുന്നു. ഡീന്റെ ഉറപ്പോടെ രണ്ട് വിദ്യാര്‍തികളും മുസമ്പി ജ്യൂസ് കുടിച്ച് സമരം അവസാനിപ്പിക്കുകയായിരുന്നു.\nഫാത്തിമയുടെ മരണം ഇന്നലെ ലോക്‌സഭയില് വലിയ ബഹളിത്തിനിടയാക്കിയിരുന്നു. കേരളത്തില് നിന്നുള്ള എം പിമാരും ഡി എം കെ അംഗങ്ങളുമാണ് വിഷയം സഭയിലെത്തിച്ചത്. ഇതിന്റെ അടിസ്ഥാനത്തില് ഫാത്തിമയുടെ മരണം പ്രത്യേകം ചര്‍ച്ച ചെയ്യാനും തീരുമാനിച്ചിരുന്നു.


ജാഗ്രത: വിജയകുമാര് ചോദിക്കുന്നു; കോണ്‍ഗ്രസിനും മുഖ്യമന്ത്രിക്കും കണ്ണില്ലേ...?\nവിജയകുമാര് ചോദിക്കുന്നു; കോണ്‍ഗ്രസിനും മുഖ്യമന്ത്രിക്കും കണ്ണില്ലേ...?\nഅഞ്ചാലുംമൂട്: പീതാംബരക്കുറുപ്പെന്നും മുഖ്യമന്ത്രിയെന്നുമൊക്കെ കേട്ടാല് കോണ്‍ഗ്രസുകാരനായ വിജയകുമാറിന്റെ കണ്ണുകളില് തീപാറും. പേശികള് വലിഞ്ഞുമുറുകും. മുറിച്ചുമാറ്റിയ കാലുകളുടെ തുന്നിക്കൂടിയ മുറിവില്‍നിന്ന് ഇപ്പോഴും ചോരകിനിയും. പാവപ്പെട്ടവന്റെ വേദനയറിയാത്ത, വാക്കിന് വിലയില്ലാത്ത മുഖ്യമന്ത്രിയെയും പീതാംബരക്കുറുപ്പ് എംപിയെയും ഞാന് വെറുക്കുന്നു. കോണ്‍ഗ്രസുകാരെല്ലം വഞ്ചകന്മാരാണ്. വിശ്വസിക്കാന് കൊള്ളരുതാത്തവര്... അയാള് അലറി. നാല്‍പ്പത്തിയൊമ്പതാമത്തെ വയസ്സില് കടുത്ത പ്രമേഹരോഗ ബാധയില് ഇരുകാലുകളും മുറിച്ചുമാറ്റേണ്ടിവന്ന വെള്ളിമണ് വെസ്റ്റ് സുജാതാഭവനില് വിജയകുമാറിന് മുഖ്യമന്ത്രിയുടെ ജനസമ്പര്‍ക്ക പരിപാടിയില് പങ്കെടുത്തപ്പോഴുണ്ടായ ദുരന്താനുഭവങ്ങളും അവഹേളനങ്ങളുമാണ് വല്ലാതെ വികാര വിക്ഷുബ്ധനാക്കുന്നത്.\nജനസമ്പര്‍ക്ക പരിപാടിയില് സഹായം പ്രതീക്ഷിച്ചെത്തിയ അശരണരായ നൂറുകണക്കിനാളുകള് തിക്കിതിരക്കുന്നതിനിടയില് ഇരുകാലുകളുമില്ലാതെ ക്രച്ചസിന്റെയും ഭാര്യയുടെയും സഹായത്തില് തിങ്ങിയും നിരങ്ങിയുമാണ് വിജയകുമാര് കയറിപ്പറ്റിയത്. ഒരു പകല്‍മൊത്തം വെയില്‍കൊണ്ടത് വെറുതെയായി. കഴിഞ്ഞ മൂന്നുമാസം കോണ്‍ഗ്രസുകാരില്‍നിന്നും ഉദ്യോഗസ്ഥരില്‍നിന്നും അനുഭവിച്ച അവഹേളനങ്ങളുടെ മനോവ്യഥയില് വിജയകുമാര് കടുത്ത പ്രതിഷേധത്തിലാണ്. മുച്ചക്രവാഹനം തരും, എപിഎല് കാര്‍ഡ് മാറ്റി ബിപിഎല് ആക്കും എന്നൊക്കെ പറഞ്ഞ് ചിരിച്ച് തലോടിവിട്ട പീതാംബരക്കുറുപ്പ് എംപിയെ വെറുപ്പോടെ മാത്രമേ ഓര്‍ക്കാനാകുന്നുള്ളൂ. ഇത്തരക്കാര് രാഷ്ട്രീയക്കാര്‍ക്ക് അപമാനമാണ്. താമസിക്കുന്ന കൊച്ചുകൂരയും അഞ്ചരസെന്റ് ഭൂമിയും നല്‍കി രോഗപീഡകള്‍ക്കിടയിലും ഏക മകളുടെ വിവാഹം നടത്തി. തന്നെ ശുശ്രുഷിക്കുന്നതിനിടയില് തന്നെ ഭാര്യ വല്ലപ്പോഴുമൊക്കെ കശുവണ്ടി ഫാക്ടറിയില് പോകുന്നതുമൂലം ലഭിക്കുന്ന തുച്ഛമായ വരുമാനമാണ് ഏക മാര്‍ഗം. വികലാംഗ പെന്‍ഷനും സ്ഥിരമായി കിട്ടുന്നില്ല.\nനാട്ടുകാരെല്ലാവരുംകൂടി പറഞ്ഞ് കഴിഞ്ഞ വര്‍ഷം ആഗസ്തില് മുഖ്യമന്ത്രിയുടെ ഓഫീസില് സഹായത്തിനായി നേരിട്ടാണ് അപേക്ഷ നല്‍കിയത്. തുടര്‍ന്ന് മുഖ്യമന്ത്രിയുടെ ഓഫീസില്‍നിന്ന് കിട്ടിയ നിര്‍ദേശപ്രകാരമാണ് ജനസമ്പര്‍ക്ക പരിപാടിക്ക് എത്തിയത്. ഇരുകാലുകളുമില്ലാതെ ഇഴഞ്ഞെത്തിയ തന്നോട് ഒരു പകല് മുഴുവന് കാട്ടിയ അവഗണനയ്ക്കൊടുവില് പീതാംബരക്കുറുപ്പ് എംപി വന്ന് മുഖ്യമന്ത്രി മുച്ചക്രവാഹനം അനുവദിക്കുകയും കാര്‍ഡ് ബിപിഎല് ആക്കാന് ഉത്തരവിട്ടതായും അറിയിച്ചു. അടുത്ത ആഴ്ചമുതല് ഭാര്യയുടെ പണിയും മുടക്കി വണ്ടിക്കൂലി കടം വാങ്ങിച്ച് കലക്ടറേറ്റിലെ സാമൂഹ്യക്ഷേമനീതി ഓഫീസിലും എംപി ഓഫീസിലും കയറിയിറങ്ങുന്നു. എങ്ങും അവഗണന മാത്രം. കടവൂര് ശിവദാസന് കുണ്ടറയില് മത്സരിച്ചപ്പോള് ഏക വരുമാനമായ കൂലിപ്പണി ഉപേക്ഷിച്ച് രാവും പകലും അദ്ദേഹത്തിനുവേണ്ടി പ്രവര്‍ത്തിച്ചു. കടവൂര് ജയിച്ച് മന്ത്രിയായി മൂന്നു മാസം കഴിഞ്ഞപ്പോള് വിജയകുമാര് കിടപ്പിലായതാണ്. പ്രമേഹം കടുത്തതോടെ ആദ്യം ഒരു കാല് മുറിച്ചു. പിന്നീട് അടുത്തകാലും മുറിച്ചു മാറ്റി. ചികിത്സിക്കാന് മാര്‍ഗമില്ലാതായപ്പോള് വിശ്വസിച്ച പാര്‍ടിക്കാരോട് കൈനീട്ടി. ഒന്നും തന്നില്ല. ഒടുവില് കൊട്ടിഘോഷിച്ചു നടത്തിയ ജനസമ്പര്‍ക്കപരിപാടിയിലും തഴഞ്ഞു. ഇനി കോണ്‍ഗ്രസുകാരുടെ സഹായം വേണ്ട. കശുവണ്ടിത്തൊഴിലാളിയായ ഭാര്യയുടെ തുച്ഛവരുമാനം മതി. ഇരുകാലുകളുമില്ലാതെ കിടക്കയില് കിടന്ന് നരകിക്കുന്ന തന്റെ റേഷന്‍കാര്‍ഡ് എപിഎല് ആക്കിയതെന്തിനെന്ന് മനസ്സിലാകുന്നില്ല- വിജയകുമാര് പറഞ്ഞു.\nകെ ബി ജോയി deshabhimani\nPosted by ജനശക്തി at 6:49 AM\nLabels: കോൺഗ്രസ്, വലതു സര്‍ക്കാര്


എസ്.എസ്.എല്.സി ഫലം പ്രഖ്യാപിച്ചു; 99.47 ശതമാനം വിജയം\nതിരുവനന്തപുരം: 2021 മാര്‍ച്ചിലെ എസ്.എസ്.എല്.സി/റ്റി.എച്ച്.എസ്.എല്.സി പരീക്ഷാഫലം പൊതുവിദ്യാഭ്യാസ വകുപ്പ് മന്ത്രി വി. ശിവന്‍കുട്ടി പ്രഖ്യാപിച്ചു. ഇത്തവണ 99.47 ശതമാനമാണ് എസ്.എസ്.എല്.സി വിജയശതമാനം. കഴിഞ്ഞവര്‍ഷമിത് 98.82 ശതമാനമായിരുന്നു.\nഎല്ലാ വിഷയത്തിലും എ പ്ലസ് നേടിയത് 1,21,318 പേരാണ്. കഴിഞ്ഞവര്‍ഷം ഇത് 41,906 പേരായിരുന്നത് ഇത്തവണ 79,412 പേരുടെ വര്‍ധനയുണ്ടായിട്ടുണ്ട്. ഇത്തവണ 4,21,887 പേര് പരീക്ഷ എഴുതിയതില് 4,19,651 പേര് ഉന്നതവിദ്യാഭ്യാസത്തിന് യോഗ്യത നേടി.\nവിജയശതമാനം എറ്റവും കൂടുതലുള്ള റവന്യൂ ജില്ല കണ്ണൂരാണ്- 99.85. വിജയശതമാനം കുറഞ്ഞ റവന്യൂജില്ല വയനാടാണ്- 98.13.\nവിജയശതമാനം കൂടുതലുള്ള വിദ്യാഭ്യാസ ജില്ല പാലയാണ്- 99.97. വിജയശതമാനം കുറവുള്ള വിദ്യാഭ്യാസജില്ലയും വയനാടാണ്- 98.13.\nഎറ്റവും കൂടുതല് വിദ്യാര്‍ഥികള്‍ക്ക് എല്ലാ വിഷയങ്ങള്‍ക്കും എ പ്ലസ് കിട്ടിയ വിദ്യാഭ്യാസ ജില്ല മലപ്പുറമാണ് (7838).\nഗള്‍ഫില് ആകെ ഒന്‍പതു വിദ്യാലയങ്ങളിലായി 573 വിദ്യാര്‍ഥികള് പരീക്ഷ എഴുതിയതില് 556 പേര് ഉപരിപഠനത്തിന് യോഗ്യത നേടി (97.03 ശതമാനം). ലക്ഷദ്വീപ് സെന്ററില് ഒന്‍പതു വിദ്യാലയങ്ങളിലായി 627 വിദ്യാര്‍ഥികള് പരീക്ഷ എഴുതിയതില് 607 പേര് ഉന്നത വിദ്യാഭ്യാസ യോഗ്യത നേടി. (96.81 ശതമാനം വിജയം).\nഎറ്റവും കൂടുതല് കുട്ടികള് പരീക്ഷയെഴുതിയ സെന്റര് മലപ്പുറം എടരിക്കോട്ടെ പി.കെ.എം.എച്ച്.എസ്.എസ് ആണ്. (2076 പേര്). പത്തനംതിട്ട നിരണം വെസ്റ്റ് കിഴക്കുംഭാഗം സെന്റ് തോമസ് എച്ച്.എസ്.എസിലാണ് ഏറ്റവും കുറവ് കുട്ടികള് പരീക്ഷക്കിരുന്നത്- ഒരാള്.\nറ്റി.എച്ച്.എസ്.എല്.സി പരീക്ഷയില് 48 സ്‌കൂളുകളിലായി 2889 പേര് പരീക്ഷക്കിരുന്നതില് 2881 പേര് ഉന്നത വിദ്യാഭ്യാസത്തിന് അര്‍ഹരായി. വിജയശതമാനം 99.72 ആണ്. 704 കുട്ടികള്‍ക്ക് ഫുള് എ പ്ലസ് ലഭിച്ചു.\nഎസ്.എസ്.എല്.സി പ്രൈവറ്റ് വിദ്യാര്‍ഥികള് (പുതിയ സ്‌കീം) പരീക്ഷ എഴുതിയ 645 പേരില് 537 പേര് ഉന്നത വിദ്യാഭ്യാസ യോഗ്യത നേടി. 83.26 ശതമാനം വിജയം. എസ്.എസ്.എല്.സി പ്രൈവറ്റ് വിദ്യാര്‍ഥികള് (പഴയ സ്‌കീം) പരീക്ഷ എഴുതിയ 346 പേരില് 270 പേര് ഉന്നത വിദ്യാഭ്യാസത്തിന് യോഗ്യരായി. 78.03 ശതമാനം വിജയം.\nഎസ്.എസ്.എല്.സി (എച്ച്.ഐ) പരീക്ഷയില് 29 സ്‌കൂളുകളിലായി 256 പേര് പരീക്ഷ എഴുതിയതില് എല്ലാവരും വിജയിച്ചു.\nറ്റി.എച്ച്.എസ്.എല്.സി (എച്ച്.ഐ) പരീക്ഷ എഴുതിയ 17 പേരും വിജയിച്ചു.\nചെറുതുരുത്തി കേരള കലാമണ്ഡലം ആര്‍ട്ട് ഹയര്‍സെക്കന്‍ഡറി സ്‌കൂളില് എ.എച്ച്.എസ്.എല്.സി പരീക്ഷ എഴുതിയ 68 പേരും വിജയിച്ചു.\nഎല്ലാ വിദ്യാര്‍ഥികളും ഉപരിപഠനത്തിന് അര്‍ഹത നേടിയത് 2214 സ്‌കൂളുകളാണ്. കഴിഞ്ഞ വര്‍ഷമിത് 1837 ആയിരുന്നു.\nഉത്തരക്കടലാസുകളുടെ പുനര്‍മൂല്യ നിര്‍ണയം, സൂക്ഷ്മപരിശോധന, ഫോട്ടോക്കോപ്പി എന്നിവയ്ക്കുള്ള അപേക്ഷകള് ജൂലൈ 17 മുതല് 23 വരെ ഓണ്‍ലൈനായി നല്‍കാം. ഉപരിപഠനത്തിന് അര്‍ഹത നേടാത്ത റഗുലര് വിദ്യാര്‍ഥികള്‍ക്കുള്ള 'സേ' പരീക്ഷ തീയതി പിന്നീട് പ്രഖ്യാപിക്കും.\nSLC Examination Results


നിപാ ഭീതി ഒഴിഞ്ഞു, മഴയും ബാധിച്ചില്ല; പെരുന്നാള് തിരക്കിലമര്‍ന്ന് നഗരം • Suprabhaatham\nനിപാ ഭീതി ഒഴിഞ്ഞു, മഴയും ബാധിച്ചില്ല; പെരുന്നാള് തിരക്കിലമര്‍ന്ന് നഗരം\nJune 14, 2018 | 11:29 am IST\nകോഴിക്കോട്: ‘ഞമ്മക്ക് പോയാലും ഇങ്ങളെ പെരുന്നാള് ജോറായിക്കോട്ടെ താത്തെ…’ ഏതു കടയില് കയറണമെന്നു ശങ്കിച്ചു നില്‍ക്കുന്ന ഉമ്മയോടും മക്കളോടും വിലക്കുറവിന്റെ കാര്യം സൂചിപ്പിച്ചുകൊണ്ടുള്ള തുണിക്കടയിലെ ജീവനക്കാരന്റെ വാക്കുകളാണിത്.\nനിപാഭീതി വിട്ട് പെരുന്നാളിന് മണിക്കൂറുകള് ബാക്കിനില്‍ക്കെ ആയിരങ്ങളാണു മഴയെ അവഗണിച്ചും ഇന്നലെ നഗരത്തിലെത്തിച്ചേര്‍ന്നത്. വസ്ത്രങ്ങളെടുക്കാനും മധുര പലഹാരങ്ങള്‍ക്കും പെരുന്നാള് ഭക്ഷണമൊരുക്കാനുള്ള വിഭവങ്ങള് വാങ്ങാനുമായാണു ഭൂരിഭാഗംപേരും കടകള് തോറും കയറിയിറങ്ങിയത്. ഒഴിവുദിവസമായതിനാല് കുടുംബസമേതം എത്തിയവരുടെ എണ്ണവും കുറവല്ല. മിഠായിത്തെരുവിലാണു പ്രധാനമായും കാലുകുത്താനിടമില്ലാത്ത വിധം തിരക്കനുഭവപ്പെട്ടത്. പാളയത്തും നഗരത്തിലെ വലിയ വസ്ത്ര വില്‍പനശാലകളിലും മാളുകളിലും സൂപ്പര് മാര്‍ക്കറ്റുകളിലും തിരക്കിനു കുറവുണ്ടായിരുന്നില്ല.\nമിഠായിത്തെരുവില് റോഡിലൂടെ ഒഴുകിയ ജനസഞ്ചയത്തെ തങ്ങളുടെ കടയിലേക്കാകര്‍ഷിക്കാന് രസകരമായ വാക്പ്രയോഗങ്ങളുമായി എല്ലാ കടകള്‍ക്കു മുന്‍പിലും ജീവനക്കാരുടെ നിരയുണ്ടായിരുന്നു. വിലക്കുറവിന്റെ കാര്യം പറഞ്ഞും വസ്ത്ര വൈവിധ്യങ്ങളുടെ ശേഖരം ഉയര്‍ത്തിക്കാട്ടിയും ഇവര് പരസ്പരം മത്സരിച്ചു. പെരുന്നാളിനോടനുബന്ധിച്ചുള്ള കച്ചവടം മുന്നില്‍കണ്ടു വ്യാപാരികളും വലിയ ഒരുക്കങ്ങള് നടത്തിയിരുന്നു. പ്രധാനമായും വസ്ത്രവ്യാപാരികളാണു വിപണി കീഴടക്കാന് കൂടുതല് മുതല്‍മുടക്കിയത്. വര്‍ണാഭമായ പരസ്യങ്ങള് നല്‍കിയും പെരുന്നാള് സ്‌പെഷല് കലക്ഷനുകള് ഒരുക്കിയും വന്‍കിട വസ്ത്ര വ്യാപാരികള് കച്ചവടം ലക്ഷ്യമിട്ടപ്പോള് ഏവര്‍ക്കും താങ്ങാവുന്ന വിലനിരക്കുമായാണ് ചെറുകിട കച്ചവടക്കാര് രംഗത്തെത്തിയത്.\nറമദാന് വ്രതാരംഭത്തോടെ തന്നെ പഴം പച്ചക്കറി വിപണി സജീവമാണെങ്കിലും പെരുന്നാളിന് ദിവസങ്ങള് മാത്രം ശേഷിക്കേ ഇവിടെയും കൂടുതല് തിരക്കനുഭവപ്പെടുന്നുണ്ട്. വിലവര്‍ധനവില് കാര്യമായ മാറ്റമില്ലെങ്കിലും വില്‍പനയില് കുറവുണ്ടായിട്ടില്ല.\nമഴ കുറവായതിനാല് രാവിലെ മുതല് തന്നെ സ്ത്രീകളും കുട്ടികളുമടക്കം കുടുംബസമേതമായി ഷോപ്പിങ്ങിനെത്തി. എങ്കിലും ഉച്ചയ്ക്കു ശേഷമാണു നഗരം ശരിക്കും ജനത്തിരക്കില് വീര്‍പ്പുമുട്ടിയത്. ഉച്ചയ്ക്കുശേഷം ഇടവിട്ടു പെയ്ത മഴ ബാധിച്ചിട്ടില്ലെന്നാണു കച്ചവടക്കാര് പറയുന്നത്.


അതിസുന്ദരിയായി 96ലെ ജാനു ; ചിത്രങ്ങൾ ഏറ്റെടുത്തു ആരാധകർ..!! - STAR PIX MEDIA\nHome Gallery അതിസുന്ദരിയായി 96ലെ ജാനു ; ചിത്രങ്ങൾ ഏറ്റെടുത്തു ആരാധകർ..!!\nഅതിസുന്ദരിയായി 96ലെ ജാനു ; ചിത്രങ്ങൾ ഏറ്റെടുത്തു ആരാധകർ..!!\n96 എന്ന ഒറ്റ സിനിമയിലൂടെ സിനിമ പ്രേമികളുടെ മനസ്സിൽ ഇടം നേടിയ താരമാണ് ഗൗരി ജി കിഷൻ എന്ന മലയാളി പെൺകുട്ടി. ചിത്രത്തിൽ റാം എന്ന കഥാപാത്രവുമായി വിജയ് സേതുപതി എത്തുമ്പോൾ ജാനു എന്ന കഥാപാത്രമായി എത്തുന്നത് തൃഷയാണ്. തൃഷയുടെ കുട്ടികാലം ഗൗരി കിഷനായിരുന്നു കൈകാര്യം ചെയ്തിരുന്നത്.\nമലയാളം,തമിഴ്, തെലുങ്ക് എന്നീ മേഖലകളിൽ ഹിറ്റായ പടം കളക്ഷൻ റെക്കോർഡാണ് വാരി കൂട്ടിയത്.മികച്ച അഭിനയ പ്രകടനം കാഴ്ചവെച്ച താരം പിന്നീട് അവസരം വന്നത് ഇളയദളപതിയും വിജയ് സേതുപതിയും തകർത്ത് അഭിനയിച്ച മാസ്റ്റർ എന്ന സിനിമയിലൂടെയാണ്.ഒരു സുപ്രധാരണ കഥാപാത്രമായി ഗൗരി വേഷമിട്ടിരിക്കുന്നത്.\nഒരുപാട് ആരാധകരാണ് താരത്തിന് നിലവിൽ ഉള്ളത്. നടിയുടെ പുതിയ സിനിമയാണ് അനുഗ്രഹീതൻ ആന്റണി. ചിത്രത്തിൽ നായകൻ കഥാപാത്രം കൈകാര്യം ചെയുന്നത് സണ്ണി വേയ്നാണ്. നായികയായി എത്തുന്നത് ഗൗരിയും. കഴിഞ്ഞ ദിവസമായിരുന്നു സിനിമ തിയേറ്ററിൽ റിലീസ് ചെയുന്നത്.മികച്ച പ്രതീകരണങ്ങളാണ് സിനിമയ്ക്ക് ലഭിച്ചോണ്ടിരിക്കുന്നത്.\nസിനിമ ഇറങ്ങതിനു മുമ്പ് തന്നെ ചലചിത്രത്തിലെ ഗാനങ്ങൾ ആരാധകർ ഇരുകൈകൾ നീട്ടി സ്വീകരിച്ചിരുന്നു.എന്നാൽ ഇപ്പോൾ ആരാധകർ ഏറ്റെടുക്കുന്നത് താരത്തിന്റെ പുത്തൻ ചിത്രമാണ്.ജീൻസ് കൊണ്ടുള്ള വസ്ത്രത്തിൽ അതിസുന്ദരിയായിട്ടാണ് നടിയെ കാണാൻ സാധിക്കുന്നത്.തന്റെ പുതിയ ഗ്ലാമർ സൗന്ദര്യം കണ്ട് ആരാധകർ ഞെട്ടിരിക്കുകയാണ്.


മോദി ‘അവതാര’മാകുമ്പോള് – ചാക്യാര് – Janapaksham\nHome/Recent/zero hour/മോദി ‘അവതാര’മാകുമ്പോള് – ചാക്യാര്\nകൗണ്ട് ഡൗണ് ആരംഭിച്ചുകഴിഞ്ഞു, മോദി ഒരവതാരപുരുഷനായി അന്തരീക്ഷത്തിലേക്ക് ഉയരുന്നതിന്റെ. അടുത്ത ലോകസഭാ തെരഞ്ഞെടുപ്പോടെ അവതാരപുരുഷന് ദൈവമായി പരിണമിക്കാനുള്ള തയ്യാറെടുപ്പിലുമാണ്. അവതാരപുരുഷന്മാര്‍ക്കും ആള്‍ദൈവങ്ങള്‍ക്കും വേണ്ടി അണിയറയില് വിയര്‍പ്പൊഴുക്കുന്നത് ഭക്തജനങ്ങളാണ്. ലോകത്തിലെ ഏറ്റവും വലിയ ജനാധിപത്യരാജ്യത്തിലെ ജനങ്ങള്. പൗരന് എന്ന അന്തസാര്‍ന്ന നിലയില് നിന്ന് വളരേ വേഗത്തിലാണ് ഭക്തന് എന്ന അധോ അവസ്ഥയിലേക്ക് തരംതാഴ്ത്തപ്പെടുന്നത്. ഇതിന്റെ ഒടുവിലത്തെ ഉദാഹരണമൊന്നുമല്ല നിതീഷ് കുമാര്. തമിഴകത്ത് എടപ്പാടിയേയും പളനിസ്വാമിയേയും വട്ടമിട്ടു കാവിപരുന്തുകള് പറക്കാന് തുടങ്ങിയിട്ട് കാലം കുറച്ചായി. മോദിയുടെ പ്രിയത്തിനായി ക്യൂ നില്‍ക്കുന്ന ഭക്തവല്‍സനിര ദിനംപ്രതി ശക്തിപ്പെട്ടുവരികയാണ്. എഴുത്തുകാരും സാംസ്‌കാരിക പ്രവര്‍ത്തകരും ഊഴംവെച്ചു നിറം മാറുന്നു. മോദി ശ്രമിക്കുന്നത് ബി.ജെ.പിയിലേക്ക് ആളെ കൂട്ടാനല്ല. മറിച്ച്, ഭക്തജനവ്യൂഹത്തിലേക്ക് പ്രജകളെ കൂട്ടികൊടുക്കാനാണ്. രാംനാഥ് കോവിന്ദ് രാഷ്ട്രപതിയായി കഴിഞ്ഞു. രാജ്യത്തിന്റെ ആ സര്‍വ സേനാധിപതി എത്ര വിനീതഭാവത്തിലാണ് പ്രധാനമന്ത്രിയുടെ മുന്നില് പഞ്ചപുഛമടക്കിനില്‍ക്കുന്നത്. ഉപരാഷ്ട്രപതിക്കസേരയിലേക്ക് വെങ്കയ്യ നായിഡുവെന്ന പരമദാസന്റെ പരകായപ്രവേശവും സംഭവിച്ചു. കൊട്ടാരത്തില് നിന്നും പട്ടുംവളയും കിട്ടാന് നെട്ടോടമോടുന്ന രാഷ്ട്രീയ പുംഗവന്‍മാരാണ് സംഘ്പരിവാരത്തിലുള്ളത്. ക്ഷണിക്കപ്പെടാതെ തന്നെ കുമ്മനത്തിന് മെട്രോയില് കയറാനായതുപോലെ സ്തുതിപാഠകരായാല് അര്‍ക്കും എവിടെയും കയറിച്ചെല്ലാമെന്ന് നേതാക്കള്‍ക്ക് മനസ്സിലായി തുടങ്ങിയിട്ടുണ്ട്. നടേശ മുതലാളിയും ജാനുവേടത്തിയും സുരേഷ്‌ഗോപിചേട്ടനും ശ്രീശാന്തനിയനും പരീക്ഷിക്കുന്നത് ഈ ഭാഗ്യമാണ്. പക്ഷെ ലോട്ടറിയടിച്ചത് അല്‍ഫോന്‍സ് പുണ്യാളനാണ്.\nതലതിരിഞ്ഞ പരിഷ്‌കരണങ്ങളിലൂടെയാണ് മോദിജി ശ്രദ്ധേയനാകുന്നത്. സ്വതന്ത്ര ഇന്ത്യ ദര്‍ശിച്ച ഏറ്റവും തലതിരിഞ്ഞ നയപരാജയമായിരുന്നു പണം പിന്‍വലിക്കല്. റിസര്‍വ് ബാങ്കിനുപോലും വിചാരിച്ചതുപോലെ കാര്യങ്ങള് കൈകാര്യം ചെയ്യാനായില്ല. 86 ശതമാനം കറന്‍സി മരവിപ്പിച്ചതുവഴി ജനജീവിതം ദുസ്സഹമായി. രണ്ടറ്റം കൂട്ടിമുട്ടിക്കാന് പാടുപെടുന്നവര് പെരുവഴിയിലലഞ്ഞു. എ.ടി.എമ്മുകളില് ആവശ്യത്തിനു പകരം പണമെത്തിയില്ല. കൃഷിയും വ്യാപാരവും കച്ചവടവും തളര്‍ന്നു. നിത്യവേലക്കാര്‍ക്ക് തൊഴില് നഷ്ടമായി. കള്ളകറന്‍സികള് കണ്ടെത്തുവാനോ കള്ളപ്പണം തിരിച്ചുപിടിക്കുവാനോ ഈ നടപടി സഹായിച്ചില്ല. സാധാരണക്കാരാകട്ടെ അവരുടെ കയ്യിലുള്ള പണം മാറ്റിയെടുക്കാന് ബാങ്കുകള്‍ക്ക് മുന്നില് നീണ്ടനേരം ക്യൂ നിന്നു. ചിലര് കുഴഞ്ഞുവീണുമരിച്ചു രക്തസാക്ഷികളായി. പക്ഷെ, അപ്പോഴും അവര് വിശ്വസിച്ചത് ഈ നയം കള്ളപ്പണക്കാര്‍ക്ക് ഇരുട്ടടി നല്‍കിയെന്നായിരുന്നു. വിശ്വാസം പോലെ കൊണ്ടുനടക്കേണ്ടതും ആചരിക്കേണ്ടതുമാണ് മോദിയുടെ നയങ്ങള് എന്ന കണക്കെയുള്ള നിശബ്ദ അംഗീകാരമാണ് ഭക്തജനങ്ങള് മോദിക്ക് വകവെച്ചുനല്‍കുന്നത്.\nവിദേശനയങ്ങളിലുള്ള കലര്‍പ്പറ്റ വിശ്വാസം സംഘപരിവാരത്തിന്റെ മറ്റൊരു അടിസ്ഥാനമാണ്. രാജ്യത്ത് വിലക്കയറ്റം തീവ്രമാവുകയും കര്‍ഷകസമരം ശക്തിപ്പെടുകയും ചെയ്യുമ്പോള് അതിര്‍ത്തി പ്രദേശത്ത് വെടിപൊട്ടും. പാകിസ്ഥാന് ഭീകരവാദികള് കാശ്മീരിലേക്ക് നുഴഞ്ഞുകയറിയതായി വാര്‍ത്ത പ്രചരിക്കും. പത്താന്‍കോട്ടിലേയും ഗുര്‍ദാസ്പൂരിലേയും ഉറിയിലേയും സൈനികതാവളങ്ങള്‍ക്കടുത്ത് അപരിചിതരുടെ കാല്‍പെരുമാറ്റം അനുഭവപ്പെടും. ദേശീയവികാരം സടകുടഞ്ഞെഴുന്നേല്‍ക്കും. ഭക്തന്മാര് മോദിയുടെ വിദേശനയത്തെ വാനോളം പുകഴ്ത്തും. സംശയമുന്നയിക്കുന്നവര് ഒറ്റുകാരായി മുദ്രകുത്തപ്പെടും. എത്രയെത്ര സിവിലയന്മാരേയും പട്ടാളക്കാരേയുമാണ് രാജ്യത്തിന് ഈ സര്‍ജിക്കല് സ്‌ട്രൈക്കിലൂടെ നഷ്ടപ്പെടുന്നത് എന്നു ആരും ചിന്തിക്കുന്നില്ല.\nപശുവിന് മുസ്‌ലിംകളേക്കാളും ദലിതരേക്കാളും സൗഭാഗ്യം കൈവരികയാണ് മോദിയുടെ ഭാരതത്തില്. പശുസംരക്ഷകര് സ്വയം സംഘടിക്കുകയും സൈനികഭാവം പുലര്‍ത്തുകയും ചെയ്യുന്നു. പ്രധാനമന്ത്രിയുടെ തെരഞ്ഞെടുപ്പു പ്രസംഗങ്ങളാല് ആവേശഭരിതരായ ജനക്കൂട്ടമാണ് പശുസംരക്ഷകരായി മനുഷ്യരെ അടിച്ചുകൊല്ലുന്നത്. ഉത്തര്‍പ്രദേശില് വിജയം വരിച്ച വെറുപ്പിന്റെ രാഷ്ട്രീയം ദേശവ്യാപകമായി പരത്തുവാനുള്ള പടപുറപ്പാടിലാണ് ബി.ജെ.പി. ഇതില് പ്രതിഷേധിക്കുന്നവര് പശുവിരുദ്ധരും ഹിന്ദുവിരുദ്ധരും, അതിനാല് തന്നെ ദേശവിരുദ്ധരുമെന്ന പ്രചാരണത്തിനാണ് ഇപ്പോള് മുന്‍തൂക്കം. വെറുപ്പിന്റെ രാഷ്ട്രീയത്തിനെതിരെ സ്‌നേഹത്തിന്റെയും സഹകരണത്തിന്റെയും രാഷ്ടീയ ഏകത ശക്തിപ്പെടുത്തേണ്ടവര് അന്ധന്‍മാരും ബധിരന്മാരുമായി മാറിയതുപോലെയാണ് പെരുമാറുന്നത്. അവസാനമായി അവര് ഒന്നിക്കാന് ശ്രമിച്ചതു വിജയിക്കുമെന്നുറപ്പായ കോവിന്ദിനെതിരെയായിരുന്നു. തൊട്ടുമുമ്പ് നടന്ന ഉത്തര്‍പ്രദേശ് തെരഞ്ഞെടുപ്പില് പക്ഷെ, അവര് കീരിയും പാമ്പും കണക്കെ പരസ്പരം കൊത്തിക്കീറുകയായിരുന്നു. ഇനിയുള്ളത് 2019-ലെ ലോക്‌സഭാ തെരഞ്ഞെടുപ്പാണ്. മോദിയുടേയും ഇന്ത്യയുടേയും അവസാന വിധിയെഴുത്ത്. വരാനിരിക്കുന്ന ദുരന്തത്തെ മുന്‍കൂട്ടികണ്ട് ആസൂത്രണമികവോടെ തടയാന് രാഷ്ട്രീയ പാര്‍ട്ടികള്‍ക്കായില്ലെങ്കില് ഇനിയൊരു തെരഞ്ഞെടുപ്പ് ആവശ്യമില്ലാത്തവിധം അവതാരപുരുഷന് ദൈവമായി മാറുകയായിരിക്കും ഫലം. അപ്പോള് പിന്നെ അവര്‍ക്ക് രാമക്ഷേത്രം അയോധ്യയില് പണിയേണ്ടിവരില്ല, അത് പാര്‍ലമെന്റില്‍തന്നെ സംഭവിക്കും. രാമപ്രതിഷ്ഠയുടെ സ്ഥാനത്ത് മോദിയായിരുക്കുമെന്ന് മാത്രം. ഭക്തന്മാര് ആനന്ദതുന്ദിലരാകും.


ആരായിരുന്നു ആ മനുഷ്യബോംബ്? എന്തായിരുന്നു ലക്ഷ്യം? - Malayalam Today\nആരായിരുന്നു ആ മനുഷ്യബോംബ്? എന്തായിരുന്നു ലക്ഷ്യം?\nഅങ്ങനെ പാക്ക് ഭീകരന് കമ്രാനേയും, അബ്ദുല് റഷീദ് ഖാസിയെയും, ഇന്ത്യന് സൈന്യം വെടിവെച്ചു കൊന്നു. അദീര്‍അഹമ്മദ് എന്ന ചാവേറിനെ പരിശീലിപിച്ച് ഇന്ത്യന് സൈന്യ നിരക്കു മുന്നില് ചാവേറായി പറഞ്ഞു വിട്ടത് ഇവര് ചേര്‍ന്നാണ്. ഇന്ത്യക്കെതിരെ ഇസ്ലാമിനു വേണ്ടി ജിഹാദ് ചെയ്ത് സ്വയം മരിക്കാന് തയ്യാറായാല് സ്വര്‍ഗം ഉറപ്പെന്ന് തെറ്റിദ്ധരിപ്പിച്ചായിരുന്നു കൃത്യത്തിനു പ്രേരിപ്പിച്ചത്.\nഅമേരിക്കയോട് പൊരുതി അവിടെ നാശം വിതച്ചിരുന്ന അബ്ദുള്‍റാഷിയുടെ രോമത്തില് തൊടാന് പോലും ആഗോള ഭീമനു സാധിച്ചിരുന്നില്ല. ഇന്ത്യ4ദിവസം കൊണ്ട് തന്നെ ഇയ്യാളെ പിടികൂടി വധിച്ചു. അമേരിക്കയ്ക്ക് കഴിയാത്തത് ഇന്ത്യ ചെയ്തിരിക്കുന്നു. ഇന്ത്യക്ക് ലോക ജനതക്കു മുന്നില് തലയുയര്‍ത്തി നില്‍ക്കാം. ഇനിയും ഉന്മൂലനം ചെയ്യാന് ബാക്കിയുണ്ട് ജയഷെ മുഹമ്മത് എന്ന ഭീകരസംഘടനയില് മറ്റുചിലര്. പാക്കിസ്ഥാന്റെ അനുഗ്രഹാശിസുകളോടെ ഇക്കൂട്ടര് അവിടെ കായിക സ്‌കൂളുകള് വരെ പടുത്തുയര്‍ത്തിയിരിക്കുകയാണ്. പരസ്പരം കാണുമ്പോള് വെളുക്കെച്ചിരിക്കുന്ന പാക്കിസ്ഥാന് ഇവിടെ ഇന്ത്യയിലും തങ്ങളുടെ കുലത്തില് പിറന്ന് ഖൂറാനില് വിശ്വസിച്ചു കഴിയുന്ന ഒരു മഹാ സമുഹമുണ്ടെന്ന് മനസിലാക്കാന് തയ്യാറാകുന്നില്ല.\nഎന്തിനാണ് ഈ ഭീകര സംഘടന ഇന്ത്യയോട് ഇങ്ങനെ ചെയ്തത്? ജയ്ഷെ മുഹമ്മദിന്റെ തലവന് മസൂര് അക്ബറിന്റെ മരുമകന് അടക്കമുള്ള ഭീകര സംഘത്തെ ഇന്ത്യ ഇതിനു മുമ്പ് ഒറ്റു അറ്റാക്കില് നിഷ്‌ക്കരുണം വധിച്ചിരുന്നു. പ്രതികാരം തീര്‍ക്കലായിരുന്നു പുല്‍ബാമയില്. അതിനു അദീര് അഹമ്മദിനെ കരുവാക്കുകയായിരുന്നു അക്ബര്. എന്നാല് അതിനുള്ള സുത്രധാരനായ അബ്ദുല്‍റഷീദിന് കൂട്ടു ചേര്‍ന്ന് ഈ വിജയം ആഘോഷിക്കാന് കഴിഞ്ഞില്ല. പുല്‍ബാമയുടെ പ്രാന്തപ്രദേശങ്ങളിലെ ഗ്രാമങ്ങളെല്ലാം ഇന്ത്യന് സൈന്യം കൈയ്യേറി. വീടുകള് തോറും അരിച്ചു പെറുക്കി. ഉദ്ദേശം മൂന്നു കി.മിറ്ററിനുള്ളില് ഒരു വീട്ടില് ഉളിച്ചിരിക്കുകയായിരുന്ന അബ്ദുല് റഷീദിനെ കൈയ്യോടെ പിടികൂടി. ഉടന് വെടിവെച്ചിടുകയായിരുന്നു. പക്ഷെ ഈ ഓപ്പറേഷനില് നമ്മുടെ ഒരു മേജര് അടക്കം4ജവാന്മാര് വെടിയേറ്റു മരിച്ചു. മാതൃരക്തസാക്ഷികള്‍ക്ക് പ്രണാമം അര്‍പ്പിക്കുന്നതോടെ ഈ കൊടുംഭീകരനെ അമര്‍ച്ച ചെയ്യാന് സാധിച്ചതിനെ ആഘോഷിക്കാം.\nഅമേരിക്കയോട് പൊരുതി അടവുകള് പയറ്റിയ കൊടുംഭീകരനായിരുന്നു അബദുല് റഷീദ് ഖാസി. ഇയ്യാളെ വകവരുത്തിയെങ്കിലും ഇന്ത്യയുടെ ലക്ഷ്യം പൂര്‍ത്തിയായിട്ടില്ല. ഭീകരവാദത്തിന്റെ അമരക്കാരനായ മറ്റൊരു ഭീകരന് കൂടിയുണ്ട് ഒളിത്താവളത്തില്. പേര് മസൂര് ഖാസിം. നമ്മുടെ സുരക്ഷാ വലയം ഭേദിച്ച് സൈന്യത്തെ കൊന്നൊടുക്കുന്നതിനായി ആദീര് അഹമ്മദ്ബരയെ കണ്ടെത്തിയത് ഇയാളാണ്. ഇയാള് അമേരിക്കന് വാസത്തിനു ശേഷം ഇന്ത്യയിലേക്ക് ഒളിച്ചു കടക്കുകയായിരുന്നു. 2018 ഡിസംബര് മാസത്തില് ഇന്ത്യയെ ആക്രമിക്കാന് തക്കം പാര്‍ത്തു നടന്നു. സാധ്യമല്ലാതെ വന്നപ്പോള് കരമാര്‍ഗം കാല്‍നടയായി, സ്വകാര്യ വാഹനങ്ങള് ഒന്നും തന്നെ ഉപയോഗിക്കാതെ കാശ്മീരിലെത്തി. ഡിസംബര് 9ന് മസൂര് ഖാസിമും, റഷീദ് ഖാസിമും, കാശ്മീരിലുണ്ടെന്ന് സൈന്യം ഉറപ്പു വരുത്തിയിട്ടുണ്ട്. അവിടുന്ന് ഡിസംബര് അവസാനത്തോടെ വര് പുല്‍വാമയിലെത്തിച്ചേര്‍ന്നു. പിന്നീട് ഫെബ്രുവരി പകുതിയോകും വരെ തക്കം പാര്‍ത്തിരിക്കുകയായിരുന്നു ഇവര്. ഇന്ത്യന് സൈന്യം ഒരുമിച്ച് സംസ്ഥാന പാത വഴി കടന്നു വരുന്ന കാര്യം ഇവര് മനസിലാക്കി. ആദില് മരിക്കാന് തയ്യാറാറെടുത്തു. ആര്.ഡി.എക്സ് എന്ന മാരക വെടിമരുന്നുമായി കാത്തു നിന്നു. അങ്ങനെയാണ് ഫെബ്രുവരി 15ലെ കൊടുംക്കൊല അരങ്ങേറുന്നത്.\nഭീകരവാദത്തോട് മാപ്പില്ലാത്ത ഒരു ഭരണ സംവിധാനം ഇന്ത്യ ഭരിക്കുന്നു. മറ്റു രാഷ്ട്രീയ വൈര്യങ്ങളെല്ലാം മാറ്റിവെക്കാം. ഇവിടെ രാഷ്ട്രത്തിന്റെ അഖണ്ഡതക്കായി നമുക്കൊന്നാകാം


മലയാളി സഹോദരിമാർക്ക് ലോക റെക്കോർഡ്;ആറ് മണിക്കൂർ കൊണ്ട് 193 രാജ്യങ്ങളുടെ ദേശീയ ഗാനങ്ങൾ ആലപിച്ചു World record for Malayalee sisters; National anthems of 193 countries were sung in six hours – News18 Malayalam\n100 ഭാഷകളിലുള്ള ദേശീയ ഗാനങ്ങളാണ് ഇവ. ഇവ മനപാഠമാക്കിയ സഹോദരിമാര് ഗാനങ്ങള് ആലപിക്കാന് ആറ് മണിക്കൂര് സമയമെടുത്തു.\nLast Updated : September 23, 2021, 22:12 IST\nലോക സമാധാന ദിനാചരണത്തിന്റെ ഭാഗമായി ബ്രിസ്‌ബേനില് യുണൈറ്റഡ് നേഷന്‍സ് അസോസിയേഷന് ഓഫ് ഓസ്‌ട്രേലിയ ആതിഥേയത്വം വഹിച്ച പരിപാടിയില് സഹോദരിമാരായ തെരേസയും ആഗ്‌നസ് ജോയിയും 193 രാജ്യങ്ങളുടെ ദേശീയ ഗാനങ്ങള് ആലപിച്ചു. 100 ഭാഷകളിലുള്ള ദേശീയ ഗാനങ്ങളാണ് ഇവ. ഇവ മനപാഠമാക്കിയ സഹോദരിമാര് ഗാനങ്ങള് ആലപിക്കാന് ആറ് മണിക്കൂര് സമയമെടുത്തു. എന്നാല് ഈ നീണ്ട പരിശ്രമം വെറുതെയായില്ല, ഇതോടെ സഹോദരിമാര് ഒരു ലോക റെക്കോര്‍ഡാണ് സൃഷ്ടിച്ചിരിക്കുന്നത്.\nഎല്ലാ ദിവസവും രാവിലെ5മണിക്ക് ഉറക്കമുണരുന്ന സഹോദരിമാര് രാവിലെ തന്നെ ദേശീയ ഗാനങ്ങള് പഠിക്കുന്നത് പതിവായിരുന്നു. കഴിഞ്ഞ ഒന്‍പത് വര്‍ഷമായി പിന്തുടരുന്ന ശീലമാണിത്. ലോകമെമ്പാടുമുള്ള ദേശീയ ഗാനങ്ങള് പാടാനും മന:പാഠമാക്കാനും ഇവര്‍ക്ക് വലിയ താത്പര്യമാണ്.\nഇത് ശീലമാക്കാന് കാരണം പിതാവാണെന്ന് 21കാരിയായ തെരേസയും 18കാരിയായ ആഗ്‌നസും പറയുന്നു. 245 രാജ്യങ്ങളുടെ ദേശീയ ഗാനങ്ങള് ഓര്‍ത്തെടുക്കാന് കഴിയുമെന്നും ഇവര് പറയുന്നു. എന്നാല് 193 രാജ്യങ്ങളുടെ ദേശീയ ഗാനങ്ങള് 100 ഭാഷകളില് ആലപിച്ചതിനാണ് ഇവര്‍ക്ക് ലോക റെക്കോര്‍ഡ് ലഭിച്ചത്.\nസെപ്റ്റംബര് 21 ന് ലോക സമാധാന ദിനത്തില് ബ്രിസ്‌ബേണിലെ സെന്റ് ജോണ്‍സ് കത്തീഡ്രലില് ഐക്യരാഷ്ട്രസഭയുടെ അസോസിയേഷന് ഓഫ് ഓസ്‌ട്രേലിയ നടത്തിയ പരിപാടിയിലാണ് ആറ് മണിക്കൂര് ശ്രമം നടന്നത്. മലയാളികളായ ഈ സഹോദരിമാര് അക്ഷരമാലാക്രമത്തില് രാജ്യങ്ങള് തിരഞ്ഞെടുത്താണ് ഗാനമാലപിച്ചത്. അഫ്ഗാനിസ്ഥാനിന്റെ ദേശീയ ഗാനമാണ് ആദ്യമായി ആലപിച്ചത്.\n'ഞങ്ങളുടെ യഥാര്‍ത്ഥ ലക്ഷ്യം ലോക സമാധാനമാണ്. സാമൂഹിക, സാമ്പത്തിക, രാഷ്ട്രീയ വ്യത്യാസങ്ങളില്ലാതെ ഒരു രാജ്യത്തെ പൗരന്മാരെ ബന്ധിപ്പിക്കുന്ന ശക്തിയാണ് ദേശീയ ഗാനങ്ങള്. ഇത് ഞങ്ങളുടെ യാത്രയുടെ തുടക്കം മാത്രമാണ്, ''ആഗ്‌നസ് ജോയ് എസ്ബിഎസ് മലയാളത്തോട് പറഞ്ഞു.\n'ഞങ്ങളുടെ ഉദ്ദേശ്യം ലോക റെക്കോര്‍ഡുകളോ പ്രതിഫലങ്ങളോ അല്ല. കഴിഞ്ഞ ഒമ്പത് വര്‍ഷമായി ഞങ്ങള് ലോകസമാധാനത്തിനായി പ്രവര്‍ത്തിക്കുകയാണ്' തെരേസ കൂട്ടിച്ചേര്‍ത്തു.\nറെക്കോര്‍ഡ് ശ്രമം ആദ്യം 2020ല് നടത്താന് നിശ്ചയിച്ചിരുന്നു. ആദ്യം അമേരിക്കയിലും പിന്നീട് യുഎഇയിലും. എന്നാല് കോവിഡ് -19 ആരംഭിച്ചതോടെ അത് റദ്ദാക്കി.\nഎന്നാല്, ക്വീന്‍സ്ലാന്‍ഡിലെ കോവിഡ് നിയന്ത്രണങ്ങള് ലഘൂകരിച്ചതിലൂടെ ബ്രിസ്‌ബേനില് സര്‍ക്കാര് പ്രതിനിധികള്, വിവിധ രാജ്യങ്ങളില് നിന്നുള്ള പ്രതിനിധികള്, ഐക്യരാഷ്ട്ര സംഘടനയുടെ പ്രമുഖര് എന്നിവരുടെ സാന്നിധ്യത്തില് പരിപാടി തത്സമയം നടത്താന് അനുവദിച്ചതില് സന്തോഷമുണ്ടെന്ന് തെരേസയും ആഗ്‌നസും പറഞ്ഞു.\nറെക്കോര്‍ഡ് തകര്‍ക്കാനുള്ള ശ്രമം കേവലം വ്യക്തിപരമായ നേട്ടത്തിന് വേണ്ടിയല്ല. ലോകമെമ്പാടുമുള്ള സ്ത്രീകളെയും കുട്ടികളെയും സഹായിക്കാന് ഈ സഹോദരിമാര് ആഗ്‌നസ് ആന്‍ഡ് തെരേസ പീസ് ഫൗണ്ടേഷനും (ATPF) ആരംഭിച്ചിട്ടുണ്ട്. സമാധാനത്തിന്റെയും പ്രത്യാശയുടെയും ഐക്യത്തിന്റെയും സന്ദേശം പങ്കുവയ്ക്കുകയാണ് ഇതുവഴി ഈ സഹോദരിമാരുടെ ലക്ഷ്യം. ജോയ് കെ മാത്യു, ജാക്വലിന് ജോയ് എന്നിവരാണ് ആഗ്‌നസിന്റെയും തെരേസയുടെയും മാതാപിതാക്കള്.\nFirst published: September 23, 2021, 22:06 IST


തൊണ്ടവേദന നിസാരമാക്കണ്ട — Vikaspedia\nനിസ്സാരമെങ്കിലും ഒരു വ്യക്തിയെ ഇടക്കിടെ പിടികൂടുന്ന രോഗമാണ് തൊണ്ടവേദന. മഴക്കാലത്തും വരണ്ട കാലാവസ്ഥയിലും ജലദോഷത്തോടൊപ്പമോ അല്ലാതെയോ തൊണ്ടവേദന പ്രത്യക്ഷപ്പെടാറുണ്ട്. തൊണ്ടയിലെ അണുബാധയാണ് രോഗത്തിന് പ്രധാനകാരണം. പലപ്പോഴും വൈറസും പിന്നീട് ബാക്ടീരിയകളുമാണ് രോഗകാരണമാവുന്നത്. ചിലപ്പോള് ഫംഗസ് ബാധയും രോഗകാരണമാകാറുണ്ട്. ടോണ്‍സില് ഗ്രന്ഥികളില് അണുബാധയുണ്ടാകുമ്പോഴും തൊണ്ടയില് അള്‍സര് രൂപപ്പെടുമ്പോഴും തൊണ്ടവേദനയുണ്ടാകാറുണ്ട്. അലര്‍ജിയാണ് രോഗത്തിന് മറ്റൊരു കാരണം. ഡിഫ്ത്തീരിയ അഥവാ തൊണ്ടമുള്ള് എന്ന അസുഖത്തിനും തൊണ്ടവേദനയുണ്ടാകും. പ്രതിരോധകുത്തിവെപ്പുകള് വ്യാപകമായതിനെ തുടര്‍ന്ന് ഈ രോഗം വലിയ അളവില്‍തന്നെ നിര്‍മാര്‍ജനം ചെയ്യാന് കഴിഞ്ഞിട്ടുണ്ട്.തണുത്ത കാലാവസ്ഥയില് രോഗാണുക്കള് ക്രമാതീതമായി പെരുകുന്നതാണ് മഴക്കാലത്തും മഞ്ഞുകാലത്തും ഈ രോഗം കൂടുതല് കാണപ്പെടാനുളള ഒരു കാരണം. ജലദോഷത്തോടൊപ്പം മൂക്കടപ്പുമുണ്ടാകുന്നതിനാല് ഉറങ്ങുന്നസമയത്ത് വായിലൂടെ ശ്വസിക്കുകയും അതുമൂലം വായക്കകത്ത് വരള്‍ച്ചയുണ്ടാകുകയും ചെയ്യുന്നു. ഇതും രോഗാണുബാധക്ക് ഒരു കാരണമാണ്. അലര്‍ജിയുള്ളവരില് ഭക്ഷണമോ തണുത്തവെള്ളമോ അലര്‍ജിക്ക് കാരണമാവാം. ഇതുമൂലം തൊണ്ടയില് കഫം ഉല്‍പാദിപ്പിക്കപ്പെടും. ഈ അവസ്ഥയിലും രോഗാണുക്കള് പെരുകും. അലര്‍ജിയുള്ളവരില് തൊണ്ടവേദന തുടര്‍ച്ചയായി വരാനുള്ള സാധ്യത കൂടുതലാണ്. അലര്‍ജിയുള്ള വസ്തുക്കള് ഒഴിവാക്കുകയാണ് രോഗം തടയാനുള്ള എളുപ്പമാര്‍ഗം. ഐസ്ക്രീമോ തണുത്ത പാനീയങ്ങളോ ഇക്കൂട്ടരില് തൊണ്ടചൊറിച്ചിലും തുടര്‍ന്ന് തൊണ്ടവേദനയും സൃഷ്ടിക്കാറുണ്ട്.തൊണ്ടവേദനയോടൊപ്പം പനി, കഴുത്തില് വേദനയോടുകൂടിയ കഴല എന്നിവയും സാധാരണമാണ്. ഉമിനീരിറക്കാനും ഭക്ഷണം കഴിക്കാനുള്ള ബുദ്ധിമുട്ടുമാണ് മറ്റൊരു പ്രശ്നം.അള്‍സര്‍മൂലമുണ്ടാകുന്ന തൊണ്ടവേദനയോടൊപ്പം ചെവിവേദനയും കണ്ടുവരാറുണ്ട്. തൊണ്ടവേദന ഒരാഴ്ചയില് കൂടുതല് നീണ്ടുനില്‍ക്കുകയോ തൊണ്ടയില് വെളുത്ത പാടുകള് പ്രത്യക്ഷപ്പെടുകയോ ചെയ്താല് ഉടന് വൈദ്യസഹായം തേടേണ്ടതാണ്. സാധാരണ തൊണ്ടവേദന ഒന്നോ രണ്ടോ ദിവസം വേദനസംഹാരികള് കഴിക്കുകയും തുടര്‍ച്ചയായി ഉപ്പുവെള്ളംകൊണ്ട് തൊണ്ടകഴുകുകയും ചെയ്യുമ്പോള് കുറയാറുണ്ട്. കുറയാത്തപക്ഷം ആന്‍റി ബയോട്ടിക്കുകള് ആവശ്യമായി വരും. അതേസമയം, ടോണ്‍സിലുകളിലുണ്ടാകുന്ന അണുബാധ തുടര്‍ച്ചയായി അനുഭവപ്പെട്ടാല് അവ നീക്കം ചെയ്യേണ്ടതായി വരും. ടോണ്‍സില് ഗ്രന്ഥികള ല് ഒരിക്കല് പഴുപ്പുവന്നാല് അത് പൂര്‍ണമായി ചികില്‍സിച്ചു മാറ്റാത്തപക്ഷം ആവര്‍ത്തിക്കാന് സാധ്യതയുണ്ട്. കുട്ടികളില് രോഗപ്രതിരോധ പ്രവര്‍ത്തനത്തില് ഒരു പങ്കുവഹിക്കുന്ന ടോണ്‍സിലുകള് ചില ഘട്ടങ്ങളില് ശസ്ത്രക്രിയ നടത്തി എടുത്തുകളയേണ്ടി വരും. വര്‍ഷത്തില് അഞ്ചുതവണയിലധികം ടോണ്‍സിലൈറ്റിസ് ഉണ്ടായാല് ഇവ നീക്കംചെയ്യുകയാണ് പതിവ്. ചിലരില് ആറുമാസം തുടര്‍ച്ചയായി പെന്‍സിലില് ഗുളികകള് നല്‍കിയാല് ടോണ്‍സിലൈറ്റിസ് നിയന്ത്രിക്കാന് കഴിയും. മുതിര്‍ന്നവരില് രോഗം പൂര്‍ണമായി മറാന് ടോണ്‍സിലുകള് നീക്കം ചെയ്യേണ്ടിവരാറുണ്ട്. അര്‍ബുദരോഗ ബാധയുടെ ഭാഗമായി അപൂര്‍വം ചിലര്‍ക്ക് മാത്രമേ തൊണ്ടവേദന കാണാറുള്ളു. ഇത്തരം കേസുകളില് ഉമിനീരിറക്കാനുള്ള പ്രയാസത്തിനു പകരം ഖരഭക്ഷണം ഇറങ്ങാനുള്ള തടസ്സമാണ് കണ്ടുവരുക. ഇത്തരം രോഗികളുടെ കഴുത്തില് വേദനയില്ലാത്ത കഴലയും ശബ്ദത്തിന് സ്വരവ്യത്യാസവുമുണ്ടാകും. മേല് സൂചിപ്പിച്ച ലക്ഷണങ്ങള് കണ്ടാലും ഉടന്‍തന്നെ ചികില്‍സ തേടേണ്ടതാണ്.


ദിവസം രണ്ടുമുട്ടയിൽ കൂടുതൽ വേണ്ട\nby Blive News June 14, 2019, 10:18 am 1.7k Views\nമുട്ടപ്രേമികൾ സൂക്ഷിക്കുക. നിത്യേനെ രണ്ടു മുട്ടയിൽ കൂടുതൽ കഴിക്കുന്നത് ഹൃദയത്തിന്റെ ആരോഗ്യത്തിന് ഹാനികരമെന്ന് പഠനഫലം. അമേരിക്കൻ അസോസിയേഷന്റെ പുതിയ ജേണലിലാണ് ഓംലറ്റ് ഉൾപ്പെടെയുള്ള മുട്ട വിഭവങ്ങൾ ഇഷ്ടപ്പെടുന്നവർ ജാഗ്രത പാലിക്കാനുള്ള നിർദേശങ്ങളോടെ പഠനം പ്രസിദ്ധീകരിച്ചിട്ടുള്ളത്.\nമുട്ടയിലെ കൊളസ്‌ട്രോൾ അമിത അളവിലായാൽ ഹൃദയത്തിന്റെ പ്രവർത്തനങ്ങളുടെ താളം തെറ്റും. കാർഡിയോ വാസ്കുലാർ രോഗങ്ങളുടെ അഥവാ ഹൃദയ സംബന്ധമായ അസുഖങ്ങളുടെ സങ്കേതമായി ശരീരം മാറും. മുപ്പതിനായിരം അമേരിക്കക്കാരെ മുപ്പത്തൊന്നു വർഷക്കാലം തുടർച്ചയായി നിരീക്ഷിച്ചാണ് ഈ നിഗമനത്തിൽ എത്തുന്നത് എന്ന് ഗവേഷകർ പറയുന്നു.\nമുട്ടയിലെ കൊളസ്‌ട്രോൾ അമിതമായ അളവിൽ ശരീരത്തിൽ എത്തുന്നത് ഗുരുതരമായ ഹൃദയ രോഗങ്ങൾക്കും മരണത്തിനു തന്നെയും ഇടയാക്കുമെന്ന് ഗവേഷണ സംഘത്തിൽ അംഗമായിരുന്ന മസാച്യുസെറ്റ്സ് സർവകലാശാല പ്രൊഫസർ കാതറീൻ ടക്കർ പറയുന്നു.\nഅമേരിക്കൻ കൃഷിവകുപ്പിന്റെ കണക്കു പ്രകാരം സാമാന്യം വലിപ്പമുള്ള ഒരു മുട്ടയിൽ 200 മില്ലിഗ്രാം കൊളസ്‌ട്രോൾ ഉണ്ട്. ഇത് ഏതാണ്ട് എട്ട് ഔൺസ്( 227 ഗ്രാം ) ബീഫ് കഴിക്കുന്നതിനു തുല്യമായി വരും. ദിവസം 300 മില്ലിഗ്രാം കൊളസ്‌ട്രോൾ അകത്തു ചെല്ലുന്നത് ഹൃദയ സംബന്ധമായ അസുഖങ്ങളുടെ തോത് 17 ശതമാനം വർധിപ്പിക്കുന്നു.\nPrevious article ഇരു സർക്കാരുകളും തീരുമാനിച്ചാൽ കശ്‍മീർ പ്രശ്‍നം പരിഹരിക്കാം: ഇമ്രാൻഖാൻ\nNext article വനിതകള്‍ക്ക് നഷ്ടപ്പെട്ട തൊഴില് ജീവിതം വീണ്ടെടുക്കാന് ഐസിഫോസിന്റെ “ബാക്ക്-ടു-വര്‍ക്ക്”\nപ്രകൃതിദത്തമായ അഞ്ച് വഴികളിലൂടെ കൊളസ്ട്രോൾ കുറയ്ക്കാം\nകോവിഡ് 19: പരിശോധന ശക്തമാക്കാന് സ്‌പെഷ്യല് സ്‌ക്വാഡുകള്\nഇരു സർക്കാരുകളും തീരുമാനിച്ചാൽ കശ്‍മീർ പ്രശ്‍നം പരിഹരിക്കാം: ഇമ്രാൻഖാൻ\nവനിതകള്‍ക്ക് നഷ്ടപ്പെട്ട തൊഴില് ജീവിതം വീണ്ടെടുക്കാന് ഐസിഫോസിന്റെ “ബാക്ക്-ടു-വര്‍ക്ക്”


ഇംഗ്ലണ്ട്- ന്യൂസിലന്‍ഡ് കലാശപ്പോരാട്ടം; കപ്പ് നേടിയാലും അത് ചരിത്രം – Chandrika Daily\nBy chandrika Sunday July 14, 2019 12:30 pm\nഇംഗ്ലണ്ട്- ന്യൂസിലന്‍ഡ് കലാശപ്പോരാട്ടം; കപ്പ് നേടിയാലും അത് ചരിത്രം\nലണ്ടന്: ലോകകപ്പ് ക്രിക്കറ്റിന്റെ ഫൈനലില് ന്യൂസിലന്‍ഡ് ഇന്ന് ആതിഥേയരായ ഇംഗ്ലണ്ടിനെ നേരിടും. ഇരു ടീമുകളും ഇതുവരെ ലോകകപ്പില് മുത്തമിടാത്തവരായതിനാല് ക്രിക്കറ്റിന്റെ മക്ക എന്നറിയപ്പെടുന്ന ലോഡ്‌സില് ആര് കപ്പ്…\nലണ്ടന്: ലോകകപ്പ് ക്രിക്കറ്റിന്റെ ഫൈനലില് ന്യൂസിലന്‍ഡ് ഇന്ന് ആതിഥേയരായ ഇംഗ്ലണ്ടിനെ നേരിടും. ഇരു ടീമുകളും ഇതുവരെ ലോകകപ്പില് മുത്തമിടാത്തവരായതിനാല് ക്രിക്കറ്റിന്റെ മക്ക എന്നറിയപ്പെടുന്ന ലോഡ്‌സില് ആര് കപ്പ് നേടിയാലും അത് ചരിത്രമാകും. ഓസീസിനെ തോല്‍പിച്ച് കലാശക്കളിക്ക് അര്‍ഹത നേടിയ ഇംഗ്ലണ്ട് ഈ ലോകകപ്പിലെ ഏറ്റവും സന്തുലിത ടീമായാണ് അറിയപ്പെടുന്നത്. ബാറ്റിങിലും ബൗളിങിലും ഒരു പോലെ മികവ് പ്രകടിപ്പിക്കുന്ന ഇംഗ്ലീഷ് സംഘത്തെ പിടിച്ചു കെട്ടാന് ന്യൂസിലന്‍ഡിന് ഏറെ വിയര്‍ക്കേണ്ടി വരും. കടലാസില് ഇംഗ്ലണ്ടാണ് കരുത്തരെങ്കിലും ഇന്ത്യയെ സെമിഫൈനലില് മറിച്ചിട്ട കിവീസ് ആരെയും തോല്‍പിക്കാന് പ്രാപ്തമായ ടീമാണ്. ടോസ് നേടുന്ന ടീം ആദ്യം ബാറ്റ് ചെയ്ത് വന് സ്‌കോര് പടുത്തുയര്‍ത്താനായിരിക്കും ശ്രമിക്കുക. ഈ ലോകകപ്പില് ലോഡ്‌സില് നടന്ന നാല് മത്സരത്തിലും ആദ്യം ബാറ്റു ചെയ്ത ടീമാണ് വിജയിച്ചത്. ലോഡ്‌സില് നടന്ന നാല് ലോകകപ്പ് ഫൈനലില് മൂന്നിലും കിരീടം ഉയര്‍ത്തിയത് ആദ്യം ബാറ്റു ചെയ്തവരാണ്.\nCategories: Culture, News, Sports, Views Tags: England, england newzeland, newzealand, world cup cricket 2019


കോവിഡ് രോഗികളുടെ എണ്ണം കൂടുന്നു; രോഗം സ്ഥിരീകരിച്ചത് 85 പേർക്ക്; പാലക്കാടിന് ആശങ്ക - RashtraDeepika\nകോവിഡ് രോഗികളുടെ എണ്ണം കൂടുന്നു; രോഗം സ്ഥിരീകരിച്ചത് 85 പേർക്ക്; പാലക്കാടിന് ആശങ്ക\nപാലക്കാട്: ഇന്നലെ ഒരു മലപ്പുറം സ്വദേശിയടക്കം 30 പേർക്ക് കോവിഡ് 19 സ്ഥിരീകരിച്ചതോടെ ജില്ലയിൽ കടുത്ത നിയന്ത്രണങ്ങളുടെ ഭാഗമായി നിരോധനാജ്ഞ. ജില്ലയിൽ കോവിഡ് 19 സ്ഥിരീകരിച്ചവരുടെ എണ്ണം 85 ആയി ഉയർന്നു. നിലവിൽ സംസ്ഥാനത്ത് കോവിഡ് രോഗികൾ കൂടുതലുള്ള രണ്ടാമത്തെ ജില്ലയായി മാറിയിരിക്കുകയാണ് പാലക്കാട്.\nസംസ്ഥാനത്തെ 68 തീവ്രബാധിത മേഖലകളിൽ 20 എണ്ണം പാലക്കാട് ജില്ലയിലാണുള്ളത് . ഇന്നലെ മണ്ണാർക്കാട് നഗരസഭയിലെ പത്താം ഡിവിഷനെയും ചെർപ്പുളശ്ശേരി നഗരസഭയിലെ ഇരുപത്തിയാറാം ഡിവിഷനെയും തീവ്രബാധിത പ്രദേശങ്ങളിൽ ഉൽപ്പെടുത്തിയിട്ടുണ്ട്.\n8,448 പേരാണ് നിലവിൽ ജില്ലയിൽ നിരീക്ഷണത്തിലുള്ളത്. 8,362 പേർ വീടുകളിലും 74 പേർ ജില്ലാ ആശുപത്രിയിലുമാണുള്ളത്. രണ്ടുപേർ ഒറ്റപ്പാലം താലൂക്ക് ആശുപത്രിയിലും അഞ്ചു പേർ മണ്ണാർക്കാട് താലൂക്ക് ആശുപത്രിയിലും നിരീക്ഷണത്തിലാണ്.\nദിവസവും വാളയാർ ചെക്ക് പോസ്റ്റ് വഴി ജില്ലയിൽ എത്തുന്നത് ആയിരത്തോളം പേരാണ്. രോഗ ലക്ഷണമുള്ളവരെ അവിടെവച്ചുതന്നെ ആശുപത്രിയിലേക്ക് മാറ്റുകയും മറ്റുള്ളവരെ ഹോം ക്വാറന്‍റൈനിലേക്ക് വിടുകയുമാണ് ചെയ്യുന്നത്. കോവിഡ് രോഗികളുടെ എണ്ണം വർധിക്കുന്നത് സമൂഹവ്യാപന സംശയമുയർത്തുന്നുവെന്ന് വിദഗ്ധർ പറയുന്നു.\nമകനെ പഞ്ചപാവമാക്കിയുള്ള അമ്മയുടെ ന്യായീകരണം വിരല്‍ചൂണ്ടുന്നത് കൂട്ടായ ആസൂത്രണത്തിലേക്കോ ?പാമ്പു പിടിത്തക്കാരന്റെ മകന്റെ മൊഴിയും പോസ്റ്റ്‌മോര്‍ട്ടം റിപ്പോര്‍ട്ടും കെണിയാകും; നിര്‍ണായക വിവരങ്ങള്‍ക്കായി സൂരജിന്റെ അമ്മ രേണുകയെ ചോദ്യം ചെയ്യും…\nഹോം ക്വാറന്‍റൈൻ ചട്ടങ്ങൾ ലംഘിക്കപ്പെടുന്നു; തൃശൂരിൽ പരാതികൾ വ്യാപകമാകുന്നു


പന്തിനു മുന്നില് വീണ്ടും റെക്കോഡ് വീണു; ഇത്തവണ ധോനിയുടേത്; ഒമ്പതുമാസത്തിനിടെ പന്ത് പോക്കറ്റിലാക്കിയത് മൂന്ന് റെക്കോഡ് | DoolNews\nMonday, 2nd September 2019, 11:23 pm\nകിങ്സ്റ്റണ്: ടെസ്റ്റ് ക്രിക്കറ്റില് മഹേന്ദ്ര സിങ് ധോനിയുടെ റെക്കോഡ് തകര്‍ത്ത് യുവതാരം ഋഷഭ് പന്ത്. വിക്കറ്റ് കീപ്പിങ്ങിലാണ് പന്ത് ധോനിയുടെ റെക്കോഡ് കടപുഴക്കിയത്.\nടെസ്റ്റ് ക്രിക്കറ്റില് ഏറ്റവും വേഗത്തില് 50 പേരെ പുറത്താക്കിയ വിക്കറ്റ് കീപ്പറെന്ന റെക്കോഡാണ് പന്തിന് സ്വന്തമായത്. ഇതിനായി 11 മത്സരങ്ങള് മാത്രമാണു പന്തിനു കളിക്കേണ്ടിവന്നത്. ധോനി ഇതിനായി 15 മത്സരങ്ങള് കളിച്ചിരുന്നു.\nവെസ്റ്റ് ഇന്‍ഡീസിനെതിരെ ഇപ്പോള് നടക്കുന്ന മത്സരത്തില് ക്രെയ്ഗ് ബ്രാത്ത്‌വെയ്റ്റിനെ ക്യാച്ചെടുത്ത് പുറത്താക്കിയതോടെയാണ് പന്ത് ഈ റെക്കോഡിലെത്തിയത്.\nകഴിഞ്ഞവര്‍ഷം ഡിസംബറില് ഒരു ടെസ്റ്റ് മത്സരത്തില് ഏറ്റവും കൂടുതല് ക്യാച്ചുകളെടുത്ത വിക്കറ്റ് കീപ്പറെന്ന റെക്കോഡിനൊപ്പം പന്ത് എത്തിയിരുന്നു. അഡ്‌ലെയ്ഡില് ഓസ്‌ട്രേലിയക്കെതിരെ നടന്ന മത്സരത്തില് 11 ക്യാച്ചുകളാണ് പന്ത് എടുത്തത്. രണ്ട് ഇന്നിങ്‌സുകളിലുമായാണിത്.\nബുംറയുടെ ഏറ് കൊണ്ടു; ഡാരന് ബ്രാവോ പുറത്തേക്ക്; കണ്‍കഷന് സബ്സ്റ്റിറ്റിയൂട്ടായി ബ്ലാക്ക്‌വുഡ്\nഇതോടെ ഒരു മത്സരത്തില് കൂടുതല് ക്യാച്ചെടുത്ത ഇംഗ്ലണ്ടിന്റെ ജാക്ക് റസല്, ദക്ഷിണാഫ്രിക്കയുടെ എ.ബി ഡിവില്ലിയേഴ്‌സ് എന്നിവര്‍ക്കൊപ്പമെത്താന് പന്തിനായിരുന്നു.\nആ ടൂര്‍ണമെന്റില് പന്ത് നേടിയത് 20 ക്യാച്ചുകളാണ്. ഒരു ടെസ്റ്റ് പരമ്പരയില് ക്യാച്ചുകളുടെ എണ്ണത്തില് ഇന്ത്യന് വിക്കറ്റ് കീപ്പര് കാഴ്ചവെയ്ക്കുന്ന ഏറ്റവും മികച്ച പ്രകടനമാണിത്. വിന്‍ഡീസിനെതിരായ മത്സരത്തോടെ ഒമ്പതു മാസത്തിനിടെ മൂന്ന് റെക്കോഡുകളാണ് പന്ത് നേടിയിരിക്കുന്നത്.\nഇതുവരെ 10 ടെസ്റ്റ് മത്സരങ്ങള് കളിച്ച പന്ത്, 727 റണ്‍സെടുത്തു. രണ്ട് സെഞ്ചുറിയും രണ്ട് അര്‍ധസെഞ്ചുറിയും അദ്ദേഹം നേടി.\nധോനി നേരത്തേ തന്നെ ടെസ്റ്റ് ക്രിക്കറ്റില് നിന്നു വിരമിച്ചിരുന്നു. ഇതിനു പകരമായാണ് വൃദ്ധിമാന് സാഹയെ മറികടന്ന് 21-കാരനായ പന്ത് ടീമിലെത്തുന്നത്.


ലഷ്കര് പറയുന്നു, കൊല്ലുക നീ ദൈവഭക്താ... | Mumbai Terror Attacks 2008, Lashkar E Taiba, Hafiz Mohammed Saeed, Kashmir, Pakistan, മുംബെ ആക്രമണം, ലഷ്കര് ഇ തോയിബ, കശ്മീര്, പാകിസ്താന് - Malayalam Oneindia\nPublished: December52008, 16:29 [IST]\nരണ്ടു സഹോദരന്മാര് അമേരിക്കയിലുണ്ട്. ഒരാള് അവിടെ ഇസ്ലാമിക് സെന്റര് നടത്തുന്നു. മറ്റെയാള് അമേരിക്കന് യൂണിവേഴ്സിറ്റിയില് പിഎച്ച്ഡി ചെയ്യുന്നു. എകെ 47 അല്ല ഇവരുടെയും ആയുധം. ദൈവഭക്തന്റെ കടമ അമേരിക്കയില് നിര്‍വഹിക്കാനും കഴിയുന്നിടത്തോളം കൊലപാതകം നടത്താനും സഹോദരന് അവരെ ചട്ടം കെട്ടിയിട്ടുണ്ടോയെന്നും അറിയില്ല . രണ്ടുപേര്‍ക്കും ഹഫീസുമായി നിരന്തര ബന്ധമുണ്ടെങ്കിലും പ്രൊഫസര് ഇതുവരെ അമേരിക്കയില് പോയിട്ടില്ല. എന്നല്ല, ഒരു പാശ്ചാത്യ രാജ്യങ്ങളിലും കാലു കുത്തിയിട്ടുമില്ല. എന്നാല് മറ്റു മതശാഠ്യക്കാരെപ്പോലെ പടിഞ്ഞാറിനോട് കഠിനമായ വെറുപ്പു തുപ്പുന്ന ശൈലിയുമില്ല.\nജൈവ-രാസായുധങ്ങള്: പാവപ്പെട്ടവരുടെ അണുബോംബ്?\nആരാണ് ഒസാമ ബിന് ലാദന്?\nഅല് കെയ്ദ: ബിന്‍ലാദന്റെ 'താവളം'\nഇറാഖിന്റെ മേല് യു എസിന്റെ ആക്രമണം\nStory first published: Friday, December 5, 2008, 16:29 [IST]


actress reba monica john gets married to boyfriend joemon joseph\nനടി റെബ മോണിക്ക ജോണും ജോയ്മോൻ ജോസഫും വിവാഹിതരായി\nനടി റെബ മോണിക്ക ജോൺ വിവാഹിതയായി. ദുബായ് സ്വദേശിയായ ജോയ്മോൻ ജോസഫ് ആണ് വരൻ. ഏറെ നാളായി പ്രണയത്തിലായിരുന്നു ഇരുവരും. ബെംഗലൂരിൽ നടന്ന ചടങ്ങിൽ അടുത്ത സുഹൃത്തുക്കളും ബന്ധുക്കളും മാത്രമാണ് ചടങ്ങിൽ പങ്കെടുത്തത്.\nകഴിഞ്ഞ വര്‍ഷം ഫെബ്രുവരി 4ന് റെബയുടെ ജന്മദിനത്തിലാണ് ജോയ്മോൻ നടിയെ പ്രപ്പോസ് ചെയ്യുന്നത്. പ്രണയാഭ്യര്‍ത്ഥന റെബേക്ക സ്വീകരിക്കുകയും ചെയ്തു. പ്രണയം ഒരു വര്‍ഷം പൂര്‍ത്തിയാക്കും മുന്‍പേ വീട്ടുകാരുടെ സമ്മതത്തോടെയും അനുഗ്രഹത്തോടെയും റെബ മോണിക്കയും ജോയ്മോനും വിവാഹിതരാകുകയായിരുന്നു.\n'മിടുക്കി' എന്ന റിയാലിറ്റി ഷോയിലൂടെ ശ്രദ്ധനേടിയ റെബ 'ജേക്കബിൻ്റെ സ്വർഗരാജ്യ'ത്തിൽ നിവിൻ പോളിയുടെ നായികയായാണ് മലയാളത്തിൽ അരങ്ങേറ്റം കുറിച്ചത്. പിന്നീട് തമിഴിലും ശ്രദ്ധേയ വേഷങ്ങളിൽ അഭിനയിച്ചു. വിജയ് ചിത്രം 'ബിഗിലി'ലെ 'അനിത' എന്ന കഥാപാത്രം നടിക്ക് ഏറെ ആരാധകരെ സമ്മാനിച്ചു. വിഷ്ണു വിശാൽ നായകനാകുന്ന 'എഫ് ഐ ആർ' ആണ് റെബയുടെ പുതിയ ചിത്രം.


മൂന്നാം വാർഷികം ഗംഭീരമാക്കി പബ്ജി മൊബൈൽ; പുതിയ അപ്ഡേറ്റും ഫീച്ചറുകളും എത്തി | PUBG Mobile Celebrates third Anniversary with new Updates – News18 Malayalam\nമൂന്നാം വാർഷികം ഗംഭീരമാക്കി പബ്ജി മൊബൈൽ; പുതിയ അപ്ഡേറ്റും ഫീച്ചറുകളും എത്തി\nആൻഡ്രോയ്ഡ്, ഐഒഎസ് എന്നീ രണ്ട് പ്ലാറ്റ്ഫോമുകളിലും പുതിയ അപ്ഡേറ്റുകൾ ലഭ്യമാണ്.\nLast Updated : March 10, 2021, 13:06 IST\nമൂന്നാം വർഷത്തോടടുക്കുമ്പോൾ പബ്ജി മൊബൈൽ എന്ത് പുതിയ ഫീച്ചറാണ് യൂസേഴ്സിനായി ലോഞ്ച് ചെയ്യുക എന്നറിയാൻ കാത്തിരിക്കുകയാണ് ടെക് ലോകം. സാങ്കേതിക രംഗത്ത് മുഴുവൻ മാറ്റങ്ങൾ സൃഷ്ടിക്കുന്ന മൊബൈൽ ഗെയിമിംഗ് ആയതുകൊണ്ടുതന്നെ വരാൻ പോകുന്ന ഫീച്ചറും അത്തരത്തിൽ ഉള്ളത് ആയിരിക്കുമെന്നാണ് ഏവരുടേയും കണക്കുകൂട്ടലുകൾ.\nഗെയിം കളിക്കാർക്കായി കണ്ടന്റ് അപ്ഡേറ്റുകളാണ് ഈ പുതുവർഷത്തിൽ പബ്ജി ഒരുക്കിയിരിക്കുന്നത്. പുതിയ അപ്ഡേറ്റ് ഗെയിം വേർഷൻ 1.3 ആയിരിക്കും കളിക്കാർക്ക് മുമ്പിൽ എത്തുന്നത്. ഒപ്പം തന്നെ മറ്റ് ആകർഷകമായ ഫീച്ചറുകളും ഉണ്ടായിരിക്കും. പുതിയ ഫീച്ചറുകളിൽ വളരെ ആകർഷകമായ പല മാറ്റങ്ങളും കാണാൻ കഴിയും.\nകളിക്കാരെ സംബന്ധിച്ച് ഈ മാറ്റങ്ങൾ വളരെ ആവേശകരമാണ്. പുതിയ വേർഷനും ഫീച്ചറുകളും വരുന്നതോടുകൂടി ഗെയിമിൽ എന്തെല്ലാം മാറ്റങ്ങളായിരിക്കും ഉണ്ടായിരിക്കുക എന്നറിയാനാണ് എല്ലാവരും പ്രത്യേകിച്ച് കെയിമിംഗ് ലോകം ആകാംക്ഷയോടെ കാത്തിരിക്കുന്നത്.\nഇന്ന് മുതലാണ് ആഗോളതലത്തിൽ കളിക്കാർക്ക് അപ്ഡേറ്റുകൾ ലഭ്യമായിത്തുടങ്ങുക. ആൻഡ്രോയ്ഡ്, ഐഒഎസ് എന്നീ രണ്ട് പ്ലാറ്റ്ഫോമുകളിലും പുതിയ അപ്ഡേറ്റുകൾ ലഭ്യമാണ്. അതുകൊണ്ടുതന്നെ നിങ്ങളുടെ മൊബൈൽ പ്ലാറ്റ്ഫോം ഏതാണെന്നോ നിങ്ങൾ താമസിക്കുന്ന പ്രദേശം ഏതാണെന്നോ ഈ അപ്ഡേറ്റ് ലഭ്യമാകുന്നതിന് ബാധകമല്ല. പുതിയ ഇനങ്ങളും ഗെയിം പ്ലേ മോഡുകളും നിങ്ങൾക്ക് ലഭ്യമാകും.\nഇത് ഗെയിമിന്റെ ഏറ്റവും വലിയ അപ്ഡേറ്റ് വേർഷൻ അല്ലെങ്കിലും പഴയതിനെ അപേക്ഷിച്ച് വളരെ വലുതാണെന്നു തന്നെ പറയാം. മാത്രമല്ല ഇതിന്റെ ഭാഗമായി നടക്കുന്ന ഇവന്റുകൾ ഒരിക്കലും നിങ്ങൾ മിസ്സാക്കരുത്. അത് പ്രധാനമായും സ്ഥിരമായി ഗെയിം കളിക്കുന്നവരെ ഫോക്കസ് ചെയ്തിട്ടായിരിക്കാം.\nAlso Read-യുവാക്കൾ ജീൻസും പാവാടയും ധരിച്ച് പുറത്തിറങ്ങരുതെന്ന് ഉത്തർപ്രദേശ് പഞ്ചായത്ത്; ഉത്തരവ് ലംഘിച്ചാൽ സാമൂഹിക ബഹിഷ്കരണം\nമാർച്ച് 21-നാണ് പബ്ജി മൊബൈൽ അതിന്റെ മൂന്നാം വർഷത്തിലേക്ക് കടക്കുന്നത്. എന്നാൽ പുതിയ അപ്ഡേറ്റും ഫീച്ചറുകളും കളിക്കാർക്കായി നൽകാൻ ആ ദിവസം വരെ അധികൃതർ കാത്തിരുന്നില്ല. കുറച്ച് ദിവസങ്ങൾക്ക് മുമ്പ് തന്നെ ഗെയിം പ്ലേയെർസുമായി അധികൃതർ അവരുടെ സന്തോഷം പങ്കുവച്ചിരിക്കുകയാണ്.\nഇതിന് പുറമേ രസകരമായ സംഭവങ്ങൾ ഇനിയും സംഭവിച്ചേക്കാം. അപ്ഡേറ്റുകൾക്കും ഫീച്ചറുകൾക്കും പുറമേ മറ്റ് ഇവന്റുകളും മറ്റും നടക്കാനും സാധ്യതകൾ ഏറെയാണ്. കളികളിൽ മാത്രം ശ്രദ്ധ പുലർത്താതെ ചില നേരങ്ങളിൽ മൊത്തമായും ഒന്ന് കണ്ണോടിക്കേണ്ടത് അത്യാവശ്യമാണ്.\nആപ് അധികൃതർ അവരുടെ യൂസേഴ്സിനായി ഈ മൂന്നാം വർഷം പല സർപ്രൈസുകളും ഒരുക്കിയേക്കാം. ഇപ്പോൾ ലഭ്യമായ അപ്ഡേറ്റുകൾക്ക് പുറമേ, പുതിയ ചാപ്റ്റർ കൂട്ടിച്ചേർത്ത ഒരു മെട്രോ റോയൽ അപ്ഡേറ്റും ഉണ്ട്.\nപുതിയ ചാപ്റ്ററിന്റെ തലക്കെട്ട് 'അൺകവർ' എന്നാണ്. പ്രധാനമായും മൂന്ന് സ്കിൽ ഉപയോഗിച്ചാണ് നേട്ടം കൈവരിക്കേണ്ടത്. കളിക്കാർ അവരുടെ എതിരാളികളെ നിരന്തരം തിരഞ്ഞുകൊണ്ടേയിരിക്കുക. 13. അപ്ഡേറ്റിലാണ് മൂന്ന് പുതിയ സ്കിൽസ് ഉള്ളത്. അത് ശരിയായ രീതിയിൽ ഉപയോഗിക്കുകയാണെങ്കിൽ നിങ്ങൾക്ക് വിജയം കൈവരിക്കാം.\nFirst published: March 10, 2021, 13:06 IST


iuml to take action against kna khader\nകെ.എൻ.എ ഖാദറിനെതിരെ അച്ചടക്ക നടപടിക്ക് ലീഗ്; വിശദീകരണം കേട്ടശേഷം തീരുമാനമെന്ന് പി.എം.എ സലാം\nപാര്‍ട്ടി അനുമതിയില്ലാതെ ആര്.എസ്.എസ് പരിപാടിയില് പങ്കെടുത്ത കെ.എന്.എ ഖാദറിനെതിരെ മുസ്‍ലിം ലീഗ് നേതൃത്വം അച്ചടക്ക നടപടിക്ക്. സംസ്ഥാന കമ്മിറ്റിയംഗമായ ഖാദറിന്റെ വിശദീകരണം കിട്ടിയാല് നാളെ പാണക്കാട് യോഗം ചേര്‍ന്ന് നടപടി തീരുമാനിക്കും. ആര്.എസ്.എസിനോട് സഹകരിക്കുന്നത് ലീഗ് നയമല്ലെന്ന് ജനറൽ സെക്രട്ടറി പി.എം.എ സലാം. കെ.എൻ.എ ഖാദറിനെതിരെ നടപടി വേണമോയെന്ന കാര്യം വിശദീകരണം കേട്ടശേഷം തീരുമാനിക്കും. സാദിഖലി തങ്ങൾ നടത്തുന്നത് മതസൗഹാർദ പരിപാടിയാണ് ഇതിൽ ആർഎസ്എസുകാരെ വിളിക്കാറില്ലെന്നും പി എം എ സലാം പറഞ്ഞു. (iuml to take action against kna khader)\nസൗഹൃദ സംഗമ പര്യടനത്തെക്കുറിച്ചും പരിശോധിക്കുമെന്ന് പി കെ കുഞ്ഞാലിക്കുട്ടി അറിയിച്ചു. വർഗീയതയ്‌ക്കെതിരെ പ്രചാരണം നടത്തുമെന്ന് ലീഗ് നേതൃത്വം അറിയിച്ചു. എം.എം മണിക്കെതിരെയുള്ള പി.കെ ബഷീറിന്റെ പ്രസംഗം ശ്രദ്ധയിൽപെട്ടില്ലെന്നും പി.എം.എ സലാം പറഞ്ഞു. ഒരു പരിപാടിക്ക് ക്ഷണിച്ചാൽ അതിനെക്കുറിച്ച് മനസിലാക്കണം. കെ.എൻ.എ ഖാദർ നൽകിയ വിശദീകരണത്തിലും ആക്ഷേപമുണ്ട്. ആർ.എസ്.എസിനെക്കുറിച്ച് മുസ്ലിം ലീഗിന് വ്യക്തമായ കാഴ്ചപ്പാടുണ്ട്. ഇന്ത്യയുടെ സമാധാനം കെടുത്താൻ ശ്രമിക്കുന്നവരാണവർ, ഇപ്പോഴും അനുഭവിച്ചുകൊണ്ടിരിക്കുന്നു. ആർ.എസ്.എസുമായി ഒരുനിലക്കും സഹകരിക്കാൻ പാടില്ലെന്ന പഴയ നിലപാടിൽ ഒരുമാറ്റവുമില്ലെന്നും പി.എം.എ സലാം പറഞ്ഞു.\nഇന്ത്യൻ യൂണിയൻ മുസ്‌ലിം ലീഗ് അടുത്തവർഷം രൂപീകരണത്തിന്റെ 75–ാം വാർഷികം ആഘോഷിക്കുകയാണ്. അരുതാത്തതെന്തോ സംഭവിക്കുന്നുവെന്ന തോന്നൽ നാടിന്റെ നന്മ ആഗ്രഹിക്കുന്ന എല്ലാവരുടെയും മനസ്സിലുണ്ട്. ആശങ്കയുണ്ടാക്കുന്ന ചില സാഹചര്യങ്ങൾ നിലനിൽക്കുന്നുണ്ട്. നമ്മുടെ നാട് അഭിമാനപൂർവം ഉയർത്തിക്കാട്ടുന്ന മതനിരപേക്ഷതയ്ക്കും മതസൗഹാർദത്തിനും നേരെയുണ്ടാകുന്ന വെല്ലുവിളികൾക്കു നേരെ എന്നും ക്രിയാത്മകമായി പ്രതികരിച്ച പാരമ്പര്യമാണു ലീഗിന്റേത്. ആ ദൗത്യം ആവർത്തിക്കുകയാണു ലീഗ് ചെയ്തസംസ്ഥാന പ്രസിഡന്റ് പാണക്കാട് സാദിഖലി ശിഹാബ് തങ്ങൾ പറഞ്ഞു.\nഅതേസമയം ലീഗ് നേതൃത്വത്തിന്റ നിലപാടിനെ വിമര്‍ശിച്ച് ബി.ജെ.പി ബി.ജെ.പി നേതാക്കള് രംഗത്ത് വന്നു. ആര്.എസ്.എസ് മുഖപത്രമായ കേസരി കോഴിക്കോട് സംഘടിപ്പിച്ച പരിപാടിയിലാണ് കെ.എന്.എ ഖാദര് പങ്കെടുത്തത്. സാംസ്കാരിക പരിപാടിയെന്ന നിലയിലാണ് പങ്കെടുത്തതെന്നാണ് ഖാദര് മാധ്യമങ്ങളോട് പറഞ്ഞത്. ഇതേ വിശദീകരണമായിരിക്കും പാര്‍ട്ടി നേതൃത്വത്തിനും നല്‍കുക. എന്നാല് പാര്‍ട്ടി കേന്ദ്രസര്‍ക്കാരിനെതിരെ പ്രക്ഷോഭ പാതയില് നില്‍ക്കുമ്പോള് മുതിര്‍ന്ന നേതാവ് ആര്.എസ്.എസ് പരിപാടിയില് പങ്കെടുത്തത് ശരിയായില്ലെന്നാണ് ലീഗ് നേതൃത്വത്തിന്റെ നിലപാട്.\nStory Highlights: iuml to take action against kna khader\nRead more on: bjp | kerala | kna khadar | Muslim League


ഫ്‌ളൈറ്റ് മോഡ് ചില്ലറക്കാരനല്ല – Meddling Media\nഫ്‌ളൈറ്റ് മോഡ് ചില്ലറക്കാരനല്ല\nLast updated Jan 11, 2021 34\nവിമാനയാത്ര ആരംഭിക്കുന്നതിന് തൊട്ടു മുന്‍പ് കേള്‍ക്കുന്ന ഒരു സ്ഥിരം വാചകമുണ്ട്. വിമാനം ടേക്ക് ഓഫ് ചെയ്യാനൊരുങ്ങുകയാണ്, കയ്യിലുള്ള എല്ലാ ഇലക്ട്രോണിക് വസ്തുക്കളും ഓഫാക്കുകയോ ഫ്‌ലൈറ്റ് മോഡിലാക്കുകയോ ചെയ്യണമെന്ന അഭ്യര്‍ത്ഥന. വിമാനം ലാന്‍ഡ് ചെയ്യാന് തയാറെടുക്കുമ്പോഴും സമാനമായ അഭ്യര്‍ത്ഥന എയര് ഹോസ്റ്റസുമാര് നടത്താറുണ്ട്. എന്നാല് യഥാര്‍ഥത്തില് മൊബൈലോ മറ്റ് ഇലക്ട്രോണിക് ഉപകരണങ്ങളോ ഓഫുചെയ്യുകയോ ഫ്‌ലൈറ്റ് മോഡിലാക്കുകയോ ചെയ്യേണ്ടതില്ലെന്ന് വാദിക്കുന്നവരുണ്ട്. ഇതില് ഏതാണ് സത്യമെന്നറിയാന് ചില കാര്യങ്ങള് പരിശോധിക്കാം.\n?മുന്‍പ് വിമാനത്തില് ഇലക്ട്രോണിക് ഉപകരണങ്ങള് ഉപയോഗിക്കുന്നതിനു പോലും നിയന്ത്രണം ഉണ്ടായിരുന്നു. എന്നാലിന്ന് വിമാനം ടേക്ക് ഓഫ് പൂര്‍ത്തിയാക്കി കഴിഞ്ഞാല് ഇവ ഉപയോഗിക്കാന് അനുവദിക്കുന്നുണ്ട്. ഇലക്ട്രോണിക് ഉപകരണങ്ങള് വിമാനത്തില് വച്ച് ഉപയോഗിച്ചാല് അത് പൈലറ്റുമാര്‍ക്ക് ലഭിക്കുന്ന ഇലക്ട്രോണിക് സിഗ്‌നലുകളെ ബാധിക്കുമെന്ന സംശയമാണ് മുന്‍പ് ഇത്തരമൊരു നിരോധനം ഏര്‍പ്പെടുത്താന് കാരണമായത്. വിമാനം നിശ്ചിത ഉയരത്തിലെത്തിയാല് ഇലക്ട്രോണിക് ഉപകരണങ്ങള്‍ക്ക് പുറമെ നിന്ന് സിഗ്‌നലുകള് ലഭിക്കില്ല എന്നതാണ് ഇവ പിന്നീട് ഉപയോഗിക്കാന് അനുവദിച്ചതിന് കാരണം.\n?പക്ഷേ, വിമാനം പറന്നുയരുമ്പോഴും പറന്നിറങ്ങുമ്പോഴുമുള്ള സ്ഥിതി ഇതല്ല. ഫോണ് മുതല് ലാപ്‌ടോപ് വരെയുള്ള ഗാഡ്ജറ്റുകള് ഭൂമിയില് നിന്നുള്ള പല സിഗ്‌നലുകളും സ്വീകരിക്കാന് സാധ്യതയുണ്ട്. ഇങ്ങനെ സിഗ്‌നലുകള് സ്വീകരിക്കുന്നത് വിമാനത്തിന് ലഭിക്കുന്ന സിഗ്‌നലുകളെ ബാധിച്ചേക്കും. ഈ ഭയമാണ് പറന്നുയരുമ്പോളും ഇറങ്ങുമ്പോഴും മൈബാല് ഫ്‌ലൈറ്റ് മോഡിലാക്കാനും ലാപ്‌ടോപ് ഓഫുചെയ്യാനും നിര്‍ദേശിക്കുന്നതിന് കാരണം.\nവിമാനത്തിലേക്ക് ലഭിക്കുമെന്ന പറയുന്ന സിഗ്‌നലുകളെ ഗാഡ്ജറ്റുകള് തടസ്സപ്പെടുത്താന് സാധ്യതയുണ്ടോ എന്ന ചോദ്യത്തിന് ഉണ്ടെന്ന് തന്നെയാണ് ശാസ്ത്രലോകം നല്‍കുന്ന ഉത്തരം. എന്നാല് സാധ്യത തീരെ കുറവാണ്. വളരെ ദുര്‍ബലമായ തോതില് മാത്രമേ ഇത്തരത്തില് സിഗ്‌നലുകളെ ഗാഡ്ജറ്റുകള്‍ക്ക് സ്വാധീനിക്കാന് കഴിയൂ. നൂറ് കണക്കിന് പേരുടെ ജീവനും വഹിച്ച് ആകാശത്ത് കൂടി പോകുന്ന വിമാനത്തിന് അപകടത്തിനുള്ള നേരിയ സാധ്യത പോലും അറിഞ്ഞു കൊണ്ട് അനുവദിക്കാനാകില്ല. അതിനാല് തന്നെയാണ് നിയന്ത്രണം ഏര്‍പ്പെടുത്തുന്നത്.\n?സ്പീക്കറിന്റേയും മറ്റും സമീപത്ത് മൊബൈല് ഫോണ് ഇരിക്കുമ്പോള് ഉണ്ടാകുന്ന ശബ്ദം ഇത്തരത്തില് മൊബൈലിലേക്കെത്തുന്ന തരംഗങ്ങള് നടത്തുന്ന ഇടപെടലിന് ഉദാഹരണമാണ്. സമാനമായ പ്രശ്‌നം വൈമാനികരും നേരിട്ടേക്കാമെന്നാണ് പൈലറ്റുമാരും വിവരിക്കുന്നത്. അങ്ങനെ സംഭവിച്ചാല് പ്രധാനപ്പെട്ട പല വിവരങ്ങളും കണ്‍ട്രോള് സ്റ്റേഷനുമായി വിനിമയം നടത്തുന്നതിന് തടസ്സം നേരിടുമെന്ന് അമേരിക്കന് പൈലറ്റും കോക്പിറ്റ് കോണ്‍ഫിഡന്‍ഷ്യല് എന്ന പുസ്തകത്തിന്റെ രചയിതാവുമായ പാട്രിക് സ്മിത്ത് പറയുന്നു.\n?സ്ഥിരമായി യാത്ര ചെയ്യുന്നവരായാലും ആദ്യമായി യാത്ര ചെയ്യുന്നവരായാലും മൊബൈല് ഫോണ് ഫ്‌ലൈറ്റ് മോഡിലാക്കാനോ സ്വിച്ച് ഓഫ് ചെയ്യനോ ആവശ്യപ്പെടുമ്പോള് പലര്‍ക്കും മടിയാണ്. യാത്രക്കാരില് പകുതി പേരും ഇത്തരത്തില് ഫോണ് സ്വിച്ച് ഓഫ് ചെയ്യാന് മടിക്കുന്നവരായിരിക്കും. പതിനഞ്ച് വര്‍ഷം മുന്‍പുള്ള ഫോണിന്റെ റേഡിയേഷന്റെ അളവിലും ഏറെ കുറവാണ് ഇപ്പോഴത്തെ മൊബൈലിന്റെ റേഡിയേഷന് എങ്കിലും ഒരു കൂട്ടം മൊബൈലുകള് ഒരുമിച്ച് സിഗ്‌നലിനായി ശ്രമിക്കുമ്പോള് അത് സൃഷ്ടിക്കുന്ന റേഡിയോ ട്രാഫിക് ചെറുതല്ല. ഇത് നേരിയ തോതിലെങ്കിലും വിമാനത്തിന് ലഭിക്കുന്ന സിഗ്‌നലുകളെ ബാധിച്ചാല് തന്നെ അതുയര്‍ത്തുന്ന ഭീഷണി ഏറെ വലുതാണ്. അതുകൊണ്ട് തന്നെ എന്തെല്ലാം ന്യായീകരണങ്ങളുണ്ടെങ്കിലും ശാസ്ത്രീയ വിശദീകരണങ്ങളുണ്ടെങ്കിലും സ്വന്തം സുരക്ഷയും സഹയാത്രികരുടെ സുരക്ഷയും മുന്‍നിര്‍ത്തി ടേക്ക് ഓഫിലും ലാന്‍ഡിംഗിലും മൊബൈല് ഫ്‌ലൈറ്റ് മോഡിലിടുകയും മറ്റ് ഉപകരങ്ങളുണ്ടെങ്കില് അവ ഓഫാക്കുകയും ചെയ്യുന്നതാകും ഉത്തമം..\nകര്‍ഷക സമരത്തിനിടയില് നമ്മുടെ കൃഷി വകുപ്പിലേയ്ക്ക് ഒന്നു നോക്കണേ…


ചാനല് ചര്‍ച്ചയ്ക്ക് ഇരയാകാന് ഇല്ലെന്നേ ഉണ്ണി മുകുന്ദന് പറഞ്ഞുള്ളൂ... അത് ഗുണ്ടായിസമല്ല!!! | Unni Mukundan don't want to becomeanews maker - Malayalam Filmibeat\n| Published: Sunday, December 24, 2017, 11:50 [IST]\nഉണ്ണി മുകുന്ദന്റെ ഏറ്റവും പുതിയ ചിത്രമാണ് ഇര. മാധ്യമങ്ങളാല് വേട്ടയാടപ്പെട്ട് ഇരയായ ഒരു പ്രമുഖ നടന്റെ ജീവിതമാണ് ഇര എന്ന ചിത്രത്തില് പറയുന്നത്. എന്നാല് യഥാര്‍ത്ഥ ജീവിതത്തില് ആ ഇരയാകാന് ഉണ്ണിയ്ക്ക് താത്പര്യമില്ല. തന്നെ ഇരയാക്കാന് ശ്രമിക്കേണ്ട എന്ന് പ്രതികരിച്ച ഉണ്ണി ഇപ്പോള് പ്രതിയാകുകയാണ്.\nമാസ്റ്റര്‍പീസ് എന്ന ചിത്രത്തിന്റെ വിജയാഘോഷത്തിനിടെ ഉണ്ണി മുകുന്ദന് മാതൃഭൂമി റിപ്പോര്‍ട്ടറോടും ക്യാമറമാനോടും അപമര്യാദയായി പെരുമാറി എന്നും, ഗുണ്ടായിസം കാണിച്ചു എന്നും വാര്‍ത്തകള് വന്നിരുന്നു. മാതൃഭൂമി തന്നെയാണ് ഇക്കാര്യം റിപ്പോര്‍ട്ട് ചെയ്തത്.\nമരണശേഷം എനിക്കിതിന്റെ ആവശ്യമില്ല, ഉണ്ണിമുകുന്ദന്റെ ഉറച്ച തീരുമാനത്തിന് പിന്നില്...\nമാതൃഭൂമി റിപ്പോര്‍ട്ട് ചെയ്ത വാര്‍ത്തയില് ഉണ്ണിയുടെ ഗുണ്ടായിസം മാത്രമേയുള്ളൂ.. എന്നാല് അതിനപ്പുറം ഉണ്ണിയ്ക്ക് പറയാനുള്ളതും, ലൊക്കേഷനില് സംഭവിച്ചതുമായ ചില കാര്യങ്ങളുണ്ടല്ലോ... തുടര്‍ന്ന് വായിക്കാം\nമാസ്റ്റര്‍പീസ് എന്ന ചിത്രത്തിന്റെ വിജയാഘോഷത്തിലാണ് ഉണ്ണി മുകുന്ദന്. ചിത്രത്തിലെ ഉണ്ണിയുടെ കഥാപാത്രമായ ജോണ് തെക്കന് നിരൂപക പ്രശംസ നേടുന്നു. ചിത്രം വിജയിച്ചതിന്റെ ആഘോഷം നടന്നത് ഉണ്ണി ഇപ്പോള് അഭിനയിച്ചുകൊണ്ടിരിയ്ക്കുന്ന ചാണക്യതന്ത്രത്തിന്റെ ലൊക്കേഷനിലാണ്.\nചാണക്യതന്ത്രത്തിന്റെ അണിയറപ്രവര്‍ത്തകരാണ് ഉണ്ണിയ്ക്ക് ഈ സര്‍പ്രൈസ് ആഘോഷമൊരുക്കിയത്. ഇതിന്റെ ഭാഗമായി ഉണ്ണി മുകുന്ദന്റെ സിനിമാ വിശേഷങ്ങളെ കുറിച്ച് സംവദിയ്ക്കാന് മാതൃഭൂമിക്കാരെ ലൊക്കേഷനിലേക്ക് ക്ഷണിച്ചതും അണിയറപ്രവര്‍ത്തകരമാണ്.\nപരസ്പര ബന്ധമില്ലാത്ത ചോദ്യങ്ങള്\nഎന്നാല് സിനിമാ വിശേഷങ്ങളറിയാനായിരുന്നില്ല മാധ്യമപ്രവര്‍ത്തകര് വന്നത്. നിലവില് ഉണ്ണി മുകുന്ദനെതിരെയുള്ള മറ്റൊരു കേസിനെ കുറിച്ചാണ് ചോദ്യം വന്നത്. ആ ചോദ്യത്തോട് പ്രതികരിക്കാന് താത്പര്യമില്ല എന്ന് അല്പം രൂക്ഷമായി ഉണ്ണി പറഞ്ഞു എന്നുള്ളത് സത്യമാണ്.\nമാധ്യമസ്വാതന്ത്രം എന്നാല് ഒരാളുടെ സ്വകാര്യതയിലേക്ക് ഇടിച്ചു കയറുന്നതല്ല. സിനിമാ ലൊക്കേഷന് ഒരു സ്വകാര്യ ഇടമാണ്. അവിടെ അനുവാദമില്ലാതെ പ്രവേശനമില്ല. അനുമതിയോടെ പ്രവേശനം ലഭിച്ചാലും ഒരാള്‍ക്ക് താത്പര്യമില്ലാത്ത അയാളുടെ സ്വകാര്യ വിഷയങ്ങളെ കുറിച്ച് ചോദിക്കേണ്ടതുമില്ല.\nതാത്പര്യമില്ല എന്ന് പറഞ്ഞാല്\nവിഷയത്തോട് പ്രതികരിക്കാന് താത്പര്യമില്ല എന്ന് പറഞ്ഞാല് അത് അവിടെ തീര്‍ന്നു. എന്നാല് താത്പര്യമില്ല എന്ന് ഉണ്ണി മുകുന്ദന് പ്രതികരിച്ച രീതിയും മാധ്യമപ്രവര്‍ത്തകര് റെക്കോഡ് ചെയ്തു. അത് അമിതസ്വാതന്ത്രമായിട്ട് ഏറ്റെടുക്കുകയായിരുന്നു.\nഅനുവാദമില്ലാതെ ചിത്രീകരിച്ച വീഡിയോ ഡിലീറ്റ് ചെയ്യണം എന്ന് ഉണ്ണി മുകുന്ദനും ഷൂട്ടിങ് സെറ്റിലുള്ള മറ്റുള്ളവരും ആവശ്യപ്പെട്ടു. അത് ചെയ്യില്ല എന്ന് ആദ്യം ഒന്ന് കടിച്ച് പിടിച്ചപ്പോഴാണ് സംഘര്‍ഷഭരിതമാകുന്ന അവസ്ഥയിലേക്ക് രംഗം പോയത്. ഈ രംഗം ചിത്രീകരിച്ച് രാത്രി ചാനല് ചര്‍ച്ചയ്ക്ക് തന്നെ ഇരയാക്കേണ്ട എന്നായിരുന്നു ഉണ്ണിയുടെ ആവശ്യം. അത് അംഗീകരിക്കാതെ വന്നപ്പോഴാണ് രംഗം വഷളായത്.\nRead more about: unni mukundan social media malayalam film malayalam cinema malayalam movie ഉണ്ണി മുകുന്ദന് സോഷ്യല് മീഡിയ ലൊക്കേഷന് മലയാളം സിനിമ\nUnni Mukundan don't want to becomeanews maker\nStory first published: Sunday, December 24, 2017, 11:50 [IST]


ഇന്ത്യയുടെ നിലപാടില് യാതൊരു മാറ്റവുമില്ലെന്ന് വിദേശകാര്യ മന്ത്രാലയ വക്താവ് രവീഷ് കുമാര് പ്രഖ്യാപിച്ചു.\nകശ്മീര് വിഷയത്തില് മധ്യസ്ഥത വഹിക്കാമെന്ന് പ്രഖ്യാപിച്ച യുഎന് സെക്രട്ടറി ജനറല് അന്റോണിയോ ഗുട്ടെറെസിനെ തള്ളി ഇന്ത്യ. എന്നാല് ഇടനില ആവശ്യമായ ഒരു കാര്യം പാകിസ്ഥാന് അനധികൃതമായി കൈവശം വെച്ചിരിക്കുന്നത് കശ്മീര് അതിര്‍ത്തികളാണെന്നും, ഈ വിഷയമാണ് പരിശോധിക്കേണ്ടതെന്നും ഇന്ത്യ കൂട്ടിച്ചേര്‍ത്തു.\nപാകിസ്ഥാന് വിദേശകാര്യ മന്ത്രി ഷാ മഹ്മൂദ് ഖുറേഷിയുമായുള്ള യോഗത്തിന് ശേഷമാണ് ഇസ്ലാമാബാദില് നടത്തിയ പത്രസമ്മേളനത്തില് ഗുട്ടേഴ്‌സ് മധ്യസ്ഥത വഹിക്കാമെന്ന് ഓഫര് ചെയ്തത്. സൈനിക വിഷയങ്ങളിലും, പ്രസ്താവനകളിലും സംഘര്‍ഷം കുറയ്ക്കാന് ഇന്ത്യയും പാകിസ്ഥാനും തയ്യാറാകണം. കൂടാതെ പരമാവധി സമാധാനം പാലിക്കാനും ശ്രമിക്കണമെന്നും ഗുട്ടേഴ്‌സ് ഉപദേശിച്ചു.\nഎന്നാല് ഇന്ത്യയുടെ നിലപാടില് യാതൊരു മാറ്റവുമില്ലെന്ന് വിദേശകാര്യ മന്ത്രാലയ വക്താവ് രവീഷ് കുമാര് പ്രഖ്യാപിച്ചു. 'ജമ്മു കശ്മീര് എന്നും ഇന്ത്യയുടെ അവിഭാജ്യ ഘടകമായിരിക്കും. ആകെ പരിഗണിക്കേണ്ട വിഷയം പാകിസ്ഥാന് അനധികൃതമായി, ബലംപ്രയോഗിച്ച് കൈക്കലാക്കി വെച്ചിരിക്കുന്ന അതിര്‍ത്തികള് സംബന്ധിച്ചാണ്', വക്താവ് ഓര്‍മ്മിപ്പിച്ചു. തുടര്‍ന്നുള്ള വിഷയങ്ങളില് ഉഭയകക്ഷി ചര്‍ച്ചകള് നടത്തും, മൂന്നാമതൊരു വ്യക്തിക്ക് ഇതില് യാതൊരു സാധ്യതയുമില്ല, കുമാര് കൂട്ടിച്ചേര്‍ത്തു.\nഇന്ത്യക്ക് എതിരെ അതിര്‍ത്തി കടന്നുള്ള തീവ്രവാദത്തിന് എതിരായ ശക്തമായ നടപടി സ്വീകരിക്കാന് പാകിസ്ഥാനെ ഉപദേശിക്കാന് ഇന്ത്യ ഗുട്ടെറെസിനോട് ആവശ്യപ്പെട്ടു. ജീവിക്കാനുള്ള അടിസ്ഥാന അവകാശങ്ങളെയാണ് ഇത് ഭീഷണിയില് നിര്‍ത്തുന്നത്, ഇന്ത്യ പറഞ്ഞു. ജമ്മു കശ്മീരിന്റെ പ്രത്യേക പദവി പിന്‍വലിച്ചതോടെയാണ് പാകിസ്ഥാന് ഇന്ത്യക്കെതിരെ തിരിഞ്ഞത്. ഇന്ത്യയുമായുള്ള നയതന്ത്ര ബന്ധം തരംതാഴ്ത്തിയ പാകിസ്ഥാന് ഇസ്ലാമാബാദിലെ ഇന്ത്യന് പ്രതിനിധിയെ പുറത്താക്കുകയും ചെയ്തു.\nകൊറോണ ; ലോകത്ത് മരിച്ചവരുടെ എണ്ണം 69,418 ആയി ഉയര്‍ന്നു ; അമേരിക്കയില് രണ്ട് മലയാളികള് കൂടി മരിച്ചു\nകോവിഡ് 19 രോഗികളെ ചികിത്സിക്കാന് ഹൈഡ്രോക്‌സിക്ലോറോക്വിന് ഗുളികകള് നല്‍കണമെന്ന് പ്രധാനമന്ത്രി നരേന്ദ്ര മോദിയോട് അഭ്യര്‍ത്ഥിച്ച് ട്രംപ്\nചാള്‍സ് രാജകുമാരന്റെ കൊറോണ വൈറസ് സുഖപ്പെടുത്തിയത് ആയുര്‍വേദമല്ല ; ആയുഷ് മന്ത്രിയുടെ അവകാശ വാദം തള്ളി ബ്രിട്ടന്\nബഹ്‌റിനില് 66 പ്രവാസികള്‍ക്ക് കൊവിഡ് ; ഖത്തറില് മരണം മൂന്നായി ; സൗദിയില് മരണ സംഖ്യ 21 ആയി ഉയര്‍ന്നു


‘പട്ടണത്തിൽ ഭൂത’ത്തിൽ മമ്മൂട്ടി ബൈക്ക് അഭ്യാസി\nവ്യത്യസ്‌തങ്ങളായ കഥാപാത്രങ്ങൾക്കു പുറകെയാണ് സൂപ്പർതാരം മമ്മൂട്ടി എന്നും. ജോണി ആന്റണി സംവിധാനം ചെയ്യുന്ന ‘പട്ടണത്തിൽ ഭൂതം’ എന്ന സിനിമയിൽ പുതിയ ഗെറ്റപ്പിൽ താരമെത്തും. സർക്കസിലെ മോട്ടോർ ബൈക്ക് അഭ്യാസിയായി മമ്മൂട്ടി സ്‌ക്രീനിൽ നിറയുന്നത് ആരാധകരിൽ ആവേശം പടർത്തിയേക്കും. പ്രത്യേക സാഹചര്യത്തിൽ മമ്മൂട്ടി അവതരിപ്പിക്കുന്ന ബൈക്ക് അഭ്യാസിയുടെ ശരീരത്തിൽ അമാനുഷിക സിദ്ധി കടന്നുകൂടുന്നതും തുടർന്നുളള സംഭവവികാസങ്ങളുമാണ് ‘പട്ടണത്തിൽ ഭൂത’ത്തിന്റെ കാതൽ.\n‘സി.ഐ.ഡി മൂസ’യിലൂടെ ദിലീപിനെ കുട്ടികളുടെ പ്രിയതാരമാക്കി മാറ്റിയ ജോണി ആന്റണി പട്ടണത്തിൽ ഭൂതത്തിലൂടെ മമ്മൂട്ടിക്ക് ഈ ഇമേജ് ചാർത്തിക്കൊടുക്കാൻ ശ്രമിക്കുകയാണ്.\n‘കുട്ടികളുടെ സിനിമ’യിൽ മമ്മൂട്ടി അപൂർവമായി മാത്രമേ പ്രത്യക്ഷപ്പെട്ടിട്ടുളളൂ; മനുഅങ്കിൾ പോലെ ചുരുക്കം സിനിമകളിൽ. സിബി - ഉദയൻ ടീം രചന നിർവഹിക്കുന്ന പട്ടണത്തിൽ ഭൂതത്തിലെ നായികയെയും മറ്റു താരങ്ങളെയും തീരുമാനിച്ചിട്ടില്ല.\nപി.ജി. വിശ്വംഭരൻ സംവിധാനം ചെയ്‌ത ‘കാർണിവലി’ൽ മമ്മൂട്ടി ബൈക്ക് അഭ്യാസിയായി പ്രത്യക്ഷപ്പെട്ടിട്ടുണ്ട്.


നാസയുടെ പുതിയ ചൊവ്വാ ദൗത്യം വിജയകരം; ഇന്‍സൈറ്റ് ചൊവ്വയുടെ ഉപരിതലത്തില് തൊട്ടു - BIGNEWSLIVE | Latest Malayalam News\nഇന്ത്യന്‍സമയം പുലര്‍ച്ചെ 1.30 നാണ് ഇന്‍സൈറ്റ് ചൊവ്വയുടെ ഉപരിതലത്തില് തൊടുന്നത്\nകേപ് കനാവറല്: നാസയുടെ പുതിയ ചൊവ്വാ ദൗത്യം വിജയകരം. നാസ വിക്ഷേപിച്ച പുതിയ പേടകം ഇന്‍സൈറ്റ് സുരക്ഷിതമായി ചൊവ്വയുടെ ഉപരിതലത്തില് തൊട്ടു. ഇന്ത്യന്‍സമയം പുലര്‍ച്ചെ 1.30 ന് ചൊവ്വയില് ഇറങ്ങി. രണ്ടു വര്‍ഷമാണ് ഇന്‍സൈറ്റിന്റെ പ്രവര്‍ത്തന കാലം. അമേരിക്കയുടെ ഇരുപത്തി ഒന്നാമത്തെ ചൊവ്വാ ദൗത്യമാണിത്.\nഇന്ത്യന്‍സമയം പുലര്‍ച്ചെ 1.30 നാണ് ഇന്‍സൈറ്റ് ചൊവ്വയുടെ ഉപരിതലത്തില് തൊടുന്നത്. ഇനി അടുത്ത രണ്ട് വര്‍ഷത്തേക്ക് ചൊവ്വയില് നിന്നുള്ള അതിസൂക്ഷ്മ പ്രതലങ്ങളുടെ വിവരങ്ങളും ചിത്രങ്ങളും ഇന്‍സൈറ്റ് നല്‍കും. ലാന്റ് ചെയ്ത് നിമിഷങ്ങള്‍ക്കുള്ളില് തന്നെ ചൊവ്വയുടെ ഉപരിതലത്തിലെ മണ്ണിന്റെ ചിത്രം ഇന്‍സൈറ്റ് ഭൂമിയിലേക്ക് അയച്ചു. 360 കിലോഗ്രാമാണ് പേടകത്തിന്റെ ഭാരം. കഴിഞ്ഞ മേയില് കാലിഫോര്‍ണിയയില് നിന്നാണ് ഇന്‍സൈറ്റ് വിക്ഷേപിച്ചത്.\nആറ് മാസം കൊണ്ട് 301 മില്ല്യണ് മൈല് ദൂരം സഞ്ചരിച്ചാണ് പേടകം ലക്ഷ്യസ്ഥാനത്ത് എത്തിയിരിക്കുന്നത്. റോബോട്ടിക് വിരലുകള്, ഊഷ്മാവും കാറ്റും അളക്കാനുള്ള സെന്‍സറുകള്, നിരീക്ഷണ ക്യാമറകള്, ചൊവ്വയുടെ പ്രതലത്തിലെ ഓരോ ഇളക്കങ്ങളും നിരീക്ഷിക്കാനുള്ള സീസ്‌മോ മീറ്റര്, സോളാര് പാനല് തുടങ്ങിയ സംവിധാനങ്ങള് ഇന്‍സൈറ്റിലുണ്ട്.\nTags: insightmarsNASAworld news\nകൊവിഡ് 19; ലോകത്ത് വൈറസ് ബാധിതരുടെ എണ്ണം രണ്ടുകോടി കടന്നു, മരണം 7.5 ലക്ഷത്തിലേക്ക്\nചൈനയില് ആശങ്ക ഉയര്‍ത്തി പുതിയ വൈറസ് ബാധ; ഏഴ് പേര് മരിച്ചു, മനുഷ്യനില് നിന്ന് മനുഷ്യനിലേക്ക് പടരാന് സാധ്യത ഉണ്ടെന്ന് മുന്നറിയിപ്പ്\nകൊവിഡ് 19; വുഹാനില് രോഗമുക്തരായ നൂറില് 90 പേര്‍ക്കും ശ്വാസകോശത്തിന് തകരാറെന്ന് കണ്ടെത്തല്, അഞ്ച് ശതമാനം പേര്‍ക്ക് വീണ്ടും കൊവിഡ്\nചൈനയില് കൊവിഡ് രോഗികളുടെ എണ്ണത്തില് വീണ്ടും വര്‍ധനവ്; പുതുതായി രോഗം സ്ഥിരീകരിച്ചത് 61 പേര്‍ക്ക്, ഏപ്രിലിന് ശേഷമുള്ള ഏറ്റവും ഉയര്‍ന്ന പ്രതിദിന നിരക്ക്


ചൊവ്വാഴ്ച മുതല് രാജ്യത്ത് ട്രെയിന് സര്‍വ്വീസുകള് പുനരാരംഭിക്കും | KOYILANDY DIARY\nചൊവ്വാഴ്ച മുതല് രാജ്യത്ത് ട്രെയിന് സര്‍വ്വീസുകള് പുനരാരംഭിക്കും\nഡല്‍ഹി: രാജ്യത്ത് കോവിഡ് ബാധിതര് വര്‍ധിക്കുമ്പോഴും അടച്ചിടല് നടപടികളില് കൂടുതല് ഇളവുകള് പ്രഖ്യാപിച്ച് കേന്ദ്രം. ചൊവ്വാഴ്ച മുതല് യാത്രാ സര്‍വീസുകള് ഭാഗികമായി പുനരാരംഭിക്കുമെന്ന് റെയില്‍വേ. തിരുവനന്തപുരം അടക്കം 15 നഗരത്തിലേക്ക് ഡല്‍ഹിയില്‍നിന്ന് സര്‍വീസ് നടത്തും. മൂന്നാംഘട്ട അടച്ചിടല് അടുത്ത ഞായറാഴ്ച അവസാനിക്കാനിരിക്കെ തിങ്കളാഴ്ച പകല് മൂന്നിന് പ്രധാനമന്ത്രി സംസ്ഥാന മുഖ്യമന്ത്രിമാരുമായി കോവിഡ് സ്ഥിതിഗതി വിലയിരുത്തും.\nഡല്‍ഹിയില് നിന്ന് 15 സ്ഥലത്തേക്കും തിരിച്ചും ചൊവ്വാഴ്ച മുതല് ട്രെയിനുകളോടും. എസി കോച്ചുകളാണുണ്ടാകുക. ബുക്കിങ് ഐആര്‍ടിസിയിലൂടെ തിങ്കളാഴ്ച പകല് നാലുമുതല് ആരംഭിക്കും. https://www.irctc.co.in/ എന്ന വെബ്സൈറ്റ് വഴി തന്നെയാകും ഓണ്‍ലൈന് ബുക്കിംഗ് നടത്തുക . സാധാരണ എസി നിരക്കാകും. കുറച്ച് സ്റ്റോപ്പ് മാത്രമെ ഉണ്ടാകൂ. റിസര്‍വേഷന് ഇന്ന് വൈകിട്ട് നാലിന് ആരംഭിക്കും. റെയില്‍വേ ടിക്കറ്റ് കൗണ്ടറുകള് തുറക്കില്ല.ഓണ്‍ലൈന് ടിക്കറ്റ് ഉള്ളവര്‍ക്ക് മാത്രമാണ് റെയില്‍വേ സ്റ്റേഷനിലേക്ക് പ്രവേശനം ഉണ്ടാകൂ.\nതിരുവനന്തപുരത്തിനു പുറമെ ബംഗളൂരു, ചെന്നൈ, മുംബൈ, അഹമ്മദാബാദ്, ജമ്മു, മഡ്ഗാവ്, സെക്കന്തരാബാദ്, ഭുവനേശ്വര്, റാഞ്ചി, ബിലാസ്പുര്, പട്ന, ഹൗറ, അഗര്‍ത്തല, ദിബ്രുഗഡ് എന്നിവിടങ്ങളിലേക്കാണ് ട്രെയിനുകള്. ഇവിടെനിന്ന് തിരിച്ച് ഡല്‍ഹിയിലേക്കും ട്രെയിന് ഓടും.എല്ലാ ട്രെയിനുകളും ഡല്‍ഹിയില്‍നിന്നാകും പുറപ്പെടുക.സംസ്ഥാനത്ത് ഒമ്ബത് സ്റ്റോപ്പുകള് ആണുണ്ടാകുക\nകേരളത്തിലേക്കുള്ള ട്രെയിന് 13ന് ഉച്ചയോട് കൂടിപുറപ്പെടും. ഇതേ ട്രെയിന് 15ന് വൈകീട്ട് തിരുവനന്തപുരത്ത്നിന്ന് ഡല്‍ഹിയിലേക്ക് തിരിക്കും. കേരളത്തില് കാസര്‍കോട്, കണ്ണൂര്, കോഴിക്കോട്, ഷൊര്‍ണൂര് . തൃശൂര്, എറണാകുളം ജങ്ഷന് , ആലപ്പുഴ, കൊല്ലം, എന്നിവിടങ്ങളില് സ്റ്റോപ്പ് ഉണ്ടായിരിക്കും\nന്യൂഡല്‍ഹി–തിരുവനന്തപുരം സ്പെഷല് ട്രെയിന് ചൊവ്വ, ബുധന്, ഞായര് ദിവസങ്ങളിലും തിരുവനന്തപുരം–ന്യൂഡല്‍ഹി ചൊവ്വ, വ്യാഴം. വെള്ളി ദിവസങ്ങളിലും സര്‍വീസ് നടത്തിയേക്കും.ട്രെയിനുകളുടെ അന്തിമ സമയപട്ടിക വൈകാതെ പുറത്തുവിടുമെന്ന് റെയില്‍വേ അറിയിച്ചു.എ സി കോച്ചുകള് ആണെങ്കിലും താപനില അല്‍പം ഉയര്‍ത്തിവെക്കും. ട്രെയിനുകളില് പുതപ്പ് നല്‍കില്ല.\nയാത്രക്കാര്‍ക്ക് മാസ്ക് നിര്‍ബന്ധം. സാമൂഹ്യ അകലം പാലിക്കണം. ടിക്കറ്റുള്ളവര്‍ക്കു മാത്രം സ്റ്റേഷനുകളില് വരാന് അനുമതി. സ്ക്രീനിങ്ങുണ്ടാകും. പനി പോലുള്ള രോഗലക്ഷണങ്ങളുള്ളവരെ മാറ്റിനിര്‍ത്തും. ഉത്തരേന്ത്യയിലടക്കം കുടുങ്ങിയ മലയാളി വിദ്യാര്‍ഥികള്‍ക്കായി സംസ്ഥാന സര്‍ക്കാര് പ്രത്യേക ട്രെയിനിന് ശ്രമിക്കുന്നതിനിടെയാണ് തിരുവനന്തപുരത്തേക്ക് അടക്കം റെയില്‍വേ സര്‍വീസ് പുനരാരംഭിക്കുന്നത്.


പറയുന്ന വാക്കിന് കരുതൽ വേണമെന്ന് പ്രിയങ്കയെ ഉപദേശിച്ച് സോണിയാ ഗാന്ധി\nDelhi, First Published 18, May 2019, 1:13 PM IST\nരാഷ്ട്രീയത്തിൽ സജീവമാകാൻ തീരുമാനിച്ചപ്പോൾ സോണിയാ ഗാന്ധി പ്രിയങ്ക ഗാന്ധിയോട് പറഞ്ഞത്.\nദില്ലി: സജീവ രാഷ്ട്രീയത്തിൽ ഇറങ്ങാൻ തീരുമാനിച്ചപ്പോൾ രാഹുൽ ഗാന്ധിയും സോണിയാ ഗാന്ധിയും തന്ന ഉപദേശങ്ങൾ ഓര്‍ത്തെടുത്ത് പ്രിയങ്ക ഗാന്ധി. പ്രിയങ്കയുടെ രാഷ്ട്രീയ രംഗ പ്രവേശം ദേശീയ രാഷ്ട്രീയം ഉറ്റുനോക്കുമ്പോൾ കുടുംബത്തിൽ നിന്ന് കിട്ടിയ ഉപദേശങ്ങളെ കുറിച്ചാണ് പ്രിയങ്ക ഗാന്ധിയുടെ തുറന്ന് പറച്ചിൽ.\nഅധികാരം വിഷം പോലെയാണെന്ന് പറഞ്ഞായിരുന്നു രാഹുൽ ഗാന്ധി രാഷ്ട്രീയത്തിലേക്കിറങ്ങിയത്. രാഹുൽ സഹോദരിക്ക് കൊടുത്ത ഉപദേശം കഷ്ടപ്പെടുന്നവരുടെ കൂടെ നിൽക്കണമെന്നാണ്.\nസമൂഹത്തിൽ ദുരിതമനുഭവിക്കുന്നവരെ കണ്ടെത്താനും അവരോട് ചേര്‍ന്ന് നിൽക്കാനും അവര്‍ക്ക് വേണ്ടി പ്രവര്‍ത്തിക്കാനും കഴിയണം. ഒപ്പം അവരെ രാഷ്ട്രീയധാരയിലേക്ക് കൊണ്ടുവരാൻ കൂടിയാകണം പ്രവ‍ത്തിക്കേണ്ടതെന്ന ഉപദേശമാണ് രാഹുൽ ഗാന്ധി നൽകിയതെന്നും പ്രിയങ്ക ഓര്‍മ്മിക്കുന്നു.\nഎന്നാൽ അമ്മ സോണിയാ ഗാന്ധിയുടെ ഉപദേശം മറ്റൊന്നായിരുന്നു. ധാരാളം സംസാരിക്കുന്നതിലല്ല കാര്യമെന്നാണ് സോണിയ ഗാന്ധി പറയുന്നത്. സംസാരിക്കുന്ന കാര്യങ്ങളിൽ ജാഗ്രത വേണമെന്നാണ് സജീവ രാഷ്ട്രീയത്തിൽ ഇറങ്ങും മുൻപ് സോണിയാ ഗാന്ധി നൽകിയ ഉപദേശമെന്നും പ്രിയങ്ക പറയുന്നു.\nദേശീയ ദിനപത്രത്തിന് നൽകിയ അഭിമുഖത്തിലാണ് പ്രിയങ്ക ഗാന്ധി മനസ് തുറന്നത്.\nLast Updated 18, May 2019, 1:13 PM IST